Fini-Ashi: ފިރިހެންކުޅި އަދި އަންހެންކުޅީގެ މީހުންނަށް...\nމިސްކިތްތަކުގައި އެއްޖިންސުގެ ދޭދޭމީހުން 'ކައިވެނިކޮށްދިނުމަށް' އިނގިރޭސި ބޮޑުވަޒީރު ބާރުއަޅާ މައްސަލަ\nދާދިފަހަކުން އެއްޖިންސުން ޖިންސީގުޅުންހިންގާ މީހުންގެ ތެރެއިން ވަރަށް ގިނަ ޢަދަދެއްގެ ބަޔަކަށް ރަސްމީ ދައުވަތެއް އިނގިރޭސި ބޮޑު ވަޒީރު ޑޭވިޑް ކެމަރަން ދިނެވެ. އެބައިމީހުންގެ މި ޙަފްލާ އޮތީ ބޮޑުވަޒީރު ދިރިއުޅޭ ރަސްމީ ގަނޑުވަރު ކަމުގައިވާ ޓެންތް ޑައުނިން ސްޓްރީޓްގެ ރޯސް ގާރޑްން ގައެވެ. އޭރު އެތަނަށް ދައުވަތު ލިބިގެން އައިސްތިބި އެއްޖިންސުގެ ނަހަމަ ގުޅުންހިންގާ މީހުންގެ ތެރޭގައި ގިނަ ޢަދަދެއްގެ 'ވިޔާނުދާ ފަންނާނުން' ތިއްބެވެ. މިގޮތުން ފިލްމުކުޅޭ ކަސްބީންނާ، އެކިއެކި ނުބައި ޢަމަލުތައް ކުރުމުގައި އެބައިމީހުންގެ ޢުމުރު ހޭދަކުރަމުންދާ، ގޮތްކުޑަކަމަށް މަޝްހޫރު މީހުން އެތަނުގައި މަޖިލިސްކޮށްގެން ތިއްބެވެ. މީގެ އިތުރުން އެއްޖިންސުގެ ނުބައިވެގެންވާ ގުޅުން ހިންގާއުޅޭ ސިޔާސީ މީހުންނާ، ވިޔަފާރިވެރިންނާ، އެފަދަ ނުބައި ގުޅުންތައް ހިންގާ މީހުންނަށް މާޟީ އެހީ ފޯރުކޮށްދޭ ފަރާތްތަކާ، އެކަމަށް ތާއީދު ހޯދުމަށް ވަކާލާތުކުރާ ފަރާތްތައް ވެސް އެތަނުގައި ތިބީ ބޮޑުވަޒީރު ޑޭވިޑް ކެމަރަން އެމީހުންނާ މުޚާތަބުކޮށް ދައްކަންއުޅެނީ ކޮން ވާހަކައެއްތޯ ބެލުމުގެ ބޭނުމުގަ އެވެ.\nބޮޑުވަޒީރު ޑޭވިޑް ކެމަރަން އެތަނުގައި ތިބި ވިޔާނުދާ މީހުންނަށް ހިތްވަރުދިނުމުގެ ގޮތުން ވަޢުދުތަކެއް ކުރި އެވެ. އޭނާ ބުނި ކަމުގައި ވަނީ އިނގިރޭސިވިލާތުގެ ކޮއެލިޝަން ސަރުކާރުން ތަފާތު ދީންތަކުގެ އަޅުކަންކުރާ ތަންތަނުގެ ތެރޭގައި އެއްޖިންސުގެ ދޭދޭ ފަރުދުން 'ކައިވެނިކޮށްދިނުން' ހުއްދަކުރުމަށްޓަކައި ޤާނޫނަށް ބަދަލުތަކެއް ގެންނާނެކަމަށެވެ. އެހެނީ އިންތިޚާބުގެ ކެމްޕޭން ތެރޭގައި ކޮންސަރވެޓިވް ޕާޓީ އިން ވަނީ އެއްޖިންސުން ޖިންސީގުޅުންހިންގާ މީހުންގެ 'ޙައްޤުތައް' ހޯދާދޭނެކަމުގެ ޔަޤީންކަން އެމީހުންނަށް ދީފަ އެވެ. އަދި މިކަމަކީ ފާއިތުވި ސަރުކާރުގެ ޕާލިމެންޓްގެ މަތިގޭގެ ގޮނޑިއެއްގައި އިން ލޯޑް އެލީ ވަރަށް މަސައްކަތް ކޮށްދިން ކަމެކެވެ. ބޮޑުވަޒީރު ޑޭވިޑް ކެމަރަން އޭނާގެ ކުރު ތަޤުރީރުގައި ބުނިކަމަށް ވަނީ، މި އަހަރުގެ ހޫނު މޫސުން މިއޮތީ ހަމައެކަނި ފުޓްބޯލައިގެ ފޯރި ނެގުމަށް ނޫންކަމަށެވެ. މީގެ އިތުރުން އިނގިރޭސިވިލާތުގެ އެތަންމިތަނުގައި އެއްޖިންސުގެ ނަހަމަގުޅުން ހިންގާ މީހުންގެ ޢީދުތަކާއި، އެއްވުންތަކާއި ހިނގާލުންތައް ބޭއްވުމަށެވެ. މިދިޔަ އަހަރު މިސްޓަރ ޑޭވިޑް ކެމަރަން ވަނީ އެފަދަ އެއްވުންތަކުގައި ބައިވެރިވެފަ އެވެ. އޭރު އޭނާ އަކީ އިދިކޮޅު ކޮންސަރވެޓިވް ޕާޓީގެ ލީޑަރެވެ. ބޮޑުވަޒީރު ހުންނަ ރަސްމީ ގޭގައި އޮތް މި ބައްދަލުވުމުގައި މިވަގުތު އިނގިރޭސިވިލާތުގައި އޮތް ކޮއެލިޝަން ސަރުކާރުގެ ބޮޑުވަޒީރުގެ ނައިބް ނިކް ކްލެގް ވެސް ބައިވެރިވި އެވެ. ނިކް ކްލެގް ނިސްބަތްވާ ލިބްރަލް ޑެމޮކްރަޓިކް ޕާޓީ އަކީ ކޮންސަރވެޓިވް ޕާޓީއަށްވުރެ މާ ފާޅުކަންބޮޑު ގޮތެއްގައި އެއްޖިންސުގެ ނަހަމަގުޅުން ހިންގާ މީހުންނާ އެނޫން މީހުން ހަމަހަމަކުރުމަށް ގޮވާލާ ޕާޓީއެކެވެ. އިނގިރޭސިވިލާތާއި އެނޫންވެސް ޔޫރަޕްގެ ޤައުމުތަކުގެ ސިޔާސީ ފަރާތްތަކުން ފިރިހެން އަދި އަންހެންކުޅީގެ މީހުންގެ ވޯޓް ހޯދުމަށްޓަކައި އެމީހުން ރުއްސުމުގެ ގޮތުން ތަފާތު ކަންތައްތައް ފަށައިގަނެގެން ކުރިޔަށް ގެންދެ އެވެ. މިގޮތުން ދާދި ފަހަކުން އިނގިރޭސިވިލާތުގެ ސްކޫލެއްގައި ޓީޗަރަކަށް އުޅުނު އަންހެނަކު އޭނާ އަކީ އަންހެންކުޅީގެ މީހެއްކަމަށް އެނގި ސްކޫލްތެރެއަށް ބޭޒާރުވުމުން ޕްރިންސިޕަލް އެ އަންހެން ޓީޗަރު އެތަން ދޫކޮށް ދިޔުމަށް ބުނެފައި ވާތީ، އެހެނިހެން ޓީޗަރުންނާ އޭނާ ތަފާތުކުރީކަމަށް ބެލެވިގެން ޤާނޫނީ ކޯޓަކުން އެ ޓީޗަރަށް 15000 ޕައުންޑް ދިނުމަށް ޕްރިންސިޕަލް އަށް އަންގާފައި ވެއެވެ. މިހިރީ ބަދު އަޚުލާޤިއްޔަތަށް ކުރިއެރުން ހޯދާދިނުމަށް މިއަދު އިނގިރޭސިން ކުރާ މަސައްކަތެވެ. އެކަމަކު މައިންބަފައިން އެމީހުންގެ ދަރިން ސްކޫލަށް ފޮނުވަނީ އެފަދަ ނުބައި މީހުންގެ އަތްމަތިން ކުދިން ތަރުބިއްޔަތު ކުރާކަށް ނޫނެވެ.\nދެން އިނގިރޭސި ބޮޑުވަޒީރު ޑޭވިޑް ކެމަރަން ގޮވި ކަނޑުކޮސްތަކަށް ބަލައިލަމާ ހިނގާށެވެ. އޭނާ ބުނީ، ކުރިންވެސް މި ކަމަކީ އެމީހުންނަށް ރަނގަޅުކުރެވިފައި ނެތް ކަމެއް ކަމަށެވެ. މާނައަކީ އެއްޖިންސުގެ ނަހަމަގުޅުން ހިންގާއުޅޭ ކަމަށް އިޢުލާނުކުރާ މީހުންގެ 'ޙައްޤުތައް' އެނޫން މީހުންނެކޭ އެއްވަރަށް ހޯދާދެވިފައި ނުވާ ވާހަކަ އެވެ. މިއީ ކުރަންޖެހޭ ކަމެއްކަން އިނގިރޭސިންނަށް އެނގެމުން އަންނަނީ ލަސްލަހުންކަމަށެވެ. މިކަމުގައި އެމީހުން ދަތުރުކުރަން އަދި ދިގު ރާސްތާއެއް އެބަ އޮތްކަމުގަ އެވެ. އެކަމަކު މިހާރު އެ ރާސްތާގެ ބޮޑު ބައެއް ކަޑައްތުކުރެވިފައި ވާތީ އޭނާ ފަޚުރުވެރިވާކަމަށް ބުންޏެވެ. ލަހެއްނުވެ އެއްޖިންސުގެ ދޭދޭ ފަރުދުން 'ކައިވެނިކުރެވޭނެ' ގޮތް ހަދާދެވޭނެ ކަމަށާއި، އެންމެންނަށްވާ ހަމަހަމަ ޙައްޤުތައް އެބައިމީހުންނަށް ވެސް ލިބިދިނުމަކީ ވަރަށް މުހިންމު ކަމެއް ކަމުގައި ބުންޏެވެ.\nއިނގިރޭސި ބޮޑުވަޒީރު ޑޭވިޑް ކެމަރަން ދެއްކި ވާހަކައިގެ ބައެއް ތަންތަންކޮޅު އޭނާ ބުނިގޮތަށް ފާހަގަކޮށްލުމަކީ މުހިންމު ކަމެއް ކަމުގައި ދެކެމެވެ. އޭނާ ބުނީ، "މިއަދު އަހުރެން އުފަލާއެކު މި އިޢުލާނުކުރަނީ މިކަމުގައި ކުރިޔަށް އެއްފިޔަވަޅު އަޅާކަމުގެ ވާހަކަ އެވެ. އަދި އަހުރެން ޤަބޫލުކުރާގޮތުގައި މިއީ ރަނގަޅު ފިޔަވަޅެކެވެ. ޞައްޙަ ފިޔަވަޅެކެވެ. އަހުރެން މިހެން މި ބުނަނީ ކައިވެންޏަކީ ކުރަންޖެހޭ އެއްޗެއްކަން ޤަބޫލުކުރާ މީހެއްގެ ޙައިސިއްޔަތުންނެވެ. މަދަނީގޮތުން ޒަވާޖީގުޅުން ޤާއިމްކުރުމަކީ (ޝަރުޢީ ހަމަތަކުން ނޫންގޮތަކަށް ކައިވެނިކުރުމަކީ) ރަނގަޅުކަމެއް ކަމުގައި ދެކޭ މީހެއްގެ ހައިސިއްޔަތުންނެވެ. އަދިވެސް ދިރިއުޅުމުގެ ޙަޔާތުގައި ދެ ބައިވެރިއަކު ގުޅިގެން އުޅުން ބަލައިގަންނަ މީހެއްގެ ހައިސިއްޔަތުން ވެސް މެއެވެ. މި ބުނާ އެއްޗަކީ ދީނީ މުވައްސަސާތައް ކަމުގައިވާ ނަޞްރާނީންގެ ފައްޅިތަކާއި، މިސްކިތްތަކާއި، އެނޫންވެސް އަޅުކަންކުރާ އެންމެހާ ތަންތަނުގައި މަދަނީ 'ކައިވެނިތަކުގެ' ރަސްމިއްޔާތު ބޭއްވެންޖެހޭނެ ވާހަކަ އެވެ. (މާނައަކީ މިސްކިތްތަކުގައި ވެސް އެއްޖިންސުގެ ދޭދޭމީހުންގެ މެދުގައި 'ކައިވެނި' ކޮށްދެވެންޖެހޭނެ އެވެ.) އަދި އަހުރެމެން އެކަން އެގޮތަށް ކުރުވަންޖެހޭނެ އެވެ."\nބޮޑުވަޒީރު ޑޭވިޑް ކެމަރަން އިތުރަށް ބުނިގޮތުގައި އެއްޖިންސުގެ 'ކައިވެނިތައް' އަޅުކަންކުރާ ތަންތަނުގައި ކުރުމަށް ހުރި ހުރިހާ ޤާނޫނީ ހުރަސްތަކެއް ކޮންސަރވެޓިވް ޕާޓީގެ ސަރުކާރުން ނައްތާލާނެ އެވެ. މިހެންކަމުން މިއީ ކުރިޔަށް އެޅޭ މުހިންމު ފިޔަވަޅެކެވެ. އަދިވެސް ބުނީ އެއްޖިންސުން ޖިންސީގުޅުންހިންގާ މީހުންނާ މެދު ސްކޫލްތަކުގަ އާއި އޮފީސް ނުވަތަ ވަޒީފާ އަދާކުރާ މާހައުލުގައި އޮންނަ ތަފާތުކުރުންތަކާއި، ބިރުދެއްކުން ފަދަ ކަންކަން ނައްތާލެވޭނީ ހަމައެކަނި އެކަންކަން މަނާކުރުމަށް ޤާނޫނުތަކެއް ފާސްކޮށްގެން ނޫންކަމަށެވެ. މިކަން ކުރެވޭނީ ޘަޤާފަތަށާއި، އާދަކާދަ އަދި މީސްތަކުންގެ ދިރިއުޅުމުގެ ވައްޓަފާޅިއަށް ވެސް ބަދަލުގެނެސްގެންނެވެ. ކެމަރަންގެ ވާހަކާގައި ލިބްރަލް ޑެމޮކްރަޓިކް ޕާޓީ އަށް ވަރަށް ޚާއްޞަ ޝުކުރެއް އަދާކުރެއްވި އެވެ. އެއީ އެ ޕާޓީގެ ފަރާތުން އެއްޖިންސުގެ ނަހަމަގުޅުން ހިންގާ މީހުންނަށް އެ ނޫން މީހުންނެކޭ އެއްފަދައިން ހަމަހަމަ ޙައްޤުތައް ހޯދާދޭން ކެމްޕޭންކުރާލެއް ބޮޑުކަމުންނެވެ. އިނގިރޭސި ލޭބަރ ޕާޓީ އިން ސަރުކާރުހިންގިއިރު އެއްޖިންސުގެ ދޭދޭ ފަރުދުން 'ކައިވެނިކުރުމަށް' ހުރި ހުރަސްތައް ކުޑަކޮށްދީފައި ވާތީ އޭރު އޮތް ލޭބަރ ޕާޓީގެ ސަރުކާރަށް ވެސް ޑޭވިޑް ކެމަރަން ޝުކުރުއަދާކުރި އެވެ. 16 ޖޫން 2010ގައި މިވަގުތު އިނގިރޭސިވިލާތުގައި އޮތް ކޮއެލިޝަން ސަރުކާރުން ވަނީ އެއްޖިންސުގެ ނަހަމަގުޅުން ހިންގާ މީހުންނަށް އެނޫން މީހުންނެކޭ އެއްފަދައިން ހަމަހަމަ 'ޙައްޤުތައް' ހޯދާދޭނެކަމުގެ ޔަޤީންކަން ދިނުމުގެ ގޮތުން ލިޔުމެއް ނެރެފަ އެވެ.\nއެއްޖިންސުގެ ނަހަމަގުޅުން ހިންގުމަކީ ވަކި މީހަކު އެކަން ލިބިގަންނަ ކަމެއް ނޫންކަމަށާއި އެއީ އުފަންވާއިރު ވެސް ޠަބީޢީގޮތުން ބައެއް މީހުންގެ ފިޠުރަތުގައި ލައްވާފައިވާ ކަމެއް ކަމަށް ބުނެ ދުނިޔެއަށް އެންމެފުރަތަމަ އަޑު ފެތުރި މީހަކީ އެމެރިކާގެ ޑޮކްޓަރެއް ކަމުގައިވާ ސައިމަން ލެވޭ އެވެ. ނަމަވެސް ފަހުން އޭނާ ވަނީ އެ ވާހަކަތަކަކީ އަސްލެއް ނެތް ރޭވުމެއް ކަމަށް އެއްބަސްވެފަ އެވެ. މިއަދު ޔޫރަޕްގެ އެތަކެއް ޤައުމުތަކުގަ އާއި އެމެރިކާގެ ބައެއް ސްޓޭޓްތަކުގައި ވަޟުޢީ ޤާނޫނެއްގެ ދަށުން އެއްޖިންސުގެ ދެމީހުން 'ކައިވެނިކޮށްދޭ' ކަމުގައި ވެއެވެ. މިކަމަކީ އެއްވެސް ދީނަކާއި އަދި ފައްޅިއަކާއި ގުޅުމެއް ހުރި ނޫނީ ބެހެވޭނެ ކަމެއް ނޫންކަމަށް ބުނެ އެވެ. މިއީ މަދަނީ ޤާނޫނެއްގެ ދަށުން މަދަނީ ކޯޓްތަކުން ކޮށްދޭ 'ކައިވެނިތަކެއް' ކަމަށް ބުނެ އެވެ. ނަމަވެސް މިހާރު އެމީހުން ބޭނުންވަނީ މުސްލިމުންގެ މިސްކިތްތަކާއި، ފައްޅިތަކުގައި ވެސް މިކަން ކުރެވޭނެގޮތް ހަދާދިނުމަށެވެ. ދީނީ ހަމަތައް ޤަބޫލުނުކުރާ ބަޔަކު އަޅުކަންކުރާ ތަންތަނުގައި މިފަދަ ނުބައިކަންތައްތައް ހުއްދަކުރުމަށް ގޮވަނީ އެއްވެސް ބަޔަކު ދީނަށް އުޅުނަ ނުދިނުމުގެ މަޤުޞަދުގަ އެވެ.\nއެއްޖިންސުން ޖިންސީގުޅުން ހިންގުމަކީ ހުޅަނގުގެ ޣައިރު މުސްލިމް ޤައުމުތަކުގައި ވެސް އާދަޔާ ޚިލާފް ބޮޑު ނުބައިކަމެއް ކަމަށް އެ ޤައުމުތަކުގެ ގިނަ ރައްޔިތުން ދެކެމުން އަންނަ ކަމެކެވެ. އެއްޖިންސުގެ ނަހަމަގުޅުން ހިންގާ މީހުންނަކީ އެންމެ މީހަކާއިއެކު އެކަން ކޮށްގެން ފުދޭ ބައެއް ވެސް ނޫނެވެ. އެހެންވީމާ ކީއްކުރަން ކުރާ 'ކައިވެންޏެއް' ހެއްޔެވެ؟ މިކަމަކީ ނަޞާރާއިން ވެސް ވަރަށް އިހުތިޖާޖްކުރާ މައްސަލައެކެވެ. ފިރިހެން އަދި އަންހެންކުޅީގެ މީހުންނަށް އެ ޤައުމުތަކުގައި ވެސް އެބުނާ 'ޙަޤުތަކެއް' އަދިވެސް ނުލިބެ އެވެ. އެފަދަ މީހުންނަށް ވަރަށް ގިނަ ތަންތަނުން ވަޒީފާ ވެސް ނުލިބެ އެވެ. ވަޒީފާއެއް ލިބުނުކަމުގައި ވިޔަސް ވަޒީފާއަދާކުރާ މާހައުލުގައި އެހެންމީހުންގެ މަލާމާތާއި ފުރައްސާރަ އާއި ކުރިމަތިލާންޖެހެ އެވެ. މީގެ އިތުރުން އެފަދަ މީހުންނާ މެދު މަގުމަތީގައި މާރާމާރީތައް ވެސް ހިންގަ އެވެ. ލިބިދާނެ ހުތުރު ނަމަކުން ސަލާމަތްވުމަށްޓަކައި އެބާވަތުގެ ގުޅުންހިންގާ ކަމަށް އެނގިފައި ތިބޭ މީހުންގެ ކިބައިން ގިނަ މީސްތަކުން ދުރުވެގަނެ އެވެ. މިހެންކަމުން ޔޫރަޕާއި އުތުރު އެމެރިކާގައި ވެސް އެއްޖިންސުގެ ނަހަމަގުޅުން ހިންގާ މީހުންނަށް ދިރިއުޅެންޖެހިފައި ވަނީ މުޖުތަމަޢުގެ ކިބަޅިފަރާތުގައި ހަދައިގެންއުޅޭ ވަކި ޖަމާޢަތެއްގެ ސިފައިގަ އެވެ.\nއެއްޖިންސުގެ ނަހަމަގުޅުން ހިންގުން ހުއްދަކުރުމަށް ވަކާލާތުކުރާ ވަރަށް ގިނަ މީހުންގެ ޒުވާބަކީ ދުނިޔޭގައި އިންސާނުން ދިރިއުޅެން ފެށި ޒަމާނުގައި ބައެއް މީހުން އެއްޖިންސުގެ ނަހަމަގުޅުން ހިންގާއުޅުނު ކަމަށެވެ. މިހެންކަމުން މިއީ ފިތުރަތާއި ޚިލާފްކަމެއް ކަމުގައި ނުބެލެވޭނެ ކަމަށެވެ. ވީމައި މިކަން މަނާވެފައި އޮވެގެންނުވާނެ ކަމަށެވެ. މިމޭރުމުން ބަލާކަމުގައި ވާނަމަ ދުނިޔޭގައި އިންސާނުން ފުރަތަމަ ދިރިއުޅެން ފެށި ޒަމާނުގައި ޙައްޤަކާއި ނުލައި އެކަކު އަނެކަކު މަރާ ވެސް އުޅުނެވެ. އެހެންވީމައި ޙައްޤަކާއި ނުލައި މީހުން މެރުމުގެ ހުއްދަ އޮންނަންޖެހޭނެ ކަމަށް ވެސް ދައުވާކުރަންވީ ހެއްޔެވެ؟ އެއްޖިންސުން ޖިންސީގުޅުން ހިންގުން އެއީ އިންސާނީ ޙައްޤުތަކުގެ ތެރޭގައި ހިމެނޭ ކަމެއް ހެއްޔެވެ؟ މިހެންކަމުގައި ވާނަމަ ތިމާގެ އުފަން ދަރިންނާއެކު ޖިންސީގުޅުން ހިންގުން ވެސް އެއީ އިންސާނީ ޙައްޤެއްތާ އެވެ؟ އެހެނީ ބޮޑަތި ޚަރަދުތައްކޮށްދީގެން ނުހަނު ބުރަ މަސައްކަތުން އެކުދީން ބަލާބޮޑުކޮށް ހެދުމުގެ ބަދަލެއްގެ ގޮތުން ކޮންމެ މީހަކަށް ވެސް ލިބިދޭންޖެހޭނެ 'އިންސާނީ ޙައްޤެއްތާ' އެވެ؟ އިންސާނީ ޙައްޤުތަކޭ ކިޔައިގެން މީސްތަކުންނަށް ކަންކަން އޮޅުވާލަން އުޅުނަސް މިއީ ދެން ބޮޑުވަރެކެވެ. މިއަދުގެ ދުނިޔޭގައި އިންސާނީ ޙައްޤުތަކޭ ކިޔައިގެން އެންމެ ބާރަށް ހަޅޭއްލަވާ ބަޔަކީ އެއްވެސް ދީނެއް ޤަބޫލުނުކުރާ މީހުންނެވެ. މުސްލިމުންނަށް އެބައިމީހުންގެ ދީނުގައި އޮންނަގޮތަށް ދިރިއުޅުމުގެ ޙައްޤު ދޭންޖެހުނީމާ އެބުނާ އިންސާނީ ޙައްޤުތަކެއް ނޯވެ އެވެ.\nއިނގިރޭސިވިލާތުގެ ކޮންސަރވެޓިވް ޕާޓީގެ ލީޑަރު އަދި އެ ޤައުމުގެ ބޮޑުވަޒީރު ޑޭވިޑް ކެމަރަން މިއަދު އަވަދިނެތި މަސައްކަތްކުރަނީ އެ ޤައުމުގައި އެއްޖިންސުން ޖިންސީގުޅުން ހިންގުން ޤާނޫނީގޮތުން ހުއްދަކުރެވޭތޯ އެވެ. މިވަގުތު އިނގިރޭސި ސަރުކާރު ހިންގުމާއި ހަވާލުވެ އޮތް ކޮންސަރވެޓިވް ޕާޓީ އަކީ ދިވެހި ސަރުކާރު ހިންގުމާއި ހަވާލުވެ އޮތް އެމް.ޑީ.ޕީ އާއި ވަރަށް ގާތްގުޅުންތަކެއް އޮންނަ ޕާޓީއެއްކަމުން ދިވެހިރާއްޖޭގައި ވެސް އެއްޖިންސުން ޖިންސީގުޅުން ހިންގުން ހުއްދަކުރުމަށް އިނގިރޭސިން ބާރުއަޅާފާނެކަމުގެ ބިރު އެބަ އޮތެވެ. 26 ސެޕްޓެމްބަރު 2009ގައި މިނިވަން ނިއުސް ވެބްސައިޓްގައި ވަނީ ދިވެހިރާއްޖޭގައި އެއްޖިންސުން ޖިންސީގުޅުން ހިންގުން ހުއްދަކުރުމަށް ގޮވާލައި އިނގިރޭސި ބަހުން ސިޓީއެއް ޝާއިޢުކޮށްފަ އެވެ. މިނިވަން ވެބްސައިޓާއި ދިވެހި ސަރުކާރާއި ގާތް ގުޅުންތަކެއް އޮންނަކަމަށް އެތަކެއް ފަރާތްތަކަކުން ތުހުމަތުކުރަމުން ދެއެވެ. އެފަހަރު މިނިވަން ވެބްސައިޓްގައި ޝާއިޢުކުރެވުނު ސިޓީ އާއި ގުޅިގެން ދިވެހި ރައްޔިތުން ޝަކުވާކުރަން ފެށުމުން ވަރަށް ކުއްލިގޮތަކަށް އެ ސިޓީ ވަނީ ވެބްސައިޓުން ނަގާފަ އެވެ. ނަމަވެސް ބައެއް ފަރާތްތަކުން އެއިރު ވަނީ އެ ސިޓީ ޑައުންލޯޑްކޮށްފަ އެވެ. Raajjeislam\nPosted by suruhee at 3:14 AM


ޒިނޭ ކުރާ މީހާއަށް ކައްވަޅުގައި ލިބޭ ޢަޛާބު – Dhen.mv\nޑރ. މުޙައްމަދު ޢިޔާޟް ޢަބްދުއްލަތީފް April 22, 2021 - 3:53 am\nޒިނޭ ކުރާ މީހުންނަށް ކައްވަޅުގައްޔާއި އާޚިރަތުގައިވެސް ޢަޛާބު ދެއްވާނެއެވެ. ކައްވަޅުގައި އެބައިމީހުން ތަންނޫރެއްގެ ތެރެއަށް (ތަންދޫރީ ފިހާ ވައްތަރުގެ އަވަން) ވައްޓައިލެވޭނެއެވެ. އޭގެ މަތި ހުންނާނީ ހަނިކޮށެވެ. އަދި އަޑި އޮންނާނީ ތަނަވަސްކޮށެވެ. އަދި ހުރިހާ ދިމާލަކުން ދަރުތައް އައިސް އެމީހުންގައިގާ ހުޅުޖަހާ އަންދާނެއެވެ. މިގޮތުގައި ގިޔާމަތްވުމާއި ހަމައަށް ދެމިގެންދާނެއެވެ. އަދި ގިޔާމަތް ދުވަހުގައި ﷲ އިރާދަ ކުރެއްވި ވަގުތެއް ޖެހުމާއި ހަމައަށް ނަރަކައިގެ އަނދަ އަނދާ ހުންނަ އަލިފާންގަޑުގެ ތެރެއަށް ވައްޓައިލެވޭނެއެވެ. އަދި ގިޔާމަތް ދުވަހުގައި އެފަދަ މީހުންނާއި ދިމާލަށް ﷲ ސުބްޙާނަހޫ ވަތަޢާލާ ރަޙްމަތުގެ ބެއްލެވުމަކުން ބައްލަވާ ވޮޑިގެން ނުވެއެވެ. ސޫރުތުލް ފުރްގާންގެ 68 އިން 77 އަށް މާތް ﷲ ވަޙީ ކުރައްވާފައިވެއެވެ.\n(وَالَّذِينَ لَا يَدْعُونَ مَعَ اللَّـهِ إِلَـٰهًا آخَرَ وَلَا يَقْتُلُونَ النَّفْسَ الَّتِي حَرَّمَ اللَّـهُ إِلَّا بِالْحَقِّ وَلَا يَزْنُونَ ۚ وَمَن يَفْعَلْ ذَٰلِكَ يَلْقَ أَثَامًا ﴿٦٨﴾ يُضَاعَفْ لَهُ الْعَذَابُ يَوْمَ الْقِيَامَةِ وَيَخْلُدْ فِيهِ مُهَانًا ﴿٦٩﴾ إِلَّا مَن تَابَ وَآمَنَ وَعَمِلَ عَمَلًا صَالِحًا فَأُولَـٰئِكَ يُبَدِّلُ اللَّـهُ سَيِّئَاتِهِمْ حَسَنَاتٍ ۗ وَكَانَ اللَّـهُ غَفُورً‌ا رَّحِيمًا ﴿٧٠﴾ وَمَن تَابَ وَعَمِلَ صَالِحًا فَإِنَّهُ يَتُوبُ إِلَى اللَّـهِ مَتَابًا ﴿٧١﴾ وَالَّذِينَ لَا يَشْهَدُونَ الزُّورَ وَإِذَا مَرُّوا بِاللَّغْوِ مَرُّوا كِرَامًا ﴿٧٢﴾ وَالَّذِينَ إِذَا ذُكِّرُوا بِآيَاتِ رَبِّهِمْ لَمْ يَخِرُّوا عَلَيْهَا صُمًّا وَعُمْيَانًا ﴿٧٣﴾ وَالَّذِينَ يَقُولُونَ رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا ﴿٧٤﴾ أُولَـٰئِكَ يُجْزَوْنَ الْغُرْفَةَ بِمَا صَبَرُوا وَيُلَقَّوْنَ فِيهَا تَحِيَّةً وَسَلَامًا ﴿٧٥﴾ خَالِدِينَ فِيهَا ۚ حَسُنَتْ مُسْتَقَرًّا وَمُقَامًا ﴿٧٦﴾ قُلْ مَا يَعْبَأُ بِكُمْ رَبِّي لَوْلَا دُعَاؤُكُمْ ۖ فَقَدْ كَذَّبْتُمْ فَسَوْفَ يَكُونُ لِزَامًا ﴿٧٧﴾)\nމާނައަކީ: " އެއުރެންނީ اللَّهއާއެކު އެހެން إلهއަކަށް ގޮވައި ނަހަދާމީހުންނެވެ. އަދި اللَّه، حرمةތެރި ކުރައްވާފައިވާ نفسއެއް، حقގޮތުންނޫނީ، ނުމަރާ މީހުންނެވެ. އަދި ޒިނޭނުކުރާ މީހުންނެވެ. އެއިން ކަމެއްކޮށްފިމީހާ އެކަމުގެ ޢުގޫބާތާއި ބައްދަލު ކުރާހުށިކަމެވެ.އެމީހަކަށް قيامةދުވަހުން عذابގިނަގުނަކުރައްވާހުށްޓެވެ. އަދިއިހާނެތިކަން ލިބިގެންވާ حالއެ عذابގެ ތެރޭގައި، އެމީހަކުދެމިހުންނާނެތެވެ. توبةވެ، إيمانވެ، ގިނަގިނައިން صالحعمل ކުޅަމީހަކު މެނުވީއެވެ. ފަހެ، އެއުރެންނާމެދު ދަންނާށެވެ. اللَّه، އެއުރެންގެ ނުބައިކަންތައް، ހެޔޮކަންތަކަށް ބަދަލުކުރައްވާނެތެވެ. ގިނަގިނައިން ފާފަފުއްސަވާ، رحيمވަންތަ ކަލަކު ކަމުގައި اللَّهވޮޑިގެންވެއެވެ. އަދި توبةވެ صالحعملކޮށްފިމީހާ (ދަންނާށެވެ!). ފަހެ، ހަމަކަށަވަރުން، އެމީހާއީ ގިނަގިނައިން ﷲ އަށް ތައުބާވާ މީހެކެވެ. އަދި އެއުރެންނީ ދޮގުހެކިނުދޭ މީހުންނެވެ. އަދި ބޭކާރު ބަސްތަކާއި ކަންތައްދިމާވާހިނދު، މާތްމީހުންގެ ގޮތުގައި ފަހަނަޅައިދާ މީހުންނެވެ. އަދި އެއުރެންނީ، އެއުރެންގެ ވެރިރަސްކަލާނގެ آيةތައް ހަނދާންކޮށްދޭހިނދުބީރު ކަނު ބައެއްގެ ގޮތުގައި، އެ آيةތަކުގެ މައްޗަށް ވެއްޓި ނުގަންނަމީހުންނެވެ. އަދި އެއީ ބުނާމީހުންނެވެ. އަޅަމެންގެ ވެރިރަސްކަލާނކޮ! އަޅަމެންގެއަނބިންގެ ކިބައިންނާއި، އަޅަމެންގެ ދަރިންގެ ކިބައިން، ލޮލަށް ފިނިކަންލިބުމެއް އަޅަމެންނަށް ދެއްވާނދޭވެ! އަދި تقوىވެރިންނަށް އިމާމުންކަމުގައިއަޅަމެން ލައްވާނދޭވެ! އެއުރެން ކެތްތެރިވީކަމަށްޓަކައި، ސުވަރުގޭގެ މަތިވެރި ދަރަޖަ އެއުރެންނަށްޖަޒާއެއްގެގޮތުން ދެއްވާހުށްޓެވެ. އަދި އެތާނގައި، އެއުރެންނާބައްދަލުވާނީ، تحيّةއާއި، سلامންނެވެ.އެ ސުވަރުގޭގައި ދެމިތިބެނިވި ގޮތުގައެވެ. ހަމަޖެހިތިބޭ ތަނެއްގެ ގޮތުންނާއި، قائمވެ ތިބޭ ވަޒަނެއްގެގޮތުން އެތަން ރަނގަޅުކަމާއެވެ! ކަލޭގެފާނު ވިދާޅުވާށެވެ! ތިޔަބައިމީހުންގެ دعاءކުރުން ނުވާނަމަ، ތިމަންގެވެރިރަސްކަލާނގެ، ތިޔަބައިމީހުންނާމެދު ފަރުވާލެއް ނުބަހައްޓަވާނެތެވެ. ފަހެ، ހަމަކަށަވަރުން، ތިޔަބައިމީހުން (حق) ދޮގުކުޅައީމުއެވެ. ފަހެ،ނިކަންހުރެ އެކަމުގެ عذاب، ތިޔަބައިމީހުންނަށް لازمވެ ހުންނަހުށްޓެވެ."\nوَعَنْ أَبِي هُرَيْرَةَ رَضِيَ اللَّهُ عَنْهُ قَالَ : قَالَ رَسُولُ اللَّهِ صلى الله عليه وسلّم : " ثَلاَثَةٌ لاَ يُكَلِّمُهُمُ اللَّهُ يَوْمَ الْقِيَامَةِ ، وَلاَ يُزَكِّيهِمْ ، وَلاَ يَنْظُرُ إلَيْهِمْ ، وَلَهُمْ عَذَابٌ أَلِيمٌ : شَيْخٌ زَانٍ _ رجل كبير _ وَمَلِكٌ كَذَّابٌ ، وَعَائِلٌ مُسْتَكْبِرٌ " [ رواه مسلم}މާނައަކީ: މާތް ﷲ ރުއްސުންލެއްވި އަބޫހުރައިރާގެ ކިބައިން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. "ތިންބާވަތެއްގެ ބަޔަކަށް ގިޔާމާތް ދުވަހުގައި ﷲ ބައްލަވާ ވޮޑިގެން ނުވެއެވެ. އަދި އެބައިމީހުންނާއި މެދުގައި ރަގަޅު ބަހެއް ވަޙީ ނުކުރައްވާނެއެވެ. އަދި އެބައިމީހުންނަށް ގަދަވެގެންވާ ޢަޛާބު ލިބޭނެއެވެ. ޒިނޭ ކުރާ މުސްކުޅި ފިރިހެނާ އާއި ދޮގު ހަދާ ވެރިމީހާ އާއި، ބޮޑާވެގެންފައިވާ މީހާއެވެ".\nމާނައަކީ: " އެހެން ރިވާޔަތެއްގައިވެއެވެ. "لاَ يَنْظُرُ اللَّه يَوْمَ الْقِيَامَةِ إلَى الشَّيْخِ الزَّانِي ، وَلاَ الْعَجُوزِ الزَّانِيَةِ\n"ޒިނޭ ކުރާ މުސްކުޅި ފިރިހެނާ އާއި ޒިނޭކުރާ މުސްކުޅި އަންހެނާ އާއި ދިމާލަށް ގިޔާމަތްދުވަހުގައި ﷲ ރަޙްމަތުގެ ބެއްލެވުމަކުން ބައްލަވާ ވޮޑިގެންނުވެއެވެ".\nއެހެންކަމުން، މިނުބައި ޖަރީމާ އިން ސަލާމަތްވުމަށް ޓަކައި އެކަމަށް މަގުފަހިކޮށްދޭ ހުރިހާ ކަމަކުން ދުރުހެލިވެ ރައްކާތެރިވުމަށް އަޅުގަޑުގެ އަމިއްލަ ނަފްސަށާއި އެންމެހާ ލޮބުވެތި އަޚުންނާއި އުޚްތުންނަށް ވަޞިއްޔަތްކޮށް ނަޞޭޙަތްތެރި ވަމެވެ. والله أعلم.


Dekagan kapge thashi maazins ufulaalaifi, enme molhu kulhuntheriyakah sifaau\nހދ އަތޮޅުގައި ބާއްވާ އެންމެ އަގުބޮޑު ފުޓްބޯޅަ މުބާރާތް، ނޭކުރަންދޫ ޑެކަގަން ކަޕްގެ ތަށި މާޒިންސް އުފުލާލައިފި އެވެ. ނޭކުރަންދޫގައި މިއަދު ހަވީރު ކުޅުނު ފައިނަލް މެޗުގައި މާޒިންސް ތަށި އުފުލާލީ އެކްސް ޒީރޯއާ ބައްދަލުކޮށް 2-0 ލަނޑުގެ ތަފާތަކުންނެވެ.\nނޭކުރަންދޫއަށް ނިސްބަތްވާ މި ދެ ޓީމުގެވެސް ފޯރިގަދަ ކުޅުމެއް ފެނިގެންގޮސްފައިވާއިރު މާޒިންސްގެ ދެ ގޯލުވެސް ޖަހާފައިވަނީ މެޗުގެ ފުރަތަމަ ހާފްގަ އެވެ. ފުރަތަމަ ގޯލް ޖެހީ 24 ވަނަ މިނިޓްގައި އަހުމަދު އިމާޒެވެ. ދެވަނަ ގޯލް ޖަހާފައިވަނީ އިބުރާހިމް ރަޝީދެވެ.\nމިމުބާރާތުގެ ހާއްސަ މެހެމާނެއްގެ ގޮތުގައި ބައިވެރިވެލެއްވީ މަޝްހޫރު ތަޖުރިބާކާރު ކޯޗު އަލީ ސުޒޭން އެވެ. މިމުބާރާތުގެ ތަށި އަދި ޗެމްޕިއަން ޓީމަށްދޭ 35000ރ މާޒިންސްއާ ހަވާލުކޮށްދެއްވީ ސުޒޭން އެވެ.\nޑެކަގަން ކަޕްގެ އެންމެ މޮޅު ކުޅުންތެރިޔާ ސިފާއު–\nމިމުބާރާތުގެ އެންމެ މޮޅު ގޯލް ކީޕަރުގެ މަގާމު ލިބުނީ މާޒިންސްގެ އަހުމަދު ޝަރުވާން އެވެ. މޮޅު ޑިފެންޑަރުގެ މަގާމު ލިބިފައިވަނީ ކުލަބު ސިވިކްގެ އިބުރާހިމް ހުމައިދެވެ. އެންމެ މޮޅު ފޯވާޑަކަށްވެސް ހޮވުނީ މާޒިންސްގެ ކުޅުންތެރިޔެއްކަމަށްވާ އަހުމަދު އިމާޒެވެ. މުބާރާތުގެ އެންމެ ގިނަ ލަނޑު ޖަހާފައިވަނީ މާޒިންސްގެ އަހުމަދު އިމާޒް އެވެ.\nމުބާރާތުގެ އެންމެ މޮޅު ކުޅުންތެރިޔާގެ މަގާމު ލިބިފައިވަނީ މާޒިންސްގެ ހުސެއިން ސިފާއު ޔޫސުފެވެ. އޭނާ ވަނީ މިއަދުގެ މެޗުގައިވެސް ތަފާތު މޮޅު ކުޅުމެއް ދައްކާފަ އެވެ.\nކުލަބު ސިވިކްގެ އަހުމަދު ހުވައިދަށް އެންމެ މޮޅު ޑިފެންޑަރުގެ މަގާމު ލިބުނުއިރު އެންމެ މޮޅު ކޯޗަކަށް ހޮވުނީ އެކްސް ޒީރޯގެ ކޯޗު ހަސަން ޒާހިރު އެވެ. އެންމެ އުންމީދީ ކުޅުންތެރިޔަކަށް ހޮވުނީ ކުމުންދޫ އެފްސީގެ ފުރުޤާން އަބުދުލް ހަމީދެވެ.\nމުބާރާތުގެ ހާއްސަ މަގާމުތަކަށް ޓްރޮފީ ހަވާލުކޮށްދެއްވީ މިމުބާރާތުގެ ދެ ސްޕޮންސަރުންކަމަށްވާ ނާސާ ލިންކް ޕްރައިވެޓް ލިމިޓެޑް މެނޭޖިންގ ޑިރެކްޓަރު އަލީ އަބުދުލްރަހްމާނު އާއި ޑައިރެކްޓް ލޮގިސްޓިކްގެ މެނޭޖިންގ ޑިރެކްޓަރު މުުހައްމަދު ރާއީ އެވެ.\nޑެކަގަން ކަޕްގެ އެންމެ ގިނަ ގޯލް ޖެހި ކުޅުންތެރިޔާ އިމާޒް–\nބައިލައްކަ ރުފިޔާއަށް ވުރެ އަގުބޮޑު މިމުބާރާތްތަކީ ނޭކުރަންދޫ އަމިއްލަ ޖަމިއްޔާއެއްކަމަށްވާ ޑެކަގަން ސްޕޯޓްސް ކުލަބުން ބާއްވަމުން އަންނަ އަގުބޮޑު މުބާރާތެކެވެ. މިމުބާރާތުގައި މިއަހަރު 8 ޓީމެއް ބައިވެރިވެފައިވެ އެވެ. އެ ޓީމްތަކަކީ ކުޅުދުއްފުށީ ހިރަފުސް، ކުމުންދޫ، ކުރިނބީ އެވެ. ނޭކުރަންދޫން ފަސް ޓީމެއް ނެރެ އެވެ. އެއީ އެކްސް ޒީރޯ، މާޒިން، ޓީމް ރުއްގަނޑު، ކުލަބު ސިވިކް އަދި ސެނޮން އެވެ.


ފާޙިޝް ކަންތައްތައް ފާޅުކަން ބޮޑު ގޮތެއްގައި އިޢުލާނުކޮށް ޢާންމު ނުކުރޭ! – DhiSalafiyyah\nފާޙިޝް ކަންތައްތައް ފާޅުކަން ބޮޑު ގޮތެއްގައި އިޢުލާނުކޮށް ޢާންމު ނުކުރޭ!\n23/07/2013 ޢާންމު ލިޔުން, މުޖުތަމަޢުއައްޝައިޚް އާދަމް ނިޝާން ބިން ޢަލީ އާދަމް\nއަޅުގަނޑުމެންގެ ރާއްޖޭގައި މީލާދީ ސަނަތުން ވިހިވަނަ ޤަރުނު ނިމި މިދިޔައީ، ޙައްޤުބަސް ބަޔާން ކުރުމާއި އަދި ވެރިކަމާއި ބެހޭ އެއްވެސް ވާހަކައެއް ދައްކާލި ކަމުގައި ވިޔަސް ބޮޑެތި އަދަބުތަކާއި ކުރިމަތިލަމުންނެވެ. ކަން މިހެން އޮއްވާ ޑިމޮކްރަސީގެ ނަމުގައި އެއްޗެއް ފާޅުވެ މިނިވަންކަން މިވަނީ، ތެދުތެދަށް ބުނަނީނަމަ ޙައްދު ފަހަނާޅައިގެން ގޮސްފައެވެ. މިގޮތުން ނޫސް މަޖައްލާތަކުގައާއި ސޯޝަލް މީޑިއާގެ އެކިއެކި ވަޞީލަތްތައް މެދުވެރިކޮށް، ލިޔާކަށް ނުލިޔާކަށް ވަކި އެއްޗެއް ނެތެވެ. އެއީ ތިމާމެންގެ ޢަޤީދާއާއި ފުށުއަރާ އަދި އީމާންކަން ނަފީ ކުރާ ވާހަކަތަކެއް ކަމުގައި ވިޔަސްމެއެވެ. އާދެ ހަމަ ޑިމޮކްރަސީގެ އުރައިގެ ތެރޭގައި ތިބެ މިނިވަން ކަމުގެ ނަމުގައެވެ.\nނޫސް މަޖައްލާތަކާއި، މިނޫންވެސް މިފަދަ ވަޞީލަތްތަކަކީ ޙަޤީޤަތުގައި މުޖްތަމަޢަށާއި މީސްތަކުންނަށް އެންމެ ބޮޑަށް އަސަރު ކުރުވަނިވި އެކައްޗެވެ. ނޫހުގައި ލިޔެލާ ވާހަކައަކުން އެތައް ބަޔެއްގެ ފިކުރުތައް ބަދަލުކޮށްލައި މުޖްތަމަޢު ތެރޭގައި ކަމަކާއިމެދު ދެކޭގޮތް ބަދަލު ކޮށްލުމަކީ ވަރަށްވެސް ފަސޭހަކަމެކެވެ. ކޮންމެއަކަސް މިހާ ވަރުގަދަ ވަޞީލަތެއް ކޮންޓްރޯލް ކުރުމުގެ ބާރު މިއޮތީ ނޫސްވެރިންގެ އަތްމަތީގައެވެ. އެހެންކަމުން ކިތަންމެ ބޮޑު މިނިވަން ކަމެއް ލިބިފައި ވީނަމަވެސް ނޫސްތަކުގައި ލިޔާ ލިޔުންތަކާއިމެދު ވިސްނާ ފިކުރު ކުރަން އެބަޖެހެއެވެ.\nމިހާރު ނޫސްތަކަށް ބަލާލި ކަމުގައިވިޔަސް ޒިނޭގެ މައްސަލަތައް އެނޫހެއްގައި ނެތް “ނޫހެއް” ނުފެނެއެވެ. ބޮޑެތި މީހުންނާއި ކުޑަ ކުދިންނާއި މުސްކުޅިން ކުރާ ޒިނޭގެ ވާހަކަތަކެވެ. ރުހިގެންނާއި ގަދަ ކަމުންނާއި މިހެންގޮސް މިފަދަ އެތައް ބާވަތެއްގެ ޒިނޭގެ ވާހަކަތަކެވެ. އަދި ހަމައެހެންމެ ނޫސްވެރިން އެވާހަކަތައް ގެނެސްދީފައި ހުންނަލެއް “ތަފްޞީލީ” ކަމުން، އެކިޔާލާ މީހަކަށް އެކަންތައް އެންމެ ފުރިހަމައަށް ތަސައްވަރުވެގެން ދާހާވެސް ތިލަކޮށް އެފަދަ ވާހަކަތައް ބަޔާންކޮށްފައިވެއެވެ. ނޫންނަމަ ސޯޝަލް މީޑިއާގެ އެކިއެކި ވެބްސައިޓްތަކުގަައި އޭގެ ފޮޓޯތަކާއި ވީޑިއޯތައް ޢާއްމުކޮށް ފަތުރާ ހަދަމުންދަނީއެވެ. ސުބްޙާނަ ﷲ އެވެ. މިއީ ވިސްނާ ފިކުރަން ޖެހިއްޖެ މައްސަލައެކެވެ. ރަސޫލު الله صلى الله عليه وسلم ޙަދީޘްފުޅު ކުރައްވާފައިވެއެވެ.\n1. لم تظهر الفاحشة في قوم قط حتى يُعلنوا بها إلا فَشَا فيهم الطاعون والأوجاع التي لم تكن مَضَتْ في أسلافهم الذين مَضَوا …….“ (رواه ابن ماجة وحسَّنه العلامة الألباني)\nމާނައީ: “އޭ މުހާޖިރުންނޭވެ. ފަސްކަމެއް ތިޔަބައިމީހުންނާއި ކުރިމަތިވެ އޭގެ ފިތުނަވެރިކަން ޖެހިއްޖެނަމައެވެ، ފަހެ އެކަންތައްތައް ތިޔަބައިމީހުންނާއި ލައިނުގަތުމަށް ތިމަންކަލޭގެފާނު الله تعالىގެ ޙަޟްރަތުން ރައްކައުތެރިކަމަށް އެދެމެވެ. (އޭގެތެރެއިން ފުރަތަމަކީ): ބައެއްގެ ތެރޭގައި ފާޙިޝްކަންތައްތައް ފައުޅުވެ އެކަމެއް އިޢުލާނުކޮށް ޢާންމުކުރުން ނެތިނުދެއެވެ. ފަހެ އެހިނދު އެބައެއްގެ ތެރޭގައި ޠާޢޫންއާއި (ގައިން ގަޔަށް އަރާ ބަލިތަކާއި) އެމީހުންގެ ކުރީން އެއްވެސް ބަޔަކު ދެކެފައި ނުވާފަދަ އާބަލިތަކާއި ރޯގާތަކާއި ތަދުމަޑުކަން ފެތުރި ޢާންމުވެދެއެވެ…… “\nކޮންމެއަކަސް ނޫސްތަކުގައި ސޯޝަލް މީޑީއާގައި އެފަދަ ފާޙިޝް ކަންތައްތަކުގެ ވާހަކަ ބޮޑު އަކުރުން ޖެހުމުން، މަތީގައި އެވާ ޙަދީޘްފުޅުގައިވާ ފަދައިން އެކަން ޢާންމުކޮށް އިޢުލާނު ކުރެވެނީއެވެ. އެހެންކަމުން އޭގެ ސަބަބުން ނުކުންނާނޭ ނަތީޖާ، ޙަދީޘްފުޅުގައި ވާފަދައިން އަޅުގަނޑުމެންގެ މުޖްތަމަޢިގެ ތެރެއިން މިދަނީ ފެނި ހެކިވަމުންނެވެ.\nދެން ފާހަގަކޮށްލަން ޖެހޭ އަނެއް ނުކުތާއަކީ، އަޅުގަނޑުމެން ކަހަލަ އީމާންތެރިކަމުގެ ގޮތުން ބަލިކަށި، ﷲ އަށް ބިރުވެތިވުން ކުޑަ ބައެއްގެ ތެރޭގައި އެފަދަ ވާހަކަތައް ފެތުރުމުން ނުކުމެދާނެ ނަތީޖާއަކަށެވެ. ހަމަ ޔަޤީނުންވެސް އެފަދަ ވާހަކަތައް ކޮންމެ ދުވަހަކުހެން އިވި، އެފަދަ މީހުން ކުރާ ހުރިހާކަމެއްގެ ވާހަކަ ތަފްޞީލާއިއެކު އިވެން ފެށުމުން އެކަމަކީ މީސްތަކުންނަށް އާދައިގެ ކަމަކަށް ވެގެން ދެއެވެ. އަދި އެފަދަ ފާފަތަކަށް އަރައިގަތުމަށް ފަސްޖެހޭ މީހަކު ނަމަވެސް، އެކަން ކުރާ މީހުންގެ ގިނަކަން އެނގި އެފަދަ ޙަރާމް ކަންތަކަށް އަރައިގަތުމަށް ތިމާގެ ހިތުގައި އޮންނަ ބިރުވެރިކަންވެސް ފިލައި ގޮސް، އެކަންތައްތަކަށް އަރައިގަތުމަށް މަގުފަހިވެގެން ދެއެވެ. މިޔަކީ ތިޔައިގެ ތެރެއިން ހަމަ އެއްވެސް ބޭފުޅަކު ދެބަސްވާނޭ ކަމެއް ނޫނެވެ.\nފަހެ އެފަދަ ފޮޓޯއަކީ ނުވަތަ ވީޑިއޯއަކީ ނުވަތަ ޚަބަރަކީ ތިބާގެ މަންމަގެ ނުވަތަ ބައްޕަގެ ނުވަތަ ތިބާގެ އަނބިމީހާގެ ނުވަތަ ދަރީންގެ ނުވަތަ ތިބާގެ ދައްތައިން ބޭބެއިން ނުވަތަ ކޮއްކޮއިންގެ އެއްޗެއްކަމުގައިވާނަމަ ހަމަ އެފަދައިން ފަތުރާ ޢާންމު ކުރާނަންހެއްޔެވެ؟\nނިކަން ވިސްނަވާ ވަޑައިގަންނަވާށެވެ. ރަސޫލު الله صلى الله عليه وسلم ގެ ޒަމާނުގައި ޞަޙާބިއްޔަ ބޭކަލަކު ހިލޭ އަންހެނަކާއި އެކު، އެކަހެރިވެވުމުގެ ސަބަބުން ޒިނޭގެ ފާފައަށް އަރައިގަނެވުނެވެ. ދެން އެބޭކަލަކު އެކަމާއި ބިރުފުޅުވަޑައިގެން ކީރިތި ނަބިއްޔާގެ އަރިހަށް ވަޑައިގެން އެދިވަޑައިގަންނަވަނީ އެފާފައިން ޠާހިރުކޮށްދެއްވުމަށް އެދިއެވެ. އާދެ އެކަމަށް ޙައްޤުވެގެންވާ އަދަބު ލިބިގަތުމަށެވެ. ކޮންމެއަކަސް އެބޭކަލަކު ތައުބާވުމަށް އެތައް ފުރުޞަތެއް ދެއްވުމުންވެސް ބޭނުންފުޅުވެ ވަޑައިގަތީ ދުނިޔެ މަތީގައި އެކުށުގެ ޢުޤޫބާތް ލިބި އާޚިރަތުގައި އެކަމަށް އޮތް ޢުޤޫބާތުން ސަލާމަތްވެވަޑައިގަތުމަށެވެ. އެހެންކަމުން އެޞަޙާބީ ރަޖަމު ކުރެވުނެވެ.\nމިޙާދިޘާއިން ފާހަގަކޮށްލަން ބޭނުންވާ އެންމެ މުހިންމު ނުކުތާއަކީ، އެޞަޙާބީގެ މައްޗަށް ޒިނޭގެ ޙައްދު ޤާއިމް ކުރެވުނު އިރުވެސް ރަސޫލު الله صلى الله عليه وسلم އެބޭކަލަކު އެމީހަކާއިއެކު އެޢަމަލު ހިންގި އަންހެން މީހާއާއި ބެހޭގޮތުން ސުވާލު ނުކުރައްވާ ކަމެވެ. ހަމަޔަޤީނުންވެސް އެފަދަ ޒިނޭއެއް ކުރެވޭނީ އަންހެނަކާއި ފިރިހެނަކު އެކުވެގެންނެވެ، ވީމާ މިއިންވެސް ދޭހަކޮށްދެނީ އެކަން ޢާންމުވެ ފާޅުވެދާނެތީވެ ރަސޫލު الله صلى الله عليه وسلم އެކަން ކުރި އަންހެނަކު ހޯދަން ނޫޅުއްވައި އޭނާ ތައުބާވުމަށް ދޫކޮށްލެއްވިކަމެވެ. މިއީ ލޮބުވެތި ނަބިއްޔާ ދައްކަވާފައިވާ އަގުމާތްވި އިރުޝާދެވެ. އަޅުގަނޑުމެން މުސްލިމުންނަށް އޮތީ އެގޮތުގައި ހިފުމެވެ.\nފަހަރެއްގައި ބަޔަކު މީހުން މިޙާދިޘާ އަޑުއިވުމުން، އިސްލާމްދީނަކީ ފާޙިޝް ކަންތައްތައް ކުރަން ހިތްވަރުދޭ ދީނެކޭ ބުނެފާނެތެވެ. އެހެންނަމަވެސް ދަންނާށެވެ. މިޙާދިޘާއަކީ އެފަދަ އަޑުތައް ފަތުރައި ދީނުގެ ޙައްދުތަކަކީ އިންސާނީ ޙައްޤުތަކާއި ޚިލާފު އެއްޗެކޭ ބުނާ މީހުންނަށް ދެވިފައިވާ ވަރަށް ވަރުގަދަ ރައްދެކެވެ. މިއިން ދޭހަކޮށްދެނީ އިސްލާމްދީން ބާރު އަޅަނީ މީސްތަކުންނަށް ގަދަފަދަ އަދަބު ދިނުން ނޫން ކަމެވެ. އެހެންނަމަވެސް އެފަދަ ފާފަތަކަށް އަރައިގަތުމުން ހުރި ޢުޤޫބާތުގެ ބޮޑުކަން އަންގައި މީސްތަކުން އެފަދަ ފާފަތަކުން ދުރުހެލި ކުރުވުމެވެ. ފަހެ އެފަދަ ބޮޑު އަދަބެއް އެންމެ މީހަކަށް ދެވުނު ނަމަވެސް ދެންތިބި މީހުން އެފަދަ ފާފަތަކަށް އަރައިގަތުމަށް ޖެހިލުންވެ ބިރުވެތިވާނެއެވެ. އެފަދަ ވާހަކަ ދައްކާ މީހުންނަށް ބުނަންއޮތް ވާހަކައަކީ، އެހެންވީއިރު އެފަދަ ފާފަތަކުން މީސްތަކުން ދުރުކުރުވުމަށްޓަކައި ﷲ ތަޢާލާ ބާއްވާލައްވާފައިވާ ޙައްދުތަކަށް ތިޔަ އިންކާރު ކުރަނީ ކީއްވެހެއްޔޭއެވެ؟ (ނޯޓް: އެއްގޮތަކަށްވެސް މީހަކާއި ނީނދެ ހުރި މީހަކު ޒިނޭކޮށްފިނަމަ، އެމީހެއްގެ ޙައްދަކީ ސަތޭކަ އެތިފަހަރު ޖަހައި އެއްއަހަރު ދުވަހަށް އަރުވާލުމެވެ. އެހެންނަމަވެސް ޞައްޙަ ކައިވެންޏަކުން މީހަކާއި ކައިވެނިކޮށް ޖިމާޢުވެފައިވާ މީހަކު، އެއީ ވަރިވެފައި ހުރި މީހެއްކަމުގައި ވިޔަސް އެފަދަ މީހެއްގެ ޙައްދަކީ ރަޖަމު ކުރުމެވެ. މިއީ ޤުރުއާނާއި ސުންނަތުން މިކަން ސާފުކޮށް ފެންނަން އޮތްގޮތެވެ.)\nއިސްލާމްދީން ދައްކައިދޭ ރިވެތި ނަމޫނާއަކީ މީސްތަކުން ކުރާ ފާފަތައް ފަޟީޙަތް ނުކޮށް، ޢާއްމު ނުކޮށް އެމީހުންގެ އަބުރާއި ޢިއްޒަތްވެސް ރައްކާތެރި ކޮށްދިނުމެވެ. އޭގެ އެތައް ސަބަބުތަކެއްވެސް ވެއެވެ. އެގޮތުން ކުރީގައި ބަޔާންވެ ދިޔަފަދައިން އޭގެ ސަބަބުން މީސްތަކުންގެ ތެރޭގައި އެފަދަ ނުބައިކަންތައްތައް ފެތުރި ޢާއްމުވެ ނުދެއެވެ. އަދި ހަމައެހެންމެ އެފަދަ ފާފަތަކަށް އަރައިގަންނަ މީހަކުވެސް ﷲގެ މަގަށް ރުޖޫޢަވެ އޭނާ ތައުބާވުމަށް މަގުފަހިވެ އޭނާގެ އަބުރާއި ޢިއްޒަތްވެސް ރައްކާތެރިވެދެއެވެ.\nއެހެންނަމަވެސް އެފަދަ ފާފަތަކަށް އަރައިގަންނަ މީހެއްގެ ސަބަބުން މުޖްތަމަޢުގެ ގިނަ ބަޔަކަށް ނުރައްކާތެރިކަން އޮތްކަމުގައިވާނަމަ އެފަދަ މީހެއްގެ ވާހަކަ ބަޔާން ކުރުމަކަށް ދީން ހުރަހެއް ނާޅައެވެ. އެކަމަކުވެސް އެއީ އަޅުގަނޑުމެން މިއަދު، ނޫސް މަޖައްލާތަކުގައާއި، ސޯޝަލް މީޑިއާގައާއި، މީސްމީހުން ގާތު އެވާހަކަތައް ދައްކައި މިއުޅޭ ބީދައިންނެއްނޫނެވެ. އަދި ހަމައެހެންމެ ފާޅުގައި ﷲއަށް ޝިރުކުކޮށް އެކަމަށް ގޮވާލާކަމުގަައިވާނަމަ އެކަމާއި، އަދި އެކަންކުރާ މީހުންނާއިމެދު ބަސްނުބުނެ ފިޔަވަޅުނާޅައި ހަނުތިބުން ހުއްދަވެގެން ނުވެއެވެ.\nކޮންމެއަކަސް މިލިޔުންކޮޅު ނިންމާލަން އަޅުގަނޑު ޤަޞްދުކުރަނީ ކީރިތި ނަބިއްޔާގެ އަގުމާތްވި ނަބަވީ އިރުޝާދަކުންނެވެ. އެކަލޭގެފާނު ޙަދީޘްފުޅު ކުރައްވާފައިވެއެވެ.\n“المسلم أخو المسلم لا يظلمه ولا يسلمه. من كان في حاجة أخيه ؛ كان الله في حاجته ، ومن فرج عن مسلم كربة ؛ فرج الله عنه بها كربة من كرب يوم القيامة ، ومن ستر مسلماً ؛ ستره الله يوم القيامة” (رواه البخاري: 2442، ومسلم: 2580 ).\n“ފަހެ އެއް މުސްލިމަކީ އަނެއް މުސްލިމެއްގެ އަޚެކެވެ. އޭނާ އޭނާގެ އަޚާއަށް އަނިޔާވެރި ނުވާނެއެވެ. އަދި އަނިޔާ ލިބުމަށް ދޫކޮށެއްވެސް ނުލާނެއެވެ. އެމީހެއްގެ އަޚާގެ ބޭނުންތައް ފުއްދައިދޭ މީހަކު ދަންނައެވެ. ފަހެ ﷲ ތަޢާލާ ވަނީ އެމީހެއްގެ ބޭނުންތައް ފުއްދާދިނުމުގައެވެ. އަދި މުސްލިމެއްގެ ކިބައިން ދަތި އުނދަގޫކަމެއް ދުރުކޮށްދީފި މީހާ ދަންނައެވެ. ފަހެ ﷲ ތަޢާލާ އެމީޙަކަށް ޤިޔާމަތް ދުވަހުން، އެދުވަހުގެ ދަތި އުނދަގޫކަމުގެ ތެރެއިން ކަމެއް ދުރުކޮށްދެއްވައެވެ. އަދި މުސްލިމެއްގެ ފާފަތަކާއި ޢައިބުތައް ފޮރުވާދީފި މީހަކު ދަންނައެވެ. ފަހެ ﷲ ތަޢާލާ ޤިޔާމަތް ދުވަހުން އެމީހެއްގެ ފާފަތަކާއި ޢައިބުތައް ފޮރުއްވައި ދެއްވައެވެ.”


Ashaaravana rayyithun ge majileehah husha elhunu bodethi mahsala thakeh mi majileehun ninamnee – Iru\nއަށާރަވަނަ ރައްޔިތުންގެ ޖިލީހަށް ހުށަހެޅުނު ބޮޑެތި މައްސަލަތަކެއް މި މަޖިލީހުން ނިންމަނީ\nއަށާރަވަނަ ރައްޔިތުންގެ މަޖިލީހުަށް ހުށަހަޅާފައިވާ ސަލާމަތީ ހިދުމަތްތަކާބެހޭ މައްސަލަތަކެއް ނުނިމި އެބަހުރި ކަމަށާއި މަޖިލީހުގެ 241 ކޮމިޓީން އެ މައްސަލަތައް ނިންމަން އެ ކޮމިޓީގައި މަޝްވަރާ ކުރަން ނިންމައިފި އެވެ.\nމަޖިލީހުގެ މިއަދުގެ ޖަލްސާގައި މަޖިލީހުގެ ރައީސް މުހައްމަދު ނަޝީދު ވިދާޅުވީ މިދިޔަ މަޖިލީހުގައި ހުށަހެޅި މައްސަލަތަކާ އެކީގައި 241 ކޮމިޓީގައި 31 މައްސަލަ އެބަ އޮތް ކަމަށެވެ. އެ މައްސަލަތައް ނިންމުމާ ގުޅޭ ގޮތުން އެ ކޮމިޓީގެ މެންބަރުންނާއި މިއަދު ބައްދަލު ކުރައްވާނެ ކަމަށެވެ.\nމިދިޔަ މަޖިލީހުގެ 241 ކޮމިޓީން ބަލަން ފަށައި ނުނިމިފައިވާ މައްސަލަތައް ވެސް ރައީސް ނަޝީދު ވިދާޅުވެދެއްވި އެވެ. އޭގެ ތެރޭގައި މިދިޔަ ސަރުކާރުގެ ދުވަސްވަރު ރައީސް ނަޝީދު ހައްޔަރު ކުރި މައްސަލައެއް ވެސް ހިމެނެ އެވެ. އެ މައްސަލަ ހުށަހެޅުއްވީ އެމްޑީއޭގެ މެންބަރު އަދި ކެނދިކުޅުދޫ ދާއިރާގެ އޭރުގެ މެންބަރު އަލީ މައުރޫފެވެ.\nކޮމިޓީގެ އޭރުގެ މުގައްރިރު ކަމުގައި ވެސް ހުންނެވި އަލީ މައުރޫފު ވަނީ ކުރީގެ ރައީސް އަބްދުﷲ ޔާމީންގެ ދެކަނބަލުން ދަތުރުކުރި ރިޔާސީ ލޯންޗުކޮޅު ގޮއްވާލި މައްސަލަ ވެސް ބަލަން 241 ކޮމިޓީއަށް ހުށަހަޅުއްވައިފަ އެވެ. އެ މައްސަލަ ބަލަން ސަބް ކޮމިޓީއެއް ވެސް އޭރު ނެގި އެވެ. ނަމަވެސް އެ މައްސަލަ ވެސް އޮތީ ނުނިމި އެވެ.\nމީގެ އިތުރުން ދަނގެތި ދާއިރާގެ އޭރުގެ މެންބަރު އިލްހާމް އަހުމަދަށް ހަމަލާ ދިން މައްސަލައަކާއި ހޯމް މިނިސްޓަރުގެ ބާރުތައް ހަނި ކޮށްފައިވާ މައްސަލައެއް ވެސް 241 ކޮމިޓީގައި ނުނިމި އެބަ އޮތެވެ. އެ ދެ މައްސަލަ ވެސް ހުށަހެޅުއްވީ ގަލޮޅު ދެކުނު ދާއިރާގެ އޭރުގެ މެންބަރު، މިހާރު ޔޫތް މިނިސްޓަރު އަހުމަދު މަހްލޫފެވެ.\nމީގެ އިތުރުން މިދިޔަ ސަރުކާރުގެ ދުވަސްވަރުގައި މާލެ މަގުމަތީގައި އިންދާފައި ހުރި ފެންފޯއް ރުއްތައް ކަނޑާލުމާ ގުޅިގެން އޭރުގެ މައްޗަންގޯޅި އުތުރު ދާއިރާގެ މެންބަރު މާރިޔާ އަހުމަދު ދީދީ ހުށަހެޅުއްވި މައްސަލައެއް ވެސް ކޮމިޓީގައި ނުނިމި އެބަ އޮތެވެ.\nމި ސަރުކާރު އައި ފަހުން، މިދިޔަ މަޖިލީހުގައި ހުށަހެޅި ތިން މައްސަލައެއް ވެސް އެބަ އޮތެވެ.\nރައީސް ނަޝީދު ވިދާޅުވީ، މި މައްސަލަތަކުގެ އިތުރުން މި މަޖިލީހުގައި ވެސް ގިނަ އަދަދެއްގެ މައްސަލަތަކެއް 241 ކޮމިޓީއަށް ގޮސްފައިވާ ކަމަށެވެ.


BREAKING: Himmafushin Covidah Fassivi Meehun Ge Adhadhu 14 Ah Araifi - Vaguthu\nހިންމަފުށިން ކޮވިޑަށް ފައްސިވި މީހުންގެ އަދަދު 14 އަށް އަރައިފި\nކ. ހިންމަފުށިން ކޮވިޑް-19 އަށް ފައްސިވި މީހުންގެ އަދަދު 14 އަށް އަރައިފިއެވެ.\nކޮންޓެކްޓް ޓްރޭސިންގެ މަސައްކަތް ކުރުމުން އޭނާއާ އިތުރު ބަޔަކު ބައްދަލުވެފައި ހުރި ކަން ފާހަގަ ކުރެވުނެވެ. އޭގެ ތެރޭގައި ގިނައީ ވެސް އައްސޭރި ޖަލުގައި މަސައްކަތް ކުރަމުން އަންނަ މޯލްޑިވްސް ކަރެކްޝަނަލް ސާވިސްގެ އޮފިސަރުންނެވެ.\nހިންމަފުށި ސިއްހީ މަރުކަޒުގެ އޮފިޝަލަކު "ވަގުތަށް" މިއަދު ވިދާޅުވީ އިއްޔެ އިތުރު ހަ މީހަކު އެ ރަށުން ކޮވިޑަށް ފައްސިވެފައިވާ ކަމަށެވެ. ރަށުން ފައްސިވި މީހުންގެ ތެރޭގައި ހިމެނެނީ ކަރެކްޝަނަލް ސާވިސްގެ އޮފިސަރުންނާއި ކޭޓަރިން މަސައްކަތުގައި އުޅޭ ބަޔަކު ކަމަށް އޭނާ ވިދާޅުވިއެވެ.\n"ކަރެކްޝަނަލް ސާވިސް އޮފިސަރެއްގެ އަނބިމީހާ ވެސް ކޮވިޑަށް ވަނީ ފައްސިވެފައި. އެއީ ރަށު ތެރެއިން ފެނުނު ހަމައެކަނި ކޭސް،" އޮފިޝަލް ވިދާޅުވިއެވެ.\nއޭނާ ވިދާޅުވީ މިހާތަނަށް އައިއިރު، އެއްވެސް ގައިދީއަކަށް ކޮވިޑް-19 ޖެހިފައި ނުވާ ކަމަށެވެ. ނަމަވެސް، އައްސޭރި ޖަލު ތެރޭގައި ކޮވިޑް-19 ފެތުރިފައި އޮތް ކަމަށް ބެލެވޭތީ، އެކަމަށް ހާއްސަ ސަމާލުކަމެއް ދީގެން މަސައްކަތް ކުރަމުން އަންނަ ކަމަށް އޭނާ ވިދާޅުވިއެވެ.\nހިންމަފުށި މޮނިޓަ ކުރުމާ ގުޅިގެން އެޗްޕީއޭ އިން އަންގާ ގޮތެއްގެ މަތިން ދައުލަތުގެ ކަމާބެހޭ މުއައްސަސާތަކުން އަދާކުރަން ޖެހޭ ޒިންމާތައް އަދާކުރުމުގެ ގޮތުން އަންގާ އެންގުންތަކާއި އަދި ހިންގާ ހަރަކާތްތަކަށް އެއްބާރުލުން ދީ މިކަމުގައި ރަށުގެ ކައުންސިލްގެ އިދާރާގެ ފަރާތުން ކުރަން ޖެހޭ ކަންކަން ވިލަރެސް ކުރާނެ ފަރާތެއް ކަނޑައަޅައި ދިނުމަށް ވެސް އެންގުމުގައިވެއެވެ.


މަންދޫބުން ކުރެއްވި މަސައްކަތް 20\nމެސެޑޯނިޔާއަށާއި އަކޭޔާ އަށް\n1 މި މައްސަލަގަނޑު ހަމަޖެހުމުން ޕައުލް އީމާންވެގެން ތިބި މީހުންނާއި ބައްދަލުކޮށް އެމީހުންނަށް ހިތްވަރު ދިނުމަށް ފަހު އެމީހުންނަށް އަލްވަދާޢު ކިޔާ އެ ރަށުން ފުރައިގެން މެސެޑޯނިޔާއަށް ދިޔައެވެ.2އޭނާ އެ ރަށަށް ދަތުރުކޮށް ދިޔަ މަގު މަތީގައި ވީ ރަށްރަށުގައި ވީ އީމާންވެގެންވީ މީހުންނާ ވެސް ޕައުލް ހިތްވަރު ދިނުމުގެ ބަސްތަކުން ވާހަކަދައްކަމުން ދިޔައެވެ. ދެން އެންމެފަހުން އޭނާ ދިޔައީ ގުރީހަށެވެ.3އެ ރަށުގައި ޕައުލް ތިން މަސްދުވަހު މަޑު ކުރިއެވެ. އަދި އެއަށް ފަހު އޭނާ އޮޑިއެއްގައި ސޫރިޔާއަށް ފުރަން ނިންމިއެވެ. ނަމަވެސް ބައެއް ބަނީއިސްރާއީލު މީހުން ޕައުލް އާއި ދެކޮޅަށް ރޭވުމެއްރޭވިއެވެ. އެހެން ކަމުން ޕައުލް ގަސްތު ކުރީ އެއްގަމު މަގުން މެސެޑޯނިޔާއިން ލާފައި ދަތުރުކޮށް ދިއުމަށެވެ.\n4 އެދަތުރުގައި ޕައުލް އާއިއެކު ދިޔަ މީހުންނަކީ ތިމޮތީ އާއި، ބެރޭއާގެ މީހެއް ކަމުގައި ވީ ޕިއްރުސްގެ ދަރި ސޮއްޕަތެރު އާއި ތިސަލޯނިކާގެ ދެމީހުން ކަމުގައިވީ އަރިސްތާރުކުއާއި، ސެކުންދުސް އާއި، ދެރުބޭގެ މީހެއް ކަމުގައި ވީ ގާޔުސް އާއި، އަދި އާސިޔާގެ ދެމީހުން ކަމުގައި ވީ ތިޚީކުސް އާއި، ތުރޯފިމުސް އެވެ.5އެމީހުން އަހަރެމެންގެ ކުރިން ގޮސް ތުރުއަސްގައި އަހަރެމެންނަށް އިންތިޒާރު ކޮށް މަޑު ކުރިއެވެ.6ފަހަނަޅައި ދިއުމުގެ ޢީދުގެ❖ ފަހަނަޅައި ދިއުމުގެ ޢީދު: މިއީ ބަނީއިސްރާއީލުގެ މީހުން މިޞްރުގައި ވެފައިވާ އަޅުވެތިކަމުން މާތްރަސްކަލާނގެ އެމީހުން މިންޖުކޮށްދެއްވި މުނާސަބާ ފާހަގަ ކޮށް އެކަންތަކުގެ ހަނދާން އާކުރުމަށްޓަކާ ފާހަގަކުރެވޭ ޢީދެކެވެ. މިޢީދުގައި ކުރެވޭ އެންމެ މުހިންމު އެއްކަމަކީ އެޢީދުގައި ކޮންމެ އާއިލާއަކުން ވެސް ޤުރުބާނެއްގެ ގޮތުގައި ކަތިލެވޭ ޅަ ކަންބަޅި ބަކަރި ކަތިލެވޭ ކަތިލެވުމެވެ. މީގެ މަސް ފިހުމަށް ފަހު އެއާއެކު އެޢީދުގައި އެމީހުން ކަނީ ކަމީރު ނުލާ ފިހެވިފައިވާ ބޯރޮއްޓާއި އަދި ހިތި ފަތްޕިލާވެލީގެ ބާވަތްތަކެކެވެ. މިޢީދުގައި ކަންބަޅި ބަކަރި ކަތިލެވޭ ސަބަބަކީ އެމީހުން މިޞްރުގައި އަޅުވެތިވެފައި ވީ ހިނދު މޫސާގެފާނު މިޞްރުގެ ރަސްގެފާނަށް އެތަކެއް ފަހަރު ދެންނެވުމުން ވެސް އެމީހުން މިނިވަން ކޮށްނުދިނުމުން މާތްރަސްކަލާނގެ މިޞްރުގެ މައްޗަށް ކޯފާއެއް ފޮނުއްވިއެވެ. އެއީ މާތްރަސްކަލާނގެ މަރުގެ މަލާއިކަތާ ފޮނުއްވާ އެޤައުމުގެ އެންމެހާ މީސްތަކުންގެ އެންމެ ދޮށީފިރިހެން ދަރިފުޅުގެ ފުރާނަ ގެންދެވުމެވެ. އެފަދައިން ކަންހިނގި ރޭގެ ކުރިން މޫސާގެފާނު މެދުވެރިކޮށް އެމީހުންނަށް މާތްރަސްކަލާނގެ އެންގެވީ ކަނބަޅިބަކަރި އެއް ޤުރުބާންކޮށް އޭގެ ލޭ އެގެއެއްގެ ދޮރުގައި ހޭކިފައިވާ ގެއަކަށް މަރުގެމަލާއިކަތާ ނުފޮނުއްވޭނެ ކަމުގައެވެ. އަދި ހިތިރަހަލާ ފަތްޕިލާވެލި އެޢީދުގައި ބޭނުން ކުރެވެނީ އަޅުވެތިކަމުގެ ދުވަސްތަކުގެ ހިތާމަތަކާއި ވޭން ހަނދާން ކުރުމަށްޓަކައެވެ. އަދި މާތްރަސްކަލާނގެ ކިބަފުޅަށް އަބަދުގެ އަބަދަށް ޝުކުރުކޮށް ކިޔަމަން ވުމަށް ހަނދާން ކުރުމަށްޓަކައެވެ. ބަނީއިސްރާއީލުގެ މީހުން މިޢީދު ފާހަގަކުރަނީ އެމީހުން މިޞްރުގައި އަޅުވެތިވެފައިވީ އަޅުވެތިވުމުން މާތްރަސްކަލާނގެ އެމީހުން ސަލާމަތްކޮށް ދެއްވި ކޮށްދެއްވުން އަބަދުގެ އަބަދަށް ހަދާންކޮށް އެކަން ފާހަގަކުރުމަށްޓަކައެވެ. މިޢީދަށް ހިބުރޫ ބަހުން ކިޔެނީ ޕަސާޙް އެވެ.މުނާސަބަތު ފާހަގަ ކޮށް ނިމުމުން އަހަރެމެން ފިލިއްޕީއިން ފުރައިގެން ފަސް ދުވަހުގެ ދަތުރަކަށް ފަހު ތުރުއަސްއަށް ގޮސް އެމީހުންނާއި ބައްދަލު ކުރީމެވެ. އެ ރަށުގައި އަހަރެމެން އެއް ހަފްތާ މަޑު ކުރީމެވެ.\nތުރުއަސް އަށް ޕައުލް ކުރި އެންމެފަހު ދަތުރު\n7 އަހަރެމެން މާތްސާހިބު އީސާގެފާނުގެ މަތިން ހަނދުމަކުރުމަށްޓަކާ ކާކެއުން❖ މާތްސާހިބު އީސާގެފާނުގެ މަތިން ހަނދުމަކުރުމަށްޓަކާ ކާކެއުން: މިއީ އީސާގެފާނު އެކަލޭގެފާނުގެ ހަށިކޮޅު ޤުރުބާންކޮށް ލޭފޮދު އޮހޮރާ އިންސާނުންގެ، ފާފައިގެ ކައްފާރާއެއްގެ ގޮތުގައި މަރުވެ ދިޔަދިޔުން ހަނދުމަކުރުމަށްޓަކާ އެކަލޭގެފާނަށް އީމާންވާ މީހުން ކުރާކަމެކެވެ. އެމީހުން އެކަލޭގެފާނުގެ ހަށިކޮޅު ހަލާކުވެދިޔަކަން ހަނދުމަކުރުމަށްޓަކާ އެމީހުންގެ މެދުގައި ބޯރޮއްޓެއް ބައިބައިކޮށް ބަހާލާ އަދި އޮހޮރިދިޔަ އެކަލޭގެފާނުގެ ލޭފޮދުގެ މަތިން ހަނދާން ކުރުމަށްޓަކާ މޭބިސްކަދުރުގެ ދިޔަ ބޮއިހަދައެވެ. ކެއުމަށް އާދީއްތަ ވިލޭރޭ ބައްދަލުވީމެވެ. އެ ބައްދަލުވުމުގައި ޕައުލް އެންމެންނާ މުޚާޠަބުކޮށް ވާހަކަދެއްކިއެވެ. އަދި އޭނާ އަނެއްދުވަހު ފުރާތީ އާއިއެކު މެންދަން ވަންދެން އޭނާގެ ވާހަކަ ކުރިއަށް ގެންދިޔައެވެ. 8 އަހަރެމެން އެއްވެތިބި ގޭގެ މަތީ ބުރީގައިވާ ކޮޓަރީގައި އެތައް ބައްތިތަކެއް ދިއްލިފައި ވިއެވެ.9އެއުތީކުސް އޭ ކިޔުނު ޒުވާން ފިރިހެނަކު ކުޑަދޮރެއްގެ ކައިރީގައި އިނެވެ. މީނާ ޕައުލްގެ ވާހަކަތައް އަޑު އަހަމުން ދިޔައެވެ. ގިނަ އިރުވަމުން ދިޔަ ވަރަކަށް އޭނާ ކައިރިއަށް ނިދިއައެވެ. އަދި އެންމެފަހުން ނިދިއައިލެއް ގަދަކަމުން އޭނާއަށް ފުންކޮށް ނިދުނެވެ. އަދި އޭނާ އިނީ ކުޑަދޮރުގެ ކާރީގައި ކަމުން ނިދިގެން އޭނާ ތިން ބުރި މަތިން ތިރިއަށް ވެއްޓުނެވެ. މީހުންތައް ދުވަމުން ތިރިއަށް ގޮސް އޭނާ ނެގިއިރު އޭނާ ވަނީ މަރުވެފައެވެ. 10 ޕައުލް ތިރިއަށް ގޮސް އޭނާގެ ކައިރީ އިށީނދެ އެ ޒުވާނާ ނަގާ އޭނާގެ ގައިގައި ބައްދާލިއެވެ. އަދި އެތާނގައި ވީ މީސްތަކުންނަށް ޕައުލް ބުންޏެވެ. ”ދެރަނުވޭ. އޭނާ މަރެއްނުވޭ.“ 11 ދެން އެ އެންމެން އަނެއްކާވެސް ގޭގެ މަތީބުރިއަށް ދިޔައެވެ. އަދި އެތާނގައި އެންމެން އެކުގައި އީސާގެފާނުގެ މަތިން ހަނދުމަކުރުމަށް ކާ ކެއުން ކެއެވެ. ދެން އެއަށް ފަހު އަނެއްކާ ވެސް ޕައުލް އެމީހުންނާއި ދައްކަމުން ދިޔަ ވާހަކަ ކުރިއަށް ގެންދިޔައެވެ. މިގޮތުން ފަތިސް ވަންދެން ވާހަކަދެއްކުމަށް ފަހު ދެން ޕައުލް އެނބުރި ދިޔައެވެ. 12 ދެން އެމީހުން އެ ވެއްޓުނު ޒުވާނާ އޭނާގެ ގެއަށް ގެންދިޔައެވެ. އޭނާ ދިރިހުރި ތަން ދެކެ އެއެންމެން ވެސް އުފާކުރިއެވެ.\nތުރުއަސް އިން މިލޭތުސްއަށް\n13 އަހަރެމެން ޕައުލްގެ ކުރިން އޮޑިއެއްގައި އައްސޯސްއަށް ދިޔައީމެވެ. ޕައުލް އެންގީ އޭނާ އެ ރަށުން އަހަރެމެންނާއި ބައްދަލުކޮށް ދެން އެކުގައި އޮޑީގައި ދަތުރު ކުރާނެ ކަމުގައެވެ. ޕައުލް މި ގޮތަށް ހަމަޖެއްސި ސަބަބަކީ އޭނާ ބޭނުންވީ އަސޯސްއަށް އެއްގަމު މަގުން ދިއުމަށެވެ. 14 ޕައުލް ހަމަޖެއްސި ފަދައިން އެ ރަށުގައި އަހަރެމެންނާއި ބައްދަލު ކުރިއެވެ. އަދި އަހަރެމެން އެންމެން އެކުގައި އޮޑިއެއްގައި ދިޔައީ މިތިލޭނެއަށެވެ. 15 ޖެހިގެން އައި ދުވަހު އަހަރެމެން ކީޔޮސް އޭ ކިޔުނު ރަށް ފަހަނައަޅާ ދަތުރުކޮށް ދިޔައީމެވެ. އަދި އަނެއް ދުވަހު އަހަރެމެން ސާމޮސް އޭ ކިޔުނު ރަށާއި އަރާ ހަމަވިއެވެ. ދެން އޭގެ އެއްދުވަސް ފަހުން އަހަރެމެން މިލޭތުސްއަށް ލެފީމެވެ. 16 ޕައުލް ގަސްތު ކުރީ މި ފަހަރު އެފޭސުސްއަށް ނުދިއުމަށެވެ. އެއީ އިތުރަށް އާސިޔާގައި ދުވަސް ހޭދަ ނުކުރަން ވެގެންނެވެ. ޕައުލް ޖެރޫސަލަމަށް އެނބުރި އައުމަށް ވަނީ ނުތަނަވަސް ވެފައެވެ. އެއީ ގޮވާންކެނޑުމުގެ ޢީދު❖ ގޮވާންކެނޑުމުގެ ޢީދު: މިއީ ޝުކުރު އަދާ ކުރުމުގެ ގޮތުން ބަނީއިސްރާއީލު މީހުން ފާހަގަކުރާ ޢީދެކެވެ. މިޢީދު ފާހަގަ ކުރެވެނީ މިންޖުވުން ފާހަގަކުރާ ޢީދަށް ފަހު ހަތް ހަފްތާ ފަހުންނެވެ. އީސާގެފާނުގެ ދުވަސްވަރު ބަނީއިސްރާއީލު މީހުން މިޢީދު ފާހަގަ ކުރަނީ ސީނީނު ފަރުބަދައިގައި މާތްރަސްކަލާނގެ މޫސާގެފާނަށް އެންގެވި އަމުރުފުޅުތަށް ހަދުމަކޮށް އެކަމުގެ ޒިކުރާ ފާޅުކުރުމަށް ޓަކައެވެ. މާތްރަސްކަލާނގެ އީސާގެފާނުގެ މަންދޫބުންގެ މައްޗަށް އެންމެ ފުރަތަމަ ފަހަރު މާތްރޫޙުފުޅު ފޮނުއްވީ ވެސް ހަމަ މިޢީދުގެ ދުވަހެއްގައެވެ. އެހެންކަމުން އީސާގެފާނަށް އީމާންވާ އެންމެހާ މީސްތަކުން މާތްރޫޙުފުޅު ދެއްވި ކަމުގެ ޝުކުރު އަދާކުރުމުގެ މިޢީދު ފާހަގަކުރެއެވެ. ފާހަގަ ކުރަންވާ އިރަށް ޖެރޫސަލަމަށް އާދެވޭތޯއެވެ.\nއެފޭސުސްގެ ޖަމާޢަތުގެ ވެރިންނަށް ޕައުލް ދިން އަލްވަދާއުގެ ތަޤުރީރު\n17 އެކަމަކު އަހަރެމެންނަށް މިލޭތުސްއަށް އާދެވުމާއިއެކު ޕައުލް އެފޭސުސްގެ އީސާގެފާނަށް އީމާންވެގެން ތިބި ޖަމާޢަތުގެ ބޮޑުންނަށް ޚަބަރު ފޮނުވާ މިލޭތުސް އަށް ޕައުލް އާއި ބައްދަލު ކުރުމަށް އައުމަށް އެދުނެވެ. 18 އެމީހުން އައުމުން ޕައުލް އެމީހުންނާއި މުޚާޠަބު ކޮށް ބުންޏެވެ.\n”އަހަރެން ފުރަތަމަ އާސިޔާގެ ސަރަހައްދަށް އައި ދުވަހުން ފެށިގެން ކަލޭމެންގެ ގާތުގައި މިވީހާދުވަހު، އަހަރެން ކަންކުރަމުންއައި ގޮތް ކަލޭމެން ވެސް ރަނގަޅަށް ދަންނާނެ.\n19 ބަނީއިސްރާއީލު މީހުން އަހަރެންނާއި ދެކޮޅަށް ރާވަމުން ދިޔަ އެތައް ރޭވުންތަކެއްގެ ސަބަބުން އަހަރެންނަށް އެތައް ވޭނަކާއި އުނދަގުލެއް ލިބެމުން ދިޔަ ނަމަވެސް އެހުރިހާ ކަމަކަށް ކެތްކޮށް އަދި ހިތްމޮޅުވުމެއްނެތި އެތައް ކަރުނައަކާއި އެކު މާތްރަސްކަލާނގެ އަހަރެންނަށް އެންގެވި މަގުން ކަން ކުރިން. 20 އަދި ކަލޭމެން އެންމެންނަށް ވެސް އެނގޭނެ ފަދައިން، އަހަރެން ދުވަހަކު ވެސް އެންމެންގެ ކުރިމަތީގައި ވިޔަސް އަދި މީސްމީހުންގެ ގޭގައި ނަމަވެސް އީސާގެފާނާއި ބެހޭ ތެދު ޚަބަރުތައް ސީދަލަށް ކިޔާދީ އަންގައިދިނުމަކަށް ދުވަހަކު ވެސް ފަހެއް ނުޖެހެން. 21 އަހަރެން ބަނީއިސްރާއީލު މީހުންނަށާ އަދި ބަނީއިސްރާއީލު މީހުން ނޫން މީހުންނަށް ވެސް އަންގައިދީ އޮޅުންފިލުވާ ދިނީ އެއް ވާހަކައެއް. އެއީ އެމީހުންގެ ދިރިއުޅުން ބަދަލުކޮށް ފާފަ ކުރުން ހުއްޓާލާ މާތްރަސްކަލާނގެ ކިބަފުޅަށް އެނބުރި މާތްސާހިބާ އީސާ އަލްމަސީޙު ގަބޫލުކޮށް އީމާންވުމަށް. 22 އަދި މިހާރު މާތްރަސްކަލާނގެ މާތްރޫޙުފުޅުގެ އެންގެވުމަށް ކިޔަމަންވުމުގެ ގޮތުން އަހަރެން މި ދަނީ ޖެރޫސަލަމަށް. ނަމަވެސް އެ ރަށުގައި އަހަރެންނާއި ދޭތެރޭ ކަންތައް ވާނީ ކިހިނަކުން ކަމެއް އެއްގޮތަކަށް ވެސް އަހަރެންނަކަށް ނޭނގެ. 23 އަހަންނަށް އެނގޭހާ ވެސް ކަމަކީ އަހަރެން ދާކޮންމެ ރަށެއްގައި ވެސް އުނދަގޫތަކާއި ދިމާވެ އަދި ޖަލަށް ވެސް ލެވޭނެކަން މާތްރޫޙުފުޅު އަހަރެންނަށް އަބަދު ވެސް އަންގަވާ.\n24 އަހަރެން މަރާ ދޭތެރެއަކު ޖެހިލުމެއް ނުވަން. އަހަރެންނަށް އެންމެ މުހިންމު ކަމަކީ މާތް ސާހިބު އީސާގެފާނު އަހަރެންނާއި ހަވާލު ކުރެއްވި މަސައްކަތް ފުރިހަމައަށް ކޮށް ނިންމުން. އެ މަސައްކަތަކީ މާތްރަސްކަލާނގެ ދެއްވި ދިންނެވުމުގެ އުފާވެރި ޚަބަރާއި އެކަލާނގެ މަތިވެރި ރަޙުމަތްފުޅުގެ❖ ރަޙުމަތްފުޅު: މިއީ މާތްރަސްކަލާނގެ ހަދިޔާއެއްގެ ގޮތުގައި އެއްވެސް އުޒުރެއް އަދި ސަބަބެއް ނެތި ދެއްވާ ބަރަކާތާއި ރަހުމަތްފުޅެވެ. ވާހަކަތައް މީސްތަކުންނަށް އަންގައިދިނުން. 25 އަހަރެން ކަލޭމެން އެންމެންނަށް ވެސް މާތްރަސްކަލާނގެ ރަސްކަންފުޅާއިމެދު އަންގައިދިނީން. ނަމަވެސް މިއަދު މިއީ އަހަރެންނަށް ކަލޭމެން ފެންނާނެ އެންމެ ފަހު ދުވަސް. 26 އެހެންވީމާ އަހަރެން މިއަދު މިބުނާ ބަހުގެ އަޑުއަހާ. މިއަދުން ފެށިގެން ކަލޭމެންގެ ތެރެއިން މީހަކު މާތްރަސްކަލާނގެ މަގުން އެއްކިބާވެ ހިނގައްޖެ ނަމަވެސް އެއީ އަހަރެންގެ ބޮލުގައި އެޅޭނެ ޒިންމާއެއް ނޫން. 27 އެއީ މާތްރަސްކަލާނގެ އެކަލާނގެ ރަސްކަންފުޅާއި މެދު ކަލޭމެންނަށް އަންގަވަން އެދިވޮޑިގެންވީ ހުރިހާ އެއްޗެއް އަހަރެން ކަލޭމެންނަށް އަންގައިދިނީން.\n28 އެހެން ކަމުން އަހަރެން ކަލޭމެންނަށް ބުނަން. ކަލޭމެންގެ އަމިއްލަ ނަފުސުތަކާ މެދު ބަލައިގެން ރައްކާތެރިވެގެން އުޅޭ. އަދި މާތްރޫޙުފުޅު ކަލޭމެންނާއި ހަވާލު ކުރި މީހުން ކަމުގައި ވާ އީސާގެފާނަށް އީމާންވެގެންވީ މީސްތަކުންގެ މައްޗަށް ގެރިބަކަރި ހުއިހައްޕާ މީހަކު އޭނާގެ ގެރިބަކަރިތަކަށް ކާންދީ ބަލަހައްޓާ ފަދައިން ކަމޭހިތައިގެން ބަލާތި. އެ ޖަމާޢަތުގެ މީހުންނަކީ ޚޮދު އެކަލޭގެފާނުގެ ލޭ ފޮދުން އަގު ދައްކާ ގަނެފައިވާ ބަޔެއް. އެމީހުންގެ މައްޗަށް ކަލޭމެން ބޮޑުން ކަމުގައި ލެއްވީ މާތްރޫޙުފުޅު. 29 މާތްރަސްކަލާނގެ އެންގެވި ތެދުމަގު އޮޅުވާލުމަށް ތަފާތު އެއްޗެތި ކިޔަވާދޭނެ މީހުން އަހަރެން ހަމަ ދާއިރަށް މިނިކާވަގުތަކެއް ފަދައިން ކަލޭމެންގެ ތެރެއަށް އަންނާނެ ކަން އަހަރެންނަށް ރަނގަޅަށް އެނގޭ. އަދި މުޅި ޖަމާޢަތް ވެސް އެމީހުންގެ ވަކިތަކުގައި ނުޖެހި ސަލާމަތެއް ނުވާނެ. 30 އަދި ކަލޭމެންގެ ތެރެއިން ވެސް ބަޔެއް މީހުން އެމީހެއްގެ ކޮޅަށް މީސްތަކުން އެނބުރުވުމަށްޓަކައި މާތްރަސްކަލާނގެ އެންގެވި ތެދު ޚަބަރުފުޅުތައް އޮޅުވާލާނެ.\n31 އެހެންކަމުން އަހަރެން ބުނަން. ބަލައިގެން އުޅޭ. ކަލޭމެންގެ ގާތުގައި މި ވީ ތިން އަހަރު ދުވަހު އަހަރެން ސީދާ މަގުން ހިނގުމަށް ކެނޑިނޭޅި ކުރަމުން މިދިޔަ މަސައްކަތް ހަނދާން ބަހައްޓާ. އަދި ކަލޭމެންނަށްޓަކައި އެތައް ކަރުނައެއް ވެސް އަހަރެން އެޅިކަން ހަނދާން ކުރޭ. 32 މިއަދު އަހަރެން ކަލޭމެން މާތްރަސްކަލާނގެ ބެލެއްވުމުގެ ދަށަށާއި އެކަލާނގެ ރަޙުމަތްފުޅުގެ❖ ރަޙުމަތްފުޅު: މިއީ މާތްރަސްކަލާނގެ ހަދިޔާއެއްގެ ގޮތުގައި އެއްވެސް އުޒުރެއް އަދި ސަބަބެއް ނެތި ދެއްވާ ބަރަކާތާއި ރަހުމަތްފުޅެވެ. އުފާވެރި ޚަބަރުފުޅުގެ މައްޗަށް ދޫކޮށް އެކަލާނގެ ކިބަފުޅާއި ހަވާލު ކުރަން. އެ ޚަބަރުފުޅުގެ ސަބަބުން އެކަލާނގެ ޚާއްސަކުރައްވާ ހޮއްވަވާފައިވާ މީހުންނަށް ލިބޭނެ ހުރިހާ ރަޙުމަތެއް ކަލޭމެންނަށް ލިބޭނެ. 33 އަހަރެން ދުވަހަކު ވެސް އެއްވެސް މީހެއްގެ ލާރިއަކަށް ނުވަތަ އެއްޗިއްސަށް އެދި ކަމެއް ނުކޮށްދެން. 34 ކަލޭމެންނަށް ވެސް އެނގޭނެ ފަދައިން، އަހަރެންގެ ބޭނުންތަކަށާ އަދި އަހަރެންނާއި އެކުވީ މީހުންގެ ބޭނުންތަކަށް ފައިސާ ހޯދުމަށް، އަހަރެންގެ މިދެއަތުން އަބަދު ވެސް އަހަރެން މަސައްކަތް ކުރީން. 35 އަހަރެން ކުރި ހުރިހާ ކަމަކުން ވެސް އަހަރެން ކަލޭމެންނަށް ހާމަކޮށްދޭން ބޭނުންވީ ގައިގައި ބާރު ނެތް މީހުންގެ ބޭނުންތަކަށް އެހީވެދިނުމަށް ކަލޭމެންގެ އަތުންފައިން މަސައްކަތް ކުރުން. މާތް ސާހިބާ އީސާގެފާނުގެ ބަސްފުޅުގެ މަތިން ހަނދާން ކުރޭ. އެކަލޭގެފާނު ވިދާޅުވި. ’ލިބިގަތުމަށް ވުރެ ދިނުން އެއީ މާ ބޮޑު ރަޙުމަތެކޭ.‘ “\n36 ޕައުލް މި ވާހަކަތައް ދެއްކުމަށް ފަހު ކަކޫމައްޗަށް ތިރިވެ އެމީހުންނާއި އެކު މާތްރަސްކަލާނގެ ކިބަފުޅަށް ދުޢާ ކުރިއެވެ. 37 އެމީހުން ޕައުލް އާއި އަލްވަދާޢު ކިއުމަށް އައިސް ސަލާންކޮށް ގިސްލާ ރުޔެވެ. 38 އެއީ ދެން ދުވަހަކު ވެސް އެމީހުންނަށް ޕައުލް އާއި ބައްދަލު ނުވާނެ ވާހަކަ އިވުމުންނެވެ. ދެން އެމީހުން ޕައުލް އާއި އެކު އޭނާ ފުރާ އޮޑީގެ ކައިރިއަށް ދިޔައެވެ.\n❖20:6 ފަހަނަޅައި ދިއުމުގެ ޢީދު: މިއީ ބަނީއިސްރާއީލުގެ މީހުން މިޞްރުގައި ވެފައިވާ އަޅުވެތިކަމުން މާތްރަސްކަލާނގެ އެމީހުން މިންޖުކޮށްދެއްވި މުނާސަބާ ފާހަގަ ކޮށް އެކަންތަކުގެ ހަނދާން އާކުރުމަށްޓަކާ ފާހަގަކުރެވޭ ޢީދެކެވެ. މިޢީދުގައި ކުރެވޭ އެންމެ މުހިންމު އެއްކަމަކީ އެޢީދުގައި ކޮންމެ އާއިލާއަކުން ވެސް ޤުރުބާނެއްގެ ގޮތުގައި ކަތިލެވޭ ޅަ ކަންބަޅި ބަކަރި ކަތިލެވޭ ކަތިލެވުމެވެ. މީގެ މަސް ފިހުމަށް ފަހު އެއާއެކު އެޢީދުގައި އެމީހުން ކަނީ ކަމީރު ނުލާ ފިހެވިފައިވާ ބޯރޮއްޓާއި އަދި ހިތި ފަތްޕިލާވެލީގެ ބާވަތްތަކެކެވެ. މިޢީދުގައި ކަންބަޅި ބަކަރި ކަތިލެވޭ ސަބަބަކީ އެމީހުން މިޞްރުގައި އަޅުވެތިވެފައި ވީ ހިނދު މޫސާގެފާނު މިޞްރުގެ ރަސްގެފާނަށް އެތަކެއް ފަހަރު ދެންނެވުމުން ވެސް އެމީހުން މިނިވަން ކޮށްނުދިނުމުން މާތްރަސްކަލާނގެ މިޞްރުގެ މައްޗަށް ކޯފާއެއް ފޮނުއްވިއެވެ. އެއީ މާތްރަސްކަލާނގެ މަރުގެ މަލާއިކަތާ ފޮނުއްވާ އެޤައުމުގެ އެންމެހާ މީސްތަކުންގެ އެންމެ ދޮށީފިރިހެން ދަރިފުޅުގެ ފުރާނަ ގެންދެވުމެވެ. އެފަދައިން ކަންހިނގި ރޭގެ ކުރިން މޫސާގެފާނު މެދުވެރިކޮށް އެމީހުންނަށް މާތްރަސްކަލާނގެ އެންގެވީ ކަނބަޅިބަކަރި އެއް ޤުރުބާންކޮށް އޭގެ ލޭ އެގެއެއްގެ ދޮރުގައި ހޭކިފައިވާ ގެއަކަށް މަރުގެމަލާއިކަތާ ނުފޮނުއްވޭނެ ކަމުގައެވެ. އަދި ހިތިރަހަލާ ފަތްޕިލާވެލި އެޢީދުގައި ބޭނުން ކުރެވެނީ އަޅުވެތިކަމުގެ ދުވަސްތަކުގެ ހިތާމަތަކާއި ވޭން ހަނދާން ކުރުމަށްޓަކައެވެ. އަދި މާތްރަސްކަލާނގެ ކިބަފުޅަށް އަބަދުގެ އަބަދަށް ޝުކުރުކޮށް ކިޔަމަން ވުމަށް ހަނދާން ކުރުމަށްޓަކައެވެ. ބަނީއިސްރާއީލުގެ މީހުން މިޢީދު ފާހަގަކުރަނީ އެމީހުން މިޞްރުގައި އަޅުވެތިވެފައިވީ އަޅުވެތިވުމުން މާތްރަސްކަލާނގެ އެމީހުން ސަލާމަތްކޮށް ދެއްވި ކޮށްދެއްވުން އަބަދުގެ އަބަދަށް ހަދާންކޮށް އެކަން ފާހަގަކުރުމަށްޓަކައެވެ. މިޢީދަށް ހިބުރޫ ބަހުން ކިޔެނީ ޕަސާޙް އެވެ.\n❖20:7 މާތްސާހިބު އީސާގެފާނުގެ މަތިން ހަނދުމަކުރުމަށްޓަކާ ކާކެއުން: މިއީ އީސާގެފާނު އެކަލޭގެފާނުގެ ހަށިކޮޅު ޤުރުބާންކޮށް ލޭފޮދު އޮހޮރާ އިންސާނުންގެ، ފާފައިގެ ކައްފާރާއެއްގެ ގޮތުގައި މަރުވެ ދިޔަދިޔުން ހަނދުމަކުރުމަށްޓަކާ އެކަލޭގެފާނަށް އީމާންވާ މީހުން ކުރާކަމެކެވެ. އެމީހުން އެކަލޭގެފާނުގެ ހަށިކޮޅު ހަލާކުވެދިޔަކަން ހަނދުމަކުރުމަށްޓަކާ އެމީހުންގެ މެދުގައި ބޯރޮއްޓެއް ބައިބައިކޮށް ބަހާލާ އަދި އޮހޮރިދިޔަ އެކަލޭގެފާނުގެ ލޭފޮދުގެ މަތިން ހަނދާން ކުރުމަށްޓަކާ މޭބިސްކަދުރުގެ ދިޔަ ބޮއިހަދައެވެ.\n❖20:16 ގޮވާންކެނޑުމުގެ ޢީދު: މިއީ ޝުކުރު އަދާ ކުރުމުގެ ގޮތުން ބަނީއިސްރާއީލު މީހުން ފާހަގަކުރާ ޢީދެކެވެ. މިޢީދު ފާހަގަ ކުރެވެނީ މިންޖުވުން ފާހަގަކުރާ ޢީދަށް ފަހު ހަތް ހަފްތާ ފަހުންނެވެ. އީސާގެފާނުގެ ދުވަސްވަރު ބަނީއިސްރާއީލު މީހުން މިޢީދު ފާހަގަ ކުރަނީ ސީނީނު ފަރުބަދައިގައި މާތްރަސްކަލާނގެ މޫސާގެފާނަށް އެންގެވި އަމުރުފުޅުތަށް ހަދުމަކޮށް އެކަމުގެ ޒިކުރާ ފާޅުކުރުމަށް ޓަކައެވެ. މާތްރަސްކަލާނގެ އީސާގެފާނުގެ މަންދޫބުންގެ މައްޗަށް އެންމެ ފުރަތަމަ ފަހަރު މާތްރޫޙުފުޅު ފޮނުއްވީ ވެސް ހަމަ މިޢީދުގެ ދުވަހެއްގައެވެ. އެހެންކަމުން އީސާގެފާނަށް އީމާންވާ އެންމެހާ މީސްތަކުން މާތްރޫޙުފުޅު ދެއްވި ކަމުގެ ޝުކުރު އަދާކުރުމުގެ މިޢީދު ފާހަގަކުރެއެވެ.\n❖20:24 ރަޙުމަތްފުޅު: މިއީ މާތްރަސްކަލާނގެ ހަދިޔާއެއްގެ ގޮތުގައި އެއްވެސް އުޒުރެއް އަދި ސަބަބެއް ނެތި ދެއްވާ ބަރަކާތާއި ރަހުމަތްފުޅެވެ.\n❖20:32 ރަޙުމަތްފުޅު: މިއީ މާތްރަސްކަލާނގެ ހަދިޔާއެއްގެ ގޮތުގައި އެއްވެސް އުޒުރެއް އަދި ސަބަބެއް ނެތި ދެއްވާ ބަރަކާތާއި ރަހުމަތްފުޅެވެ.


License Nethumun Thalhai Aniyaa Koh Hayyaru Koffi - Vaguthu\nއައްޑޫ ސިޓީ ހިތަދޫގައި ލައިސަންސް ނެތި ސައިކަލު ދުއްވި ޒުވާނަކަށް ފުލުހުން އަނިޔާކޮށް ހައްޔަރު ކުރި މައްސަލައެއް ފެންމަތިވެއްޖެއެވެ.\nމަންޒަރު ދުށް ފަރާތްތަކުން "ވަގުތު" އަށް މައުލޫމާތު ދެމުން ބުނީ، އެ ޒުވާނާ ހައްޔަރު ކޮށްފައިވަނީ ސައިކަލު ދުއްވާފައި ގޮސް ތަނަކަށް މަޑު ކޮށްގެން ހުއްޓާ ކަމަށެވެ.\n"ސައިކަލް މަޑު ކުރިތަނުން ފުލުހުން އައީ. އައިސް ބުނީ ކޮބާހޭ ލައިސަންސް. ބުނީމަ އެ ޒުވާނާ ބުނީ ނެތޯ. ބުނީމަ ވެހިކަލަށް އަރުވަން އުޅުނީ. އެހިސާބުން ނާރަން އުޅުނީމަ ތަޅައިގަތީ" މަންޒަރު ފެނުނު މީހަކު ކިޔައިދިނެވެ.\nއޭނާ ބުނީ ފުލުހުން އެ ޒުވާނާގެ ގައިގައި ވަރަށް ގަދަޔަށް ތެޅި ކަމަށާއި އެތަނުގައި ތިބި މީހުން ވީޑިއޯ ކުރަން ފެށި ހިސާބުން ތެޅުން ހުއްޓާލައި ފަހަތަށް ބިޑި އެޅުވީ ކަމަށެވެ.\nއެ ޒުވާނާ ވެހިކަލަށް އަރުވައިގެން ދިއުމުގެ ކުރިން އެތަނުގައި ދެން ތިބި މީހުންނަށްވެސް އިންޒާރުތަކެއް ފުލުހުން ދިން ކަމަށް އޭނާ ވަނީ ބުނެފައެވެ.\nމީސްމީޑިއާގައި މިހާރު ދައުރުވަމުން އަންނަ ވީޑީއޯތަކުން ފެންނަ ގޮތުގައި އެ ޒުވާނާ އޮތީ ބިންމަތީގައެވެ. އަދި3ފުލުހަކު ވެގެން އޭނާ ވެހިކަލަށް އަރުވަން އުޅުމުން އެތަނުގައި ތިބި މީހުން ވަނީ އަނިޔާ ނުކޮށް ވެހިކަލަށް އެރުވުމަށް ގޮވާލާފައެވެ.\nލައިސަންސް ނެތި ސައިކަލު ދުއްވި މައްސަލައިގައި މިފަދަ ގޮތަކަށް ފުލުހުން އަމަލުކޮށްފައިވާއިރު، މިކަމާއި ގުޅިގެން ފުލުހުންގެ ބަހެއް އަދި ލިބިފައެއް ނުވެއެވެ.\nދާދިފަހުން އައްޑޫގައި ފުލުހުން ހައްޔަރުކުރި އެހެން ޒުވާނަކަށް ވެސް ފުލުހުން އަނިޔާކުރި ކަމަށް ބުނާ މައްސަލައެއް ފެންމަތިވިއެވެ. އެމައްސަލަ ފުލުހުން ގެންދަނީ ތަޙްޤީޤު ކުރަމުންނެވެ.\nނޮވެމްބަރު 25, 2020 23:29\nތަޅާ އަނިޔާ ކުރާތީވެ ޔޭ އެމީހުން ފުލުހުންދެކެ ރުޅިއަންނަނީ\nނޮވެމްބަރު 25, 2020 23:33\nކޮބާ ހޭ ވީޑިއޯ\nނޮވެމްބަރު 26, 2020 08:47\nވީޑިއޯ ލާކައް ނުކެރޭނެންނު ފުލުހުންނާ ދިމާލައް ރޯ އައުގުރާނަ ވިއްޔާ ގޮވަނީ ވީޑިއޯއިން ނުފެނޭ ތަޅާތަނެއް ފެންނަނީ މީހަކު ޕޮލިހުންގެ ވެހިކަލައް ނާރަން ވެހިކަލުގަ ފައިންތަޅާތަން\nނޮވެމްބަރު 25, 2020 23:47\nޤަވާއިދާ ޚިލާފްވީމަ ދެން ދުލެއްނުކުރެވޭނެ ދޯ. ދެން ޖެހޭނީ ގަދަކަމުންވެސް އަރުވަށް. ގަދަ ހެދީމަ ލިބޭ އަނިޔާ އަށް ޒިންމާ ވާގޮތަކަށް ނޫން ޕޮލިސް ގެ ޤާނޫން އޮތީކީ. ްްްްްްްްް\nނޮވެމްބަރު 25, 2020 23:51\nއައްޑޫ މަރުމޯލުން ދެން އަތް ޖަހާ ތި މީހުންގެ ސަރުކާރު ދެން ގަދަައަށް އަތްޖަހާ\nނޮވެމްބަރު 25, 2020 23:57\nމިހާރު އާންމު ކަމެއް ގޭގެ ދޮރު ވައްޓާލާ...ކޯޓު އަމުރެ އް ނެތި ގޭގެ އަށް ވަނުން\nނޮވެމްބަރު 25, 2020 23:59\nލައިސަންސް ނުނަގާ ދުއްވާ ކިތަންމެ ބަޔަކު އެބައުޅޭ އެކަމު އަނިޔާކޮށްގެން ޖިޕަށް އެރުވިއްޔޭ ކިޔާތަ؟ އެސޮރު ގަދަފަދަކަން ދެއްކީމަ ތަޅާ އަނިޔާކުރިކަމަށް ތިޔަވީ. ރީތިކޮށް ގޮސް ޖޫރިމަނާ ސްލިޕް ހިފައިގެން ގެޔަށް ދިޔައީމަ ނިމުނީ އެންނު. ލައިސަންސް ނުނަގަ ތިމާވަރު މީހަކު ނެތިގެން ބޫންކަނޑާފަ މަގުތައްމަތީ ދުއްވަންވީމަ އޯކޭ ދޯ.\nނޮވެމްބަރު 26, 2020 00:01\nރީތިގޮތުގަ ދިޔައީމަ ނިމުނީ އެންނު؟\nނޮވެމްބަރު 26, 2020 00:03\nތަޅައި އަނިޔާ ކުރުމަކީ އެއްވެސް އިރެއްގައި އެއްވެސް ގޮތަކަށް ބަލައިގަންނަ ކަމެއް ނޫން. އަދި ތާއީދުކުރާ ކަމެއް ނޫން. އެކަމަކު މިރާއްޖެއަށް މިހާރު ޑުޓާޓޭއެއް ނައިސް މިތިބި ނުލަފާ ހައްދުންނެއްޓިފައި ހައްދެއް ނެތް މިނިވަންކަން ލިބިފައި ތިބި މީހުން މައިތިރިކުރެވޭނެއެކޭ މަގޭ ހިތެއް ނުބުނޭ. އަދި މާދުރުނޫން ދުވަސްވަރެއްގައި ބޮޑު އަރާރުންގަނޑެއް އައްޑޫގައި އުފެދިގެން ދައުލަތުގެ ސިފައިން ހަތިޔާރާއެކު އަރަންޖެހިދާނެހެންވެސް މަގޭ ހިތަށް އެބަ ފެނޭ. އައްޑޫ މީހުންގެ ވާހަކައާއި ވިސްނުމާއި ފިކުރަށް އައިސްފައިވާ ގޮތްތަކެއް ފެނިފައި އަޑުއިވިފައި މިހެން ހިތަށް އަންނަނީ.\nނޮވެމްބަރު 26, 2020 00:40\nބުނީމަ ރީތިކޮށް ދިޔާއީމަ ނިމުނީނު. ފުއްޕަންޏާ ގަދަކަމުންވެސް ގެންދާނެ. އަނިޔާވެސް ވެދާނެ.\nނޮވެމްބަރު 26, 2020 00:43\nމި ސަރުކާރުން ޒުވާނުން ނޮޅައިކަނީ ޒުވާނުންގެ ރައީސް ޖަލަށްލައިގެންތިބެ\nނޮވެމްބަރު 26, 2020 00:45\nމިހެންވީމަ ރައީސް ޔާމީން ރަނގަޅީ. މި ސަރުކާރުން ޒުވާނުންގެ އަތްފައި ބިންދާ ނޮޅާކަނީ.. ޖަނަވާރުން ރައްޔިތުންނަށް ކަމެއްކޮށްނުދޭތާ އަނިޔާ ކުރަނީ\nއޯގާތެރި ސަރުކާރޯމީ. ޖަނަވާރުތައް ޒުވާނުނަށް ކުރަނީ މުޅިން އަނިޔާ\nނޮވެމްބަރު 26, 2020 00:48\nމުޒާހަރާވެސް ކުރަންވީ. މިހާރު މި ސަރުކާރު ވެއްޖެ ބަލާވެރިކަމަކަށް.. އަހަރުމެން ޒުވާނުންގެ ރައީސް ޖަލަށްލައިގެން އަހަރުމެން ރޮލުންކަނީ މިއޮށް\nނޮވެމްބަރު 26, 2020 00:50\nއަނިޔާވެރި ވަގު ރޭޕް ސަރުކާރު އިސްތިއުފާ\nނޮވެމްބަރު 26, 2020 00:52\nއަދިވެސް ޖަނަވާރުތައް މިސަރުކާރު އޯގާތެރިކަމުގެ ވާހަކަދައްކާނެ ލަދެއް ހަޔާތެއް ނެތިގެން\nނޮވެމްބަރު 26, 2020 00:53\nދެން އިރުކޮޅަކުން ފެންނާނީ ކަންދައްކަން މިކަމާ ރޮއެހޭރިވަޑައިންނަވާތަން\nނޮވެމްބަރު 26, 2020 00:56\nފުލުހުން އަނިޔާކުރި މައްސަލަ ފުލުހުން ބަލަމުން ދަނީ ދޯ؟ އަނެއްކާ އެކަން ކުރި ފުލުސް މީހާތަ އޭނަގެ މައްސަލަ ބަލަމުން ދަނީ ވެސް ...\nދެން ފެންނާނީ ހިތްޕުޅަށް މޮހޮރުކިލޯއެއް ހެރިވަޑައިގެން ކީރިތި ކުރެއްވެވޭތަން.. ޒުވާނުންނަށް އަނިޔާކުރާ ވަގު ސަރުކާރު އިސްތިއުފާ\nޖަޒީރާ ކުޑަ ކަހަބު\nނޮވެމްބަރު 26, 2020 01:00\nވެރީ އޯގާތެރި ސަރުކާރު. ސްޓޮޕް ސްޕްރެޑިންގް ފޯލްސް ނިއުސް... ޖަޒީރާ ރާއްޖެ ވެރީ އޯގާތެރި. ވެރީ ދިރިއުޅުން ބަލާވެރިކަންބޮޑު ބިކޯޒް އޮފް ޓޫ މަޗް އޯގާތެރިކަން\nނޮވެމްބަރު 26, 2020 01:12\nމި ދިވެހި ރާ އްޖޭގެ ނޫނީ ފުލުހުން ނޫޅެނީބާ؟..ނޫސް ވެރިންނަކީ ވަރަށް ގިނަ މަ އުލޫމާތު އެގެންޖެހޭ ބަ އެ އް. ދުނިޔޭގެ އެންމެ ކުރި އަރާފަވާ ގަ އުމުތަކުންވެސް އަމުރަށް ނުކިޔަމަންތެރިކަން ދަ އްކާ ގަވާ އިދާއި ގާނޫނަށް ތަބާނުވެ ގަދަކަން ދަ އްކަންޏާ އެމީހަކު ފުލުހުންގެ ބާރުގެ ދަށަށް ގެންދެވޭނީ ބާރުގެ ބޭނުންކޮށްގެން...ލޯބިން ބުނީމަ ނޭރީ ކީ އްވެގެން..ފު އްޕާ މީހަކު ކިތައްމެ ލޯބިން ރީއްޗަށް ބުންޏަސް ނާރާނެ...ދެން އެމީހަކު ނޭރީމަ ފުލުހުން ދާންވީދޯ..ޒިންމާދާރު ނޫސްވެރިކަން ކަމެ އް ކުރެވޭތޯ ބެލުން ރަގަޅު...ތި ލިޔަނީ އެ އެް ފަޅިން..\nނޮވެމްބަރު 26, 2020 01:21\nކީއްކުރަން ގަވައިދާ ހޮލާފަ ދުއްވީ މީހެއްގައިގަ ޖެހި ކުށެއްނެއް މީހަކައް އަނިޔާބުމައް ތުރެ ތިގޮތަވެސް ރަނގަޅުކަންނޭނގެ ދެއްތޯ ދޫކުރާނެކަމެއްނެއް ހަމަހަެްޔަރުކުރަންވީ ނޫނޯދެން ކުރާކުއް މާނޮޑުވެސްބެދާނެ\nނޮވެމްބަރު 26, 2020 02:42\nތިޔަވާނީ އިންޑިޔާސިފައިން ތަކެއްކަމަށް އަވަހަށް ބަލާ ސާފުކުރަން ފެނެއި\nނޮވެމްބަރު 26, 2020 04:38\nކޮބާހޭ ވީޑި އޯ\nނޮވެމްބަރު 26, 2020 05:11\nރައްޔިތުންގެ ނޯކަރުން އެމީހުންގައިގާ ތަޅަނީތަ... މިއީތޯ ރ.ސޯލިހުގެ ޑިމޮކްރެސީއަކީ.... ދިވެހިންގެ ގާގައި ތަޅަން ނުވިސްނާ... ތަޅައިގެން މީހުން ރަގަޅު ނުކުރެވޭނެ.... އަދިވެސް ރައްޔިތުން މިޖެހެނީ ހުރިހާ ޚިދުމަތަކަށް ސަލާމް ޖަހަން.....\nނޮވެމްބަރު 26, 2020 05:12\nތިކަހަލަ މައްސަލަތީ ބެލޭނެ ކަންތައްކަކެއްނޫން. އެމީހުން ބަލަންތިބީމަ. ތީމާ މަތީގަ ތިބޭބައެއް. ޤާނޫނަކަށް އަރާހަމަނުކުރެވޭނެ. އެހެންނޫނަސް ރައްޔިތުމީހާ އަށް އަބަދުގޯސްހެދޭނީ. މީޑިޔާއަށް އަރާ ގޮވާނަގާނެ އެމީހާ އަމުރަށް ކިޔަމަންތެރި ނުވީމަ ކުޑަކޮށް ބާރުގެބޭނުން ކުރަނިކޮށް އަނިޔާވީއޭ. މާޕުރެޝަރު ބޮޑުވެގެން ދެންއަނެއްކާ މާދަން ތިފުލުހުން ވަޒީފާއިން ވަކި ކުރިއަސް ، އަހަރެއްވަރު ކަޮށްލާފަ ކޯޓުތަކުން ނިންމާނެ އެމީހުން ވަޒީފާއިން ވަކިކުރީ ގޯސްކޮށްކަމަށް ދެން ނުލިބިހުރި މުސާރަޔާ އަދި އިތުރު މަޤާމްގެ ކުރިއެރުމަކާ އެކު ވަޒީފާ ހަމަޖެހިގެންދާނެ. މިހާރުވެސް ފެއްނަން އެބަހުރި ދެއްތޯ.\nނޮވެމްބަރު 26, 2020 05:52\nތަޅާ އަނިޔާ ކުރަން ކެރެނީ އެއްމެ އާދައިގެ ނިކަމެތި މީހާގަައިގަ ދޯ...\nނޮވެމްބަރު 26, 2020 05:54\nފުލުހުން ކަންތައް އެކުރީ ރަގަޅައް. ޕާޓޭން ނާއި ގުންޑާއިން ރަށުތެރޭ ފުއްޕާފަ ހަމައެއް ލަމައެއް ނެތި ވެހިކަލް ދުއްވަނީ އެހެން މީހުންގެ ފުރާނައައް ބެލުމެއްނެތި، މީހުނައް ބިރުދައްކާ، މާރާމާރީ ހިންގާ، ވައްކަންކޮއް، ފަތް ބޮނީ އެންމެން ކުރިމަތީ ރޯމާދުވާލު. މި އިބިލީސްތައް މައިތިރި ކުރެވޭނީ މައުމޫނުގެ ދައުރުގަ ކަންތައް ކުރިހެން، ވަރައް ރަގަޅައް ތަޅާލައިގެން.\nނޮވެމްބަރު 26, 2020 07:09\nމިހެންވެ އިމްރާނު އަށް އެމްޑީޕީގެ ރުހުން ލިބެނީ\nހެޔޮ އަނިޔާ ޕެކޭޖް\nނޮވެމްބަރު 26, 2020 07:10\nދެން މަރާފަ ވެސް އެއީ ގުދުރަތީ މަރެކޭ ކިޔައްޗޭ\nނޮވެމްބަރު 26, 2020 07:33\nޕާޓޭމެންގެ އުނދަގޫ ބޮޑު އަދި އެމީހުން ފުލުހުންނަށް ކިޔަމަން ނުވޭ.\nނޮވެމްބަރު 26, 2020 07:58\nއިންޑިޔާއިންބއަތްގަދަކޮއްފައިވާ އައްޑޫގައި ދެން ހިނގާނީ ކަޝްމީރުގައި ހިނގާފަދަ ކަންކަން. އަދި ކުރިއަށް އޮތްތަނުގައި މާ ފޯރި ގަދަވާނެ\nޢައްޑޫ ދުވަހަކުވެސް ރަނގަޅެއް ނުވާނެ\nނޮވެމްބަރު 26, 2020 08:39\nލައިސަންސް ނެތި ސައިކަލްދުއްވާގެންނުވާނެ. ފުލުހުން އެކަންތައްކުރީ ރަނގަޅަށް.\nނޮވެމްބަރު 26, 2020 08:57\nމިސަރުކާރުގަ އެއްވެސް މީހަކު ގަދަކަމުން އަރުވައިގެން ނުވާނެ ފައިދަށައް ވެއްޓި ފައިގަ ދޫލާފަ ރޯންޖެހޭނީ އަރަންދެން އެވަރުންވެސް ނޭރިއްޔާ ރައްޔަތުންގެ މަޖިލީހުގަ ތިބޭނެ ވަރައްބާރުގަދަ މެންބަރުން އެމީހުންއަންނާނެ\nނޮވެމްބަރު 26, 2020 09:04\nލައިސެންސް ނެތިއްޔާ ސައިކަލް ހުއްޓުވާފަ ޖުރުމަނާ ކުރަނީ ޖިޕައްލާކަށް ނުޖެހޭ...ކޮންމެ ވާހަކައެއް ދެއްކިއަސް\nނޮވެމްބަރު 26, 2020 09:25\nއައްޑޫ ގައި ފުލުހުން އުޅެންޖެހޭނީ އިންޑިޔާ ފުލުހުން އުޅޭގޮތަށް ލަޓިބުރި ހިފައިގެން ، އައްޑޫ އަކީ ހުރިހާ ޖަރީމާ އަކުން ހައްދުފަހަނަޅާ ގޮސްފައިވާ ތަނެއް\nނޮވެމްބަރު 26, 2020 09:35\nއިންޑިއާ މީހުން ކައިރިން ދަސްކުރީ.\nނޮވެމްބަރު 26, 2020 10:02\nފުލުހުން ކަންތައް އެކުރީ ރަނގަޅަށް. ހިތުން މޮޅު ޙަބަރެއް ތި ލިޔެލީ ބަލަ މަވެސް ތި ވީޑިއޯ ބެލިން ފުލުހުން ތެޅިތަނެއް ނުފެނޭ އެކަމަކު އެ ޕާޓޭ ފުލުހުންނަށް ކުއްތާއަށް ގޮވަމުން ގަދަ ހަދާ ފުއްޕާ ތަން ފެނުނީ. މާދަމާ ޕާޓޭ ގޮސް ކަލޭގެ ދަރިއެއް ނޫނީ މުސްކުޅި މައިންބަފައިން ބޮލަށް ސައިކަލު އަރުވާލީމަ އޭރަށްވެސް ގޯސްވާނީ ފުލުހުން. ހަބަރު ލިޔަންވެސް މިހާރު އުޅެނީ ބިޑިބޯ ކުދިން ދެން ތިބެގެން ލިޔާނީ އަވަގުރާނަ\nނޮވެމްބަރު 26, 2020 10:03\nވެނުމަސް ތިކާންދެނި ވެނަށް ވަރަށް ސަޅި


މީގެއިތުރުން ހުރި އެހެން ހަތިޔާރަކީ ހިޖާމާ ޖެހުމެވެ. ރަސޫލާ (ޞޢޥ) ޙަދީޘްފުޅު ކުރައްވާފައިވެއެވެ. 'ތިމަންކަލޭގެފާނާއި ބައްދަލުވި ހުރިހާ މަލާއިކަތް ބޭކަލުންވެސް ވިދާޅުވެފައިވެއެވެ. އޭ މުޙައްމަދު އެވެ! ކަލޭގެފާނު ހިޖާމާ ޖަހާށެވެ.' އިބްން މަޖާހް ރިވާ ކުރައްވާފައިވާ ޙަދީޘްފުޅެއްގެ މާނައިގާ ވެއެވެ. 'ހިޖާމާ ޖެހުމަކީ ހުރިހާ ބަލިތަކަށް ވެސް ހުރި ޝިފާއެކެވެ. އެގޮތުން އެއީ ބަލިތަކަށް ހުރި ޝިފާތަކުގެ ތެރެއިން އެންމެ މަތިވެރި އެއް ޝިފާއެވެ' (އަލްބުޚާރީ ރަޙިމަﷲ އަންހު)\nމިހުރިހާކަމަކަށްވުރެ ވެސް ބޮޑަށް ތިމާގެ ނަފްސު ޝާއިޠާނާގެ ވަސްވާހުންނާއި ސިހުރުގެ ނުބައިކަމުން ސަލާމަތް ކުރެވޭނެ ހަތިޔާރަކީ ތިމާ ދިރިއުޅޭ މާހައުލެވެ. ތިމާ ދިރިއުޅޭ ގެއަކީ އިސްލާމްދީނުގެ ރިވެތި އުސޫލުތައް ގާއިމްކޮށްފައިވާ އިސްލާމީ ހަމަތަކުގެ މައްޗަށް އުޅޭ ތަނެއް ކަމުގައި ހަދަން ވާނެއެވެ. ޝައިޠާނީ ކަންކަން ދަމަހައްޓައިގެން ނަމާދެއް ނުކޮށް އުޅޭ ބަޔަކާއިއެކު އުޅޭނަމަ، އެގެއަކަށް ޝައިޠާނުން އުފަލާއެކީ ވަންނާނެއެވެ. އަދި އެފަދަ މީހުންނަށް ފަންޑިތައާއި ސިހުރުވެސް ވަރަށް ފަސޭހައިން ޖެހެއެވެ."


PPM ge noosbayaanaa gulhigen MDA kanbodu vejje\nޕީޕީއެމްގެ ނޫސްބަޔާނާ ގުޅިގެން އެމްޑީއޭ ކަންބޮޑުވެއްޖެ\nއެމްޑީއޭއިން އެންމެ ފަހުން ބޭއްވި ކޮންގްރެސްގެ ތެެރެއިން: ޕީޕީއެމްގެ ނޫސް ބަޔާން އެމްޑީއޭއިން ކުށްވެރިކުރޭ --\nޕީޕީއެމްގެ އެތެރޭގެ ކަންކަމަށް އެމްޑީއޭގެ މެންބަރުން ފާޑުކިޔާ ކަމަށް ބުނެ އެކަން ކުށްވެރިކޮށް ޕީޕީއެމްއިން ނެރުނު ނޫސް ބަޔާނާ ގުޅިގެން އެމްޑީއޭއިން މިއަދު ކަންބޮޑުވުން ފާޅުކޮށްފި އެވެ. އެމްޑީއޭއިން ބުނީ އެ ޕާޓީގެ ތަސައްވަރު ނުބައިވާފަދަ ބަޔާނެއް ޕީޕީއެމްއިން ނެރެފައިވާ ކަމަށެވެ.\nއެމްޑީއޭއިން މިއަދު ނެރުނު ނޫސް ބަޔާނުގައި ބުނެފައިވަނީ، އެމްޑީއޭގެ ލީޑަޝިޕުން އަދި ޕާޓީގެ އެއްވެސް ގުނަވަނަކުން ވެސް އެހެން ސިޔާސީ ޕާޓީތަކުގެ އެތެރޭގެ ކަންކަމާއި ނުބެހޭނެ ކަމަށެވެ. އަދި މިހާތަނަށް މިއަދުގެ ސިޔާސީ ވެށީގައި އެ ޕާޓީއާމެދު ހިތް ނުތަނަވަސް ކަމެއް އޮވެގެން އެއްވެސް ފަރާތެއްގެ ކަންބޮޑުވުމެއް އެ ޕާޓީއަށް ހިއްސާކޮށްފައިނުވާ ކަމަށެވެ.\n"ގުޅިގެން އެއް ރޫހެއްގައި މަސައްކަތްކުރުމުގެ ރުވެތިމަގު އޮތް އިރު އެ މަގު ހިޔާރު ނުކޮށް މި ޕާޓީއާމެދު ރައްޔިތުންގެ ހިތްތަކުގައި ނުބައި ތަސައްވަރެއް އުފެދިދާނެ ޒާތުގެ ނޫސް ބަޔާނެއް ޕީޕީއެމްއިން ނެރުއްވާފައިވާތީ އެކަމާ މި ޕާޓީން ކަންބޮޑުވެ ހިތާމަކުރާ ކަމުގައި ދަންނަވަމެވެ." އެމްޑީއޭގެ ބަޔާނުގައިވެ އެވެ. -- އެމްޑީއޭ އަކީ ސަރުކާރު ހިނގާ ޕީޕީއެމްގެ ކޯލިޝަންގައި މިހާތަނަށް ދެމި އޮތް ޕާޓީ އެވެ.\nއެމްޑީއޭއިން ވަނީ ގައުމުގެ ސިޔާދަތާއި ސުލްހަ މަސަލަސް ކަމަށް އިސްކަމެއްދީގެން ޕާޓީތަކުން ބަސް ބުމަށް އިލްތިމާސްކޮށްފަ އެވެ.\nޕީޕީއެމްއިން މިއަދު ނެރުނު ނޫސްބަޔާނުގައި ބުނެފައިވަނީ، ސަރުކާރުން އިސް ނަގައިގެން ބާއްވަން މަސައްކަތްކުރާ މަޝްވަރާތަކަށް ދާނެ މަންދޫބުން އެ ޕާޓީން ކަނޑައަޅާފައިވާނެ ކަމަށެވެ. އަދި އެކަމަށް އެމްޑީއޭއަށް ފާޑު ނުކިޔޭނެ ކަމަށާއި ޕީޕީއެމްގެ ކަންކަން ނިންމާނީ ޕީޕީއެމްއިން ކަމަށެވެ.\nޕީޕީއެމްގެ ފައިސާ ހިފަހައްޓައި އެހެން ޕާޓީތަކަށް ފައިސާދީފި\nބަލިވުމުން ވެސް މުއިއްޒު ނެންގެވީ ރައީސް ޔާމީންގެ ފަޅި\nޕީޕީއެމް އިން ބޭރުގެ ވަފުދުތަކާ ބައްދަލު ކުރަނީ އެމްޑީއޭ ނުހިމަނާ!


ޢަރަފާތް ދުވަސް – DhiSalafiyyah\n24/10/2012 ފިޤުހާއި އޭގެ ޢިލްމުތައް, ދީންއައްޝައިޚް އަޙްމަދު ނާޒިލް މުޙައްމަދު\nއަޅުގަނޑުމެން ގުނަމުން މިގެންދަނީ ﷲ ތަޢާލާ ޙުރުމަތްތެރި ކުރެއްވި މައްސަރުތަކުގެ ތެރިން މައްސަރެކެވެ. ޛުލްޙިއްޖާ މަސް ނުވަތަ ޙައްޖުމަހެވެ. މިއީ ދުނިޔެ ގުނަމުންދާ ދުވަސްތަކުގެ ތެރެއިން އަންނަ އެންމެ މާތް އެންމެ މަތިވެރި ދުވަސްތަކެވެ. މިދުވަސްތަކުގެ ޤަދަރު އުފުލިގެންވާ ބައެއް ސަބަބުތައް މިތާ ޒިކުރު ކޮށްލާނަމެވެ.\n1. އެއީ އިސްލާމް ދީން ފުރިހަމަ ކުރެވުނު އަދި ﷲގެ ނިޢްމަތް ފުރިހަމަ ކުރެވުނު ދުވަސް:\nޞަޙީޙް މުސްލިމް އާއި ޞަޙީޙުލް ބުޚާރީގައި ޢުމަރުގެފާނުގެ އަރިހުން ރިވާވެގެން ވެއެވެ.\nޔަހޫދީންގެ މީހަކު އެކަލޭގެފާނަށް ދެންނެވިއެވެ. “އޭ މުއުމިނުތަކުންގެ އަމީރެވެ. ތިޔަބޭކަލުންގެ ފޮތުން (ޤުރުއާނުން) ކިޔަވައި އުޅޭ އާޔަތެއް ވެއެވެ. އެއާޔަތަކީ ތިމަންމެން ޔަހޫދީންގެ މައްޗަށް ބާވާލެއްވުނު އާޔަތެއް ކަމުގައި ވަނީނަމަ އެދުވަހަކީ އެއީ އަހުރެމެންގެ ޢީދު ދުވަސްކަމުގައި ހެދީމުކަން ކަށަވަރެވެ. (ޢުމަރުގެފާނު) ވިދާޅުވިއެވެ. އެއީ ކޮން އާޔަތެއް ހެއްޔެވެ؟ އޭނާ ބުންޏެވެ.\n﴿الْيَوْمَ أَكْمَلْتُ لَكُمْ دِينَكُمْ وَأَتْمَمْتُ عَلَيْكُمْ نِعْمَتِي وَرَضِيتُ لَكُمُ الإسْلامَ دِينًا﴾ (المائدة :3)\n(މިއާޔަތުގެ މާނައީ: މިއަދު، ތިޔަބައިމީހުންގެ ދީން، ތިޔަބައިމީހުންނަށް ތިމަންރަސްކަލާނގެ ފުރިހަމަކޮށްދެއްވައިފީމެވެ. އަދި ތިމަންރަސްކަލާނގެ ނިޢްމަތް، ތިޔަބައިމީހުންގެ މައްޗަށް ތިމަންރަސްކަލާނގެ ފުރިހަމަކޮށްދެއްވައިފީމެވެ. އަދި އިސްލާމް ދީންތިޔަބައިމީހުންނަށް ދީނެއް ކަމުގައި، ތިމަންރަސްކަލާނގެ ރުހިވޮޑިގެންފީމެވެ.)\nދެން ޢުމަރުގެފާނު ވިދާޅުވިއެވެ. ރަސޫލުﷲ صلى الله عليه وسلمގެ މައްޗަށް އެއާޔަތް ބާވައިލެއްވުނު ތަނާއި، ދުވަސް ތިމަން ބޭކަލުންނަށް އެނގެއެވެ. އެއީ އެކަލޭގެފާނު (صلى الله عليه وسلم) ޢަރަފާތްބިމުގައި ހުންނަވަނިކޮށް (އެބަހީ ޢަރަފާތް ދުވަހު) ބާވައިލެވުނު އާޔަތެކެވެ. އެއީ ހުކުރު ދުވަހެކެވެ.”\n2. އެއީ ޢަރަފާތުގެ އަހުލުވެރީންގެ (ޙައްޖުވެރިންގެ) ޢީދުދުވަސް:\nރަސޫލުﷲ صلى الله عليه وسلم ޙަދީޘްފުޅު ކުރެއްވިއެވެ.\n“يوم عرفة ويوم النحر وأيام التشريق عيدنا أهل الإسلام ، وهي أيام أكل وشرب”\nމާނައީ: “ޢަރަފާތް ދުވަހާއި ނަޙްރުގެ ދުވަހާއި (ޢީދު ދުވަހާއި) އައްޔާމުއް ތަޝްރީޤްގެ ތިން ދުވަހަކީ އިސްލާމްކަމުގެ އަހުލުވެރިންގެ ޢީދެވެ. އެއީ ކެއުމާއި ބުއިމުގެ ދުވަސްތަކެވެ.”\nޢުމަރުގެފާނު ވިދާޅުވިއެވެ. “މިއާޔަތް (އެބަހީ: ﴿الْيَوْمَ أَكْمَلْت﴾) ބާވާލެއްވުނީ، ޢަރަފާތްދުވަހުއެވެ. އެއީ ހުކުރު ދުވަހެކެވެ. މިދެދުވަހަކީވެސް އަހުރެމެންނަށްވާ ޢީދެވެ. ﷲ އަށް ޙަމްދު ހުއްޓެވެ.”\nއިބްނުލް ޤައްޔިމް رحمه الله ވިދާޅުވެފައިވެއެވެ.\n“يوم عرفة يوم عيد لأهل عرفة، ولذلك كُره لمن بعرفه صومه”\nމާނައީ: “ޢަރަފާތް ދުވަހަކީ، ޢަރަފާތުގެ އަހުލުވެރިންގެ (ޙައްޖުވެރިގެ) ޢީދު ދުވަހެކެވެ. އެހެންކަމުން ޢަރަފާތުގައި ތިބި މީހުންނަށް އެދުވަހު ރޯދަ ހިފުން މަކްރޫހަ ކަމެއް ކަމުގައި ލެއްވުނެވެ.”\n3. ﷲ ތަޢާލާ ވަނީ އެދުވަސް ގަންދީ ހުވާ ވަޙީކުރައްވާފަ:\nﷲ ތަޢާލާއީ އެންމެ މާތް އަދި އެންމެ މަތިވެރި ރަސްކަލާނގެއެވެ. މާތްކަމެއް ނުވަތަ މާތް އެއްޗެއް ގަންދީ މެނުވީ އެކަލާނގެ ހުވައި ވަޙީ ނުކުރައްވައެވެ. ފަހެ އެއީ ހެކިދެވޭ ދުވަހެވެ. ﷲ ތަޢާލާ ވަޙީ ކުރެއްވިއެވެ.\n﴿وَشَاهِدٍ وَمَشْهُود﴾ (البروج :3)\nމާނައީ: “އަދި ހެކިދޭ ފަރާތާއި، ހެކިދެވޭ ފަރާތް ގަންދެއްވަމެވެ.”\nމިއާޔަތާބެހޭގޮތުން އައިސްފައި ވެއެވެ. އަބޫ ހުރައިރާ رضي الله عنه ގެ ކިބައިން ރިވާވެގެން ވެއެވެ.\n“اليوم الموعود يوم القيامة ، واليوم المشهود يوم عرفة ، والشاهد يوم الجمعة ..”\nމާނައީ: “اليوم الموعود (ވަޢުދު ކުރައްވާފައިވާ ދުވަސް) އެއީ ޤިޔާމަތް ދުވަހެވެ. އަދި اليوم المشهود (ހެކިދެވޭ ދުވަސް) އެއީ ޢަރަފާތް ދުވަހެވެ. الشاهد (ހެކިދޭ ދުވަސް) އެއީ ހުކުރު ދުވަހެވެ.”\nއަދި އެހެން އާޔަތެއްގައި ﷲ ތަޢާލާ އެދުވަސް ގަންދީ ހުވާ ވަޙީ ކުރައްވާފައިވަނީ އޮނަހިރި ކަމުގައެވެ. އެކަލާނގެ ވަޙީ ކުރެއްވިއެވެ.\n﴿وَالشَّفْعِ وَالْوَتْرِ﴾ (البروج :3)\nމާނައީ: “އަދި ހިރިތަކެއްޗާއި، އޮނަހިރި ތަކެތި ގަންދެއްވަމެވެ.”\nމިއާޔަތުގެ ތަފްސީރާ ބެހޭ ގޮތުން ޢަބްދުﷲ ބްން ޢައްބާސް رضي الله عنهما ވިދާޅުވިއެވެ.\n“الشفع يوم الأضحى ، والوتر يوم عرفة”\nމާނައީ: “الشفع (ހިރި) އެއީ އުޟްޙިޔާގެ (އެބަހީ: އަޟްޙާ ޢީދު) ދުވަހެވެ. އަދި الوتر (އޮނަހިރި) އެއީ ޢަރަފާތް ދުވަހެވެ.”\n4. އެދުވަހުގެ ރޯދަ2އަހަރު ދުވަހުގެ ފާފައިގެ ކައްފާރާއަށް ފުދޭ:\nޢަރަފާތް ދުވަހުގެ ރޯދައަކީ ޙައްޖުވެރިން ފިޔަވައި އެންމެހާ މުސްލިމުންގެ މައްޗަށްވާ ސުންނަތެކެވެ. ޙައްޖުވެރިން އެދުވަހު ރޯދައަށް ތިބުމީ ސުންނަތެއް ނޫނެވެ. އެހެނީ ރަސޫލު ﷲ صلى الله عليه وسلمއެދުވަހު ރޯދަފުޅަކަށް ނުހުންނަވައެވެ.\nއަދި އެކަލޭގެފާނު -صلى الله عليه وسلم- ޢަރަފާތު ބިމުގައި ތިބި މީހުން (ޙައްޖުވެރީން) ރޯދަ ހިފުން މަނާ ކުރެއްވެވިއެވެ.\nދެންފަހެ ޢަރަފާތް ދުވަހުގެ ރޯދައިގެ މާތްކަން ދަންނައެވެ!\nއަބޫ ޤަތާދާ رضي الله عنه ގެ ކިބައިން ރިވާވެގެން ވެއެވެ. ޢަރަފާތް ދުވަހުގެ ރޯދައާ ބެހޭގޮތުން ރަސޫލުﷲ صلى الله عليه وسلم ޙަދީޘްފުޅު ކުރެއްވިއެވެ.\n“يكفر السنة الماضية والسنة القابلة”\nމާނައީ: “(ޢަރަފާތް ދުވަހުގެ ރޯދައަކީ) އިސްވެ ދިޔަ އަހަރާއި ކުރިޔަށް އޮތް އަހަރުގެ (ފާފައިގެ) ކައްފާރާއެވެ.”\n5. އެއީ ﷲ ތަޢާލާ، އާދަމްގެ ދަރިންގެ ކިބައިން ޢަހުދު ކަށަވަރު ހިއްޕެވި ދުވަސް:\nއިބްނު ޢައްބާސް رضي الله عنهما ގެ ކިބައިން ރިވާވެގެން ވެއެވެ. ރަސޫލުﷲ ޙަދީޘްކުރެއްވިއެވެ.\n“إن الله أخذ الميثاق من ظهر آدم بنعمان – يعني عرفة – وأخرج من صلبه كل ذرية ذرأها ، فنثرهم بين يديه كالذر ، ثم كلمهم قبلا ، قال : ﴿أَلَسْتُ بِرَبِّكُمْ قَالُوا بَلَى شَهِدْنَا أَنْ تَقُولُوا يَوْمَ الْقِيَامَةِ إِنَّا كُنَّا عَنْ هَذَا غَافِلِينَ * أَوْ تَقُولُوا إِنَّمَا أَشْرَكَ آبَاؤُنَا مِنْ قَبْلُ وَكُنَّا ذُرِّيَّةً مِنْ بَعْدِهِمْ أَفَتُهْلِكُنَا بِمَا فَعَلَ الْمُبْطِلُونَ﴾ (الأعراف : 172-173)”\nމާނައީ: “ﷲ ތަޢާލާ އާދަމް عليه السلامގެ ބުރަކަށިފުޅުން ޢަހުދުކަށަވަރު ހިއްޕެވިއެވެ. އެއީ ޢަރަފާތް ދުވަހު ‘ނަޢްމާން’ އެވެ ކިޔުނުތަނުގައެވެ. ފަހެ އެކަލޭގެފާނުގެ ދަރިފަސްކޮޅުގެ ތެރެއިން، (ދުނިޔެ ނިމެއްޖައުމަށް ދާންދެން އުފަންވާނެހާ ބައެއް)، އެކަލޭގެފާނުގެ މައިބަދައިން ނެރުއްވިއެވެ. އަދި އެކަލޭގެފާނުގެ ކުރިފުޅުމަތީގައި، ޒައްރުތަކެއް ފަދައިން އެބައިމީހުން ފަތުރާލެވުނެވެ. ދެން އެއަށްފަހު އެބައިމީހުންނާ ކުރިމަތިލައްވާވޮޑިގެން އެކަލާނގެ ބަސް ވަޙީ ކުރެއްވިއެވެ. ‘ތިޔަބައިމީހުންގެ ވެރިރަސްކަލާނގެ ކަމުގައި، ތިމަންއިލާހު ވޮޑިގެން ނުވަންހެއްޔެވެ؟ އެއުރެން ދެންނެވޫއެވެ. ނޫނެކެވެ. (އިބަރަސްކަލާނގެއީ، އަޅަމެންގެ ވެރިރަސްކަލާނގެއެވެ.) އެކަމަށް އަޅަމެން ހެކިވެއްޖައީމުއެވެ. (އެކަން އެހެންވީ) މިކަމާމެދު ޣާފިލްވެގެންވާ ބަޔަކު ކަމުގައި ހަމަކަށަވަރުން، ތިމަންމެންވީމުއޭ، ޤިޔާމަތްދުވަހުން ތިޔަބައިމީހުން ބުނާނެކަމަށްޓަކައެވެ. ނުވަތަ ތިޔަބައިމީހުން ބުނާނެކަމަށްޓަކައެވެ. ޝަރީކުކޮށް އުޅުނުކަން ކަށަވަރީ، މީގެކުރިން ތިމަންމެންގެ ކާބަފައިންނެވެ. ތިމަންމެންވީ، އެއުރެންގެ ފަހުން އައި ދަރިފަސްކޮޅެއްކަމުގައެވެ. ފަހެ، ބާޠިލްގޮތަށް އުޅުނުމީހުން ކުޅަކަންތަކަށްޓަކައި، ތިމަންމެން ހަލާކު ކުރައްވަނީތޯއެވެ؟'”\n6. އެއީ ފާފަފުއްސުވުމާއި ނަރަކައިން މިންޖު ކުރެއްވުމާއި ޢަރަފާތުގެ އަހުލުވެރިންނާމެދު މުބާހާތުވެވޮޑިގަންނަވާ ދުވަސް:\nﷲ ރުއްސުންލެއްވި ޢައިޝަތުގެފާނުގެ ކިބައިން ރިވާވެގެން ވެއެވެ. ނަބިއްޔާ صلى الله عليه وسلم ޙަދީޘްފުޅު ކުރެއްވިއެވެ.\n“ما من يوم أكثر من أن يعتق الله فيه عبدا من النار من يوم عرفة ، وإنه ليدنو ثم يباهي بهم الملائكة فيقول : ما أراد هؤلاء ؟”\nމާނައީ: “ޢަރަފާތް ދުވަހަކީ ﷲގެ އަޅުތަކުންގެ ތެރެއިން، އެދުވަހެއްގައި އެންމެ ގިނަ ބަޔަކު ނަރައިން މުއްތި ކުރައްވާ ދުވަހެވެ. އަދި ހަމަކަށަވަރުން(ﷲ ތަޢާލާ) އެބައިމީހުންނާ ކުއްތަންވެވޮޑިގެން، މުބާހާތު ކުރައްވާ، ފަހެ މަލާއިކަތުންނަށް ބަސްވަޙީ ކުރައްވާނެއެވެ. މިބައިމީހުން ބޭނުންވީ ކޮންކަމެއް ހެއްޔެވެ؟”\nއަދި އިބްނު ޢުމަރު رضي الله عنهما ގެ ކިބައިން ރިވާވެގެން ވެއެވެ. ރަސޫލުﷲ صلى الله عليه وسلم ޙަދީޘްފުޅު ކުރެއްވިއެވެ.\n“إن الله تعالى يباهي ملائكته عشية عرفة بأهل عرفة، فيقول : انظروا إلى عبادي أتوني شعثا غبرا”\nމާނައީ: “ހަމަކަށަވަރުން ﷲ ތަޢާލާ، ޢަރަފާތުގެ ވަޤުތު އެތަނުގެ އަހުލުވެރިންނާ (ޙައްޖުވެރިންނާ) މެދު، މަލާއިކަތުންނާ މުބާހާތު ކުރައްވާނެއެވެ. ފަހެ ވަޙީ ކުރައްވާނެއެވެ. “ތިޔަބައިމީހުން ތިމަން ﷲ ގެ އަޅުތަކުންނަށް ބަލާބަލާށެވެ. އެބައިމީހުން އެވަނީ ބޯހޭވި، ހިރަފުސް ވެގެންވާ ޙާލު ތިމަން އިލާހުގެ ޙަޟްރަތަށް އައިހެވެ.”\n7. އެއީ ޙައްޖުގެ އަޅުކަމުގެ އެންމެބޮޑު ރުކުން އަދާކުރެވޭ ދުވަސް:\nޢަރަފާތް ދުވަހަކީ ޙައްޖުގެ ރުކުންތަކުގެ ތެރެއިން އެންމެ ބޮޑު ރުކުން އަދާކުރެވޭ ދުވަހެވެ. އެއީ ޢަރަފާތުގައި މަޑުކުރުމެވެ. ރަސޫލުﷲ ޙަދީޘްފުޅު ކުރެއްވިއެވެ.\n8. އެއީ ހުރިހާ ޢަމަލުތަކެއް ޖަމާވާ ހަމައެކަނި ދުވަސް:\nޢަރަފާތް ދުވަހަކީ އެންމެހާ އަޅުކަންތައް އެދުވަހެއްގައި ޖަމާކުރެވޭ ދުވަހެވެ. ނަމާދާއި، ރޯދައާއި، ޞަދަޤާތާއި ޙައްޖު އެދުވަހު ޖަމާވެއެވެ. އަހަރުގެ އެހެން ދުވަހެއްގައި މި ހުރިހާ އަޅުކަން އެއްތަން ނުވެއެވެ.\nލޮބުވެތި އަޚުންނާ އުޚުތުންނޭވެ! މިފަދަ މަތިވެރި ދުވަހަކާ އަޅުގަނޑުމެން ބައްދަލުކުރާއިރު ފާފަތަކުން ތައުބާވެ، އެދުވަހުގެ މަތިވެރިކަން ލިބިގަތުމަށް ވަރުގަދަ ޢަޒުމަކާ އެކު ތިބުމީ ކޮންމެހެން ކުރަންޖެހޭނެ ކަމެކެވެ. މިބަރަކާތްތެރި ދުވަހަކީ އަޅުގަނޑުމެންގެ މުސްތަޤްބަލް ހެޔޮގޮތުގައި ބައްޓަން ކުރުމުގެ ބިންގާ އެޅޭ ދުވަހެއް\nކަމުގައި ﷲ ތަޢާލާ ލައްވާށިއެވެ. އަދި މިދުވަހުގެ ފުރިހަމަ ހެޔޮކަން ލިބިގަންނަ މީހުންގެ ތެރެއިން އަޅުގަނޑުމެން ލައްވާށިއެވެ. އާމީން.


Luthufee gennan mihaaru madhu vanee Lanka ge Defense Ministry ge liyumeh: Imran | Mihaaru\nހޯމް މިނިސްޓަރު އިމްރާން އަބްދުﷲ މިއަދު މަޖިލިހުގައި. --- ފޮޓޯ: މަޖިލިސް\nލުތުފީ ގެންނަން މިހާރު މަދުވަނީ ލަންކާގެ ޑިފެންސް މިނިސްޓްރީގެ ލިޔުމެއް: އިމްރާން\n08 ޖުލައި 2019 - 09:59 35 comments\nނޮވެމްބަރު 3، 1988 ގައި ރާއްޖޭގެ ވެރިކަން ވައްޓާލަން ސްރީ ލަންކާގެ ޓެރަރިސްޓް ޖަމާއަތެއްގެ ބަޔަކާ އެކު ރާއްޖެ އަރައި އުދުވާނީ ހަމަލާ ދިނުމުގެ މޭސްތިރި ލުތުފީ، ލަންކާގައި ހުންނަ ރާއްޖޭގެ އެމްބަސީ އަށް ގޮސް އެތަނުގެ ބެލުމުގެ ދަށަށް ދިޔައީ މިދިޔަ މެއި މަހުގެ 1 ގަ އެވެ. އެކަމަކު، ދެ މަސް ވީއިރު ވެސް ސަރުކާރުގެ އިދާރާތަކުން އެކަން އާއްމުނުކޮށް ތިއްބައި އެކަން ފަޅާ އަރުވާލީ ކުރީގެ ހޯމް މިނިސްޓަރު އުމަރު ނަސީރެވެ.\nލުތުފީ ރާއްޖެ ގެނައުމަށް ރައީސް އިބްރާހިމް މުހައްމަދު ސޯލިހްގެ ސަރުކާރުން އެއްވެސް މަސައްކަތެއް ކުރަމުންދޭތޯ ނޮޅިވަރަމް ދާއިރާގެ އަމިއްލަ މެމްބަރު މުހައްމަދު ނަޝީދު އަބްދުﷲ ކުރެއްވި ސުވާލުގެ ޖަވާބުގައި އިމްރާން ރައްޔިތުންގެ މަޖިލީހުގައި މިއަދު ވިދާޅުވީ ލުތުފީ ގެނައުމަށް ލަންކާގެ އެޓާނީ ޖެނެރަލް އޮފީހުން ހޯދަން ޖެހޭ ލިޔުން މިހާރު ލިބިފައިވާ ކަމަށެވެ. އަދި މިހާރު މަދުވަނީ ލަންކާގެ ޑިފެންސް މިނިސްޓްރީގެ ލިޔުމެއް ކަމަށާއި އެ ލިޔުން ލިބުމާ އެކު، ވީ އެންމެ އަވަހަށް ލުތުފީ ރާއްޖެ ގެންނާނެ ކަމަށް އިމްރާން ވިދާޅުވި އެވެ.\nނޮޅިވަރަމް ދާއިރާގެ އަމިއްލަ މެމްބަރު މުހައްމަދު ނަޝީދު ސުވާލު ކުރައްވަނީ. --- ފޮޓޯ: މަޖިލިސް\nނުވަ އަހަރު ފިލައިގެން އުޅެފައި ލަންކާގައި ހުންނަ ދިވެހި އެމްބަސީ އަށް ގޮސް ފުލުހުންގެ ބެލުމުގެ ދަށަށް ގޮސް އަމާން ދިން ލުތުފީ ބޭސްފަރުވާ އަށް އިންޑިއާ އަށް ފޮނުވީ ޖެނުއަރީ 16، 2010 ގަ އެވެ. ލުތުފީ ރާއްޖެ އިން ބޭރަށް ފޮނުވީ މެޑިކަލް ބޯޑާއި ކަމާ ބެހޭ ފަރާތްތަކުގެ ހުއްދަ ދީގެންނެވެ.\nލުތުފީ އިންޑިއާ އިން ފަރުވާ ހޯދަން ހުއްދަ ދިނީ ތިން މަސް ދުވަހަށެވެ. އަދި ލުތުފީ އަނބުރާ ނައުމާ ގުޅިގެން އޭނާ ހޯދުމަށް އެކި ފަހަރު މަތިން މަސައްކަތް ކުރި އެވެ. އިމްރާން ވިދާޅުވި ގޮތުގައި، ލުތުފީ ގެނައުމަށް އެކި ފަހަރު މަސައްކަތް ކުރި ކަން ލިޔެކިޔުންތަކުން ވެސް ފެންނަން އެބަހުއްޓެވެ.\nއިމްރާން ވިދާޅުވީ ލުތުފީ އަމިއްލަ އަށް ގޮސް "އޭނާގެ ހަށިގަނޑު" އެމްބަސީއާ ހަވާލު ކުރުމާ ގުޅިގެން އެ ދުވަހުން ފެށިގެން ރާއްޖެ ގެނައުމަށް ފުލުހުން މެދުވެރިކޮށް މަސައްކަތް ފެށި ކަމަށެވެ. ލުތުފީ އަނބުރާ ރާއްޖެ ގެނައުމަށް ލަންކާގެ އެކިއެކި މުއައްސަސާތަކުން އެއްވެސް ހުރަހެއް ނެތް ކަމަށް މިނިސްޓަރު އިމްރާން ވިދާޅުވި އެވެ.\n"މިހާރު މަޑުކޮށްގެން މިތިބީ ލަންކާގެ ޑިފެންސް މިނިސްޓްރީން ލިބެން ޖެހޭ ހާއްސަ ހުއްދަ ނުވަތަ ލިޔުން ލިބުމާ އެކީގައި (ލުތުފީ) ގެނައުމުގެ ހުރިހާ އިންތިޒާމުތަކެއް ވަނީ ހަމަޖެހިފައި،" އިމްރާން ވިދާޅުވި އެވެ.\nއިމްރާން ވިދާޅުވި ގޮތުގައި އެމްބަސީ އަށް ލުތުފީ ގޮސް އަމާން ދިނުމުން، ދިވެހި ސަރުކާރުން އޭނާ ގެނައުމުގެ އިންތިޒާމު ދެ ދުވަސްތެރޭގައި ހަމަޖެއްސި ކަމަށެވެ. އެކަމަކު، އެއީ ލަންކާގައި ބޮމުގެ ހަމަލާ ދިން ދުވަސްވަރު ކަމަށް ވާތީ، ލަންކާ ސަރުކާރުގެ ފުރިހަމަ ހުއްދައެއް ނުދެނީސް ލުތުފީ ގެނެސްފި ނަމަ، ރާއްޖެ އާއި ލަންކާގެ ގުޅުމަށް ބުރޫ އަރާފާނެ ކަމަށެވެ.\nލަންކާގެ ނުވަ ތަނަކަށް އަމާޒުކޮށް، ބޮމުގެ ހަމަލާތައް ދިނީ މިދިޔަ އޭޕްރީލް މަހުގެ 21 ވަނަ ދުވަހެވެ.\n"ލަންކާގައި ހިނގައިދިޔަ ހިތާމަވެރި ހާދިސާ އަކީ ގޮތް ނޭނގޭ ބައިވަރު ކަންތައްތަކެއް ހުރި ކަމަށް ބެލެވޭ ހާދިސާއެއް. ފަހަރުގައި އެކަމާ ދިމާވެ، ލުތުފީ ކަންތައް ކުރި ގޮތުން އެކަމުގައި ވެސް ސުވާލެއް ކުރެވޭނެ ޖާގައެއް އޮވެދާނެ ކަމަށް ބަލައި އެކަން ކަން ސާފު ކުރަން ބޭނުންވީ،" އިމްރާން ވިދާޅުވި އެވެ.\nބާޣީ ލުތުފީގެ ގޮތުގައި ރާއްޖެ އަށް މަޝްހޫރުވެފައިވާ ކުށްވެރިޔާ އަމާންދޭން މަޖުބޫރުވީ ލަންކާގައި އޭޕްރީލް މަހު ދިން ބޮމުގެ ހަމަލާތަކާ ގުޅިގެން ސިފައިން ގެތަކަށް ވަދެ ހިންގި އޮޕަރޭޝަނުގައި އޭނާ އަތުލައިގެންފާނެ ކަމުގެ ބިރެވެ. ލަންކާގައި ދިރިއުޅޭ ބިދޭސީން އެންމެ ކައިރި ޕޮލިސް ސްޓޭޝަންތަކުގައި ރަޖިސްޓްރީން ވާން ވެސް އެންގި އެވެ. އެހެންވެ އޭނާ ސަލާމަތްކަން ހޯދީ އެމްބަސީ ތެރެ އަށް ވަދެގެންނެވެ.\nކުރީގެ ރައީސް މައުމޫން އަބްދުލްގައްޔޫމްގެ ވެރިކަން ވައްޓާލުމަށް ހިންގި އުދުވާނީ ހަމަލާއާ ގުޅިގެން ލުތުފީ މެރުމަށް ހައި ކޯޓުން ނިންމި އެވެ. އެކަމަކު، މައުމޫން ވަނީ ލުތުފީގެ މައްޗަށް އިއްވި މަރުގެ ހުކުމް 25 އަހަރު ދުވަހުގެ ޖަލު ހުކުމަކަށް ބަދަލު ކުރައްވައިފަ އެވެ.\nއިމްރާން ވިދާޅުވި ގޮތުގައި ލުތުފީ ޖަލުގައި ހުކުމް ތަންފީޒު ކުރީ 21 އަހަރެވެ. އަދި އޭނާ ހުކުމް ތަންފީޒުނުކޮށް ބާކީ އޮތީ ހަތަރު އަހަރާއި ދުވަސްކޮޅެއް ކަމަށް ވެސް ވިދާޅުވި އެވެ. ވިސާއެއް ނެތި ލުތުފީ ލަންކާގައި އުޅުމުން 2،500 ޑޮލަރު ދައްކަން ޖެހޭ ކަމަށް އިމްރާން މިއަދު ވިދާޅުވި އެވެ.\nއިތުރު ލިޔުންތައް ސްރީ ލަންކާ ރައްޔިތުންގެ މަޖިލިސް މަޖިލީހުގެ މެމްބަރުން ރާއްޖެ-ލަންކާ އިމްރާން އަބްދުﷲ، ހޯމް މިނިސްޓަރު އަބްދުﷲ ލުތުފީ ނޮވެމްބަރު3ބަޣާވާތް


BREAKING: Vettunu Flightgai Dhivehi Anhen Dharivareh - Vaguthu\nވެއްޓުނު ފްލައިޓްގައި ދިވެހި އަންހެން ދަރިވަރެއް\nއިންޖީން ފެއިލް ވެގެން ކަނޑަށް ޖެއްސި ބޯޓު ދުއްވަން އިން ދިވެހި ޒުވާނާ\nޝަންގްރިއްލާ ރިސޯޓް ކައިރި މޫދަށް ވެއްޓުނު އައްޑޫ ސިޓީ ފްލައިންގ ސްކޫލްގެ ފްލައިޓު ދުއްވަން އިނީ ދިވެހި އަންހެން ދަރިވަރެއް ކަމަށް މައުލޫމާތު ލިބިއްޖެއެވެ.\nމައުލޫމާތު ލިބޭގޮތުގައި، އެ ބޯޓު ވެއްޓުނުއިރު ދުއްވަން އިނީ އައްޑޫ ސިޓީ މަރަދޫއަށް ނިސްބަތްވާ އަންހެން ކުއްޖެކެވެ. އޭނާއާއެކު އެ ބޯޓުގެ އިންސްޓްރަކްޓަރެއްގެ ގޮތުގައި ހަރަކާތްތެރިވެފައި ވަނީ އިންޑިއާ މީހެކެވެ.\nމަރަދޫއަށް ނިސްބަތްވާ އަންހެން ކުއްޖާއަކީ ޕައިލެޓު ކޯސް ހަދަމުން އަންނަ ދަރިވަރަކެވެ.\nމި ބޯޓު ވެއްޓިފައި ވަނީ އިންޖީނު ފެއިލްވެގެން ކަމަށް މައުލޫމާތު ލިބެއެވެ. މި ހާދިސާގައި ބޯޓުގައި ތިބި ދެ މީހުންނަށްވެސް އެއްވެސް ވަރަކަށް އަނިޔާވެފައެއް ނުވެއެވެ.\nއައްޑޫ ސިޓީ ގަމުގައި ތަމްރީނު ދިނުމަށް 13 ބޯޓާއި ދެ ފްލައިޓް ސިމިއުލޭޓަރސް ބޭނުން ކުރަމުން ދެެެއެވެ. މޫދަށް ޖެއްސުމާއެކު އަޑިއަށް ގޮސްފައި ވަނީ މީގެ ތެރެއިން އެންމެ ފެންވަރު ރަނގަޅު އެއް ބޯޓުކަމަށް މައުލޫމާތު ލިބެއެވެ.\nފްލައިޓް ވެއްޓި މަރުވި މީހުންގެ އާއިލާތަކަށް ޝާހިދު ތައުޒިޔާ ފޮނުވައިފި\nފްލައިޓް ވެއްޓުން: މަންމައާއި، އޭނާގެ ދަރިންގެ ފަހު މެސެޖް، "އަހަރުމެން މި ދަނީ ގެއަށް"\nވެއްޓުނު އިންޑޮނޭޝިއާ ފްލައިޓްގެ ކަޅު ފޮށި އޮތްތަން ދެނެގަނެވިއްޖެ\nއޮގަސްޓް 9, 2019 17:29\nއިންޑިއާ މީހަކާއެކު އަންހެން ކުއްޖަކު ދާކައްނުވާނެ\nއޮގަސްޓް 9, 2019 18:36\nނަފާ އަހަރުމެންގެ އެންމެ ރަނގަޅު އިންސްޓްރަކްޓަރާ ތި ބެހެނީ އިނގޭ\nއޮގަސްޓް 9, 2019 18:46\nބޯޓުގެ އިންޖީނު ފެެއިލް ވުމުގެ ސަބަބުން ބޯޓު ކަނޑަށް ޖެއްސީ. ވެއްޓުނީކީ ނޫން.\nއޮގަސްޓް 10, 2019 01:23\nކަނޑަށް ލޭންޑް ނުކުރެވޭ ޒާތުގެ ފްލައިޓެއް ކަނޑަށް ނުޖެއްސޭނެ އެއަށް ކިޔާނީ އިންޖީން ފެއިލްވެ ކަނޑަށް ވެއްޓެން ދޫކޮށްލީއޭ ނުވަތަ އިމަރޖެންސީ ކްރޭޝް ލޭންޑިންއޭ ކިޔާލިޔަސް އޯކޭ. ދަތުރުގެ ރައްކާތެރިކަމަށް ހުރިހާ ދަރިވަރުން ވެސް ދަތުރު ދުޢާ ކިޔަން ހަނދާން ބަހައްޓާތި.\nއޮގަސްޓް 9, 2019 20:20\nއެހެންވެ މަބުނަނީ އަންހެން ކުދިން ތިބެން ޖެހޭނީ ބުރުގާ އަޅާފައި ގޭގައޭ. ގޭގައި އޮތްނަމަ ކަނޑަކަށް ނުވެއްޓުނީހެއްނު؟\nއޮގަސްޓް 9, 2019 22:13\nބަލާއެއް ކަލޭ އައްތަ އެނގޭނީ\nއޮގަސްޓް 10, 2019 01:40\nތަރަގީ ޒަމާނުގައި މިކަހަލަ ބީތާއިން ވެސް އުޅޭ\nއޮގަސްޓް 10, 2019 02:15\nފިރިހެނުން ގޭގައި ތިބޭނަމަ އިރުއިރުކޮޅާ ހައިވޭތަކުގެ މަތިން އެކްސިޑެންޓެއް ނުވާނެ. އަންހެނުންވެސް ފިރިހެނުންވެސް ކޮންމެހެން ތިބެން ނުޖެހޭނެ ގޭގަ (އައިޑީލް އިސްލާމީ ހިލާފަތެއްގައި (އައިސިސް އެއް ތާލިބާނެއް ނޫނީ އެކަހަލަ މުނާފިގު ޖަމާއަތެއް ނޫން) އަންހެނުން ގޭގައި އުޅެވިދާނެ) . ކޮންމެ ތަނެއްގައި އުޅުނަސް އެކަމަށް މިންވަރު ކުރައްވައިފައި ވާނަމަ އެކްސިޑެންޓް ނުހިނގާ ނުދާނެ.\nއޮގަސްޓް 14, 2019 02:04\nފޯނާއި. ނުކުޅެ. ގުރުއާން ...ކިޔަވަބަލަ\nއޮގަސްޓް 9, 2019 20:22\nފިރިހެން ދަސްކުރާ ކުއްޖަކު ކަނޑަކަށް ނުވެއްޓޭ. ތިވާނީ އިންސްޓްރަކްޓަރު އެހެން ކަމެއް ގެ ތަމްރީނެއް ދޭން އުޅުނީ ކަމަށް.\nއޮގަސްޓް 9, 2019 22:47\nއެކީއްވެ ފިރިހެން ދަސްކުރާ ކުއްޖަކު ނުވެއްޓެންވީ. ފިރިހެނުންވެސް އަންހެނުންވެސް ދާންއޮތީ ހަމައެއްތާކަށް.\nއޮގަސްޓް 9, 2019 20:40\nފިރިހެން ސޮރުމެންވެސް ބުނޭ ކިރިޔަ ކިރިޔާއޭ ނުވެއްޓެނީ. މިތިބެނީ ކުމާރާއެކު އެކަނި ވިއްޔާއޭ. ފެންނާނެ މީހަކު ނުހުންނާނެ ވިއްޔާއޭ\nއޮގަސްޓް 9, 2019 20:41\nކޮންމެސް އެކައްޗެކޭ ކިޔާބަލަ ދޮންކަލޯ. ވެއްޓުނީއޭ ޖެއްސީއޭ ފޭބީއޭ ވެރުނީއޭ. މަ ހަމަ ވާނުވާގަ.\nއޮގަސްޓް 9, 2019 20:44\nކުމާރު ދެއްކި ލީވަރަކުން އުޅެއުޅެ ފުލައިޓުގެ ހުންގާނެއް ނުގުޑި. ދެން ވެއްޓޭނީއެއްނު؟\nއޮގަސްޓް 9, 2019 20:55\nއެ އިންޑިޔާ އިންސްޓްރަކްޓަރޭ އެ މަންޖެ ފުރާނަ ސަލާމަތް ކުރީ، ކިހިނެއް ވެގެންތަ ތިއުޅެނީ؟\nއޮގަސްޓް 9, 2019 21:37\nއިންސްޓްރަކްޓަރު ދެއްކި ލީވަރުން އުޅެ އުޅެ ފުލައިޓް ކޮންޓްރޯލެއް ނުވި. އެއަކީ އެކުއްޖާގެ ކުށެއް ނޫނެއްނު؟\nއޮގަސްޓް 10, 2019 00:18\nހަގީގަތަކީ ޑޮކްޓަރުކަމާއި ޕައިލެޓުކަމާއި އިލްމުވެރިކަމާއި ސައިންސުވެރިކަމުގައި ރާއްޖޭގެ އުތުރުމީހުން ތިބީ އަދިވެސް ދެކުނު މީހުނަށްވުރެ 100 އަހަރު ފަހަތުގަ. މީގެ މިސާލަކީ މާލޭމީހުން ކުޅުދުއްފުށީމީހުނަށް ބޮނބިތަޅާ ވަނެއްދީފަ އެރަށު ކުޅި ހަލާކުކުރަން އެއްބަސްކުރުވި ކުރުވުން. ދެކުނުމީހުން އެތިބީ ކުޅި ހިމާޔަތްކޮށްގެން ކެނޯދުއްވަން.\nއޮގަސްޓް 10, 2019 10:38\nނުބައި ނުލަފާ ކަމުންވެސް ކުރީގަ އުޅެނީ. އެޔަށް ކިޔަނީ ކިޔެވި ކިޔެވީނުން ޖާހިލުވުން\nއޮގަސްޓް 14, 2019 15:28\nއޮގަސްޓް 10, 2019 01:05\nއަސްކަރީ ފްލައިޓްތަށް އެންމެ ގިނައިން ވެއްޓުނު ރިކޯޑް ވެސް އޮތީ އިންޑިއާ އަތުގަ. އިންޑިއާގެ އިންސްޓްރަކްޓަރެއް ހުރުމުން މި އޮތީ ރާއްޖޭގަވެސް އިންޖީން ފެއިލްވެ ވެއްޓުނު ފުރަތަމަ މަތިންދާ ބޯޓުގެ ރެކޯޑް އިންޑިއާގެ އިންސްޓްރަކަޓަރަށް ލިބިފަ. އިންޖީން ފެއިލް ވުމަކީ އިންސްޓްރަކްޓަރގެ ފޯލްޓެއް ނޫން އެހެން ނަމަވެސް އެފަދަ ރެކޯޑެއް މުގުރާލީ އިންޑިއާގެ އިންސްޓްރަކްޓަރ އެއް. އިންސްޓްރަކްޓަރ އަކަށް ހުންނަ މީހާ ޖެހޭނެ ދަތުރު ދުޢާ އެކުދިން ލައްވާ ކިޔުއްވަން އޭރުން އަމާން ދަތުރަކަށް ވާނެ.\n"ފިރްބީ ދިލްހޭ ހިންދުސްތާނީ"


Resident visa ge islaahu thasdheeg kuravvaifi | Mihaaru\nރައީސް އިބްރާހީމް މުހައްމަދު ސޯލިހު ލިއުމެއްގައި ސޮއިކުރައްވަނީ: ކޯޕަރޭޓް ރެސިޑެންޓް ވިސާއާ ބެހޭގޮތުން އިމިގްރޭޝަން ގާނޫނަށް ގެނައި އިސްލާހު ވަނީ ތަސްދީގު ކުރައްވާފައި -- ފޮޓޯ/މިހާރު\nސަރުކާރުން ކަނޑައަޅާ އުސޫލުތަކެއްގެ މަތިިން ރާއްޖޭގައި 250،000 ޑޮލަރު (3.8 މިލިއަން ރުފިޔާ) އަށް ވުރެ ބޮޑެތި އިންވެސްޓްކުރާ ބިދޭސީންނަށް ރާއްޖޭގައި ތިބުމަށް ކޯޕަރޭޓް ރެސިޑެންޓް ވިސާ ދެވޭ ގޮތަށް ސަރުކާރުގެ ފަރާތުން ރައްޔިތުންގެ މަޖިލީހަށް ހުށަހެޅި ބިލް މިމަހު މަޖިލީހުން ވަނީ ފާސްކޮށްފަ އެވެ. އަދި ރާއްޖޭގައި ރަޖިސްޓްރީ ކޮށްގެން ހިންގާ ފޮރިން އިންވެސްޓްމަންޓްތަކުގެ ހިއްސާދާރުންނާއި ޑިރެކްޓަރުންނާއި އިސްވެރިންނަށް ވެސް ކޯޕަރޭޓް ރެސިޑެންޓް ވިސާ ދެވޭ ގޮތަށް އެ ބިލުގައި ހިމަނާފައިވެ އެވެ.\nއެ ބިލް ރައީސް އިބްރާހިމް މުހައްމަދު ސޯލިހް ތަސްދީގު ކުރެއްވުމާ އެކު، މިއަދުން ފެށިގެން ގާނޫނަކަށް ވެ ވަނީ އަމަލު ކުރަން ފަށައިފަ އެވެ.\nއެ ބިލްގައިވާ ގޮތުން އިންވެސްޓް ކުރުމުގެ އިތުރުން 250،000 ޑޮލަރަށް ވުރެ ބޮޑު އަދަދެއް ރާއްޖޭގެ ބޭންކް އެކައުންޓެއްގައި ފިކްސްޑް ޑިޕޮސިޓެއްގެ ގޮތުގައި ބަހައްޓާ ބިދޭސީންނަށް ވެސް ކޯޕަރޭޓް ރެސިޑެންޓް ދެވިދާނެ އެވެ. އެ ވިސާ ދެވޭނީ ގިނަވެގެން ފަސް އަހަރަށް ކަމަށާއި އަދި ޝަރުތު ހަމަވާ ނަމަ އެ ވިސާ އާ ކުރެވޭނެ ކަމަށް އެ ބިލުގައިވެ އެވެ. އަދި މިހާރު ވެސް އޮންނަ ގޮތަށް، ދިވެހިންނާ ކައިވެނި ކޮށްގެން އުޅޭ ނުވަތަ ދިވެއްސަކާ ކުރި ކައިވެންޏަކަށް ދަރިން ލިބިފައިވާ ބިދޭސީންނަށް ރެސިޑެންޓް ވިސާ ލިބޭ ގޮތަށް އެ ބިލުގައި ހިމަނާފައިވެ އެވެ.\nކޯޕަރޭޓް ރެސިޑެންޓް ވިސާ ދެވޭ އުސޫލަށް ބަދަލު ގެނެސް، މަޖިލީހުން ބިލް ފާސް ކުރުމުން އިިދިކޮޅު ފަރާތްތަކުގެ ފާޑުކިޔުން ސަރުކާރަށް އަމާޒުވި އެވެ. އެކަމަކު ސަރުކާރުން ބުނެފައިވަނީ ކޯޕަރޭޓް ރެސިިޑެންޓް ވިސާ ދިނުމުގެ އުސޫލަށް ބޮޑެތި ލުއިތަކެއް ދިނީ ކުރީގެ ސަރުކާރުން ކަމަށާއި އެފަދަ ލުއިތަކެއް މި ސަރުކާރުން ނުދޭނެ ކަމަށް ސަރުކާރުން ބުނެފައިވެ އެވެ.\nރައްޔިތުންގެ މަޖިލިސް އިމިގްރޭޝަން ރެޒިޑެންޓް ވީސާ ވީސާ ރައީސް އިބްރާހިމް މުހައްމަދު ސޯލިހް\n250،000 ޑިލަރުން ތިޔަކަން ކުރާނެ 65ނޫނީ35 ވަރު ބަގްލާދޭސް ބޭފުޅުން މި ރާއްޖޭގައިި ސިދާ ނުސީދާ ވިޔަފާރީގައި އުޅޭނެ\nމެލޭޝިޔާގައި 80 ހާސް ޑޮލަރު ފިކްސްޑް ޑިޕޮޒިޓް އެކައުންޓަށް ޖަމާ ކުރީމާ 10 އަހަރުގެ ރެސިޑެންޓް ވިސާ ލިބޭ. ރާއްޖޭގައި ހާދަ ބޮޑު އަދަދެއް؟ އަދި އެވަރުންވެސް5އަހަރު ގެ ވިސާއެއް؟ މެލޭޝިޔާ ކަހަލަ ވިޔަފާރީގެ ފުރުސަތުތައް މާ ބޮޑެތިތަންތަނަށް ގިނަ މީހުން ފައިސާ ޖަމާ ކުރަނީ މިހެންވެ.\nގައުމައް ގައްދާރުވެވޭނީ މިވަރަކައް، އަނިޔާވެރިކަން އިންތިހާޔައް ދިވެހިންނައް ދޭވެރިކަަމެއްމިއީ... ލާދީނީ ބައިގަނޑު\nޔާމިން މިކަންތަށް ކުރުވަން އުޅުނިމަ ލެވި ހަޅޭ ކަންފަތުގައި ހަރުލާފއި ހުއްޓާ ތިހެން ކަންތަށް ކުރީމަ ހަޑި\nބޮޑު މަތިމަސްލީ މީހުންނަށް ރައްވެހިކަންދީ ގައުމު ފުރާލަން އުޅުއްވާހެން ހީނުވޭތަ؟\nމީ ސީދާ އެހެން ދީންތައް ގެންނަން ޖަހާ ސަކަރާތެއް. ދިވެހިންނަ ވިސްނޭނީ ކިހާ ހިސާބަކުންބާ؟\nމުހިންމު ޚަބަރެއް ބޯމަތިވަންދެން މަޑުކޮއްލީ. ހީލަތްތެރި މޑޕ ސަރުކާރު.\nރާއްޖޭގެ މިނިވަންކަން ނަގާލައިފި. މީ މިނިވަން ޤައުމެއްތަ މިހާރު؟\nއަރަބި މުއްސަނދި ގައުމުތަކުންވެސް އިހައްދުވަހު އެހުޅުވާލީ ތިޔައްވުރެ އްގުހެޔޮ ވިސާ.213ހާސް ޑޮލަރަށް ސައުދީ.ދިވެހިންގެ ސިކުންޑި ތަރައްގީވީމަ އަދި ވިސްނޭނެ ދުނިޔެ މިހާރު ހިންގަމުންދާގޮތް.\nދުނިޔޭގަ މީހާ ކުޑައަގަކަ ރައްވެހިކަން ނުދޭނެ. މީ ނުބައެއް.\nއަދިވެސް ދިވެހިން ހޭލުންތެރިނުވޭތަ މިވަރުން. އެހެން ބަޔަކު ވަޒަންވެރިކުރުވަނީ


Residence Maldives hulhuvan haassa offer eh\nރެސިޑެންސް މޯލްޑިވްސް އަލުން ހުޅުވަން ހާއްސަ އޮފާއެއް\nރެސިޑެންސް މޯލްޑިވްސް ދިގުރަށް: ކޮވިޑް-19 އަށްފަހު އަލުން ހުޅުވަން ދަނީ ތައްޔާރު ވަމުން -- ފޮޓޯ: ރެސިޑެންސް މޯލްޑިވްސް\nރެސިޑެންސް މޯލްޑިވްސް އެޓް ފަޅުމާފުށި އަދި ދިގުރަށް ރިސޯޓް އަލުން ހުޅުވަން ހާއްސަ އޮފާއެއް އިއުލާނު ކޮށްފި އެވެ.\nކޮވިޑް-19 އަށްފަހު ގއ. ގައި ހިންގާ ރެސިޑެންސް މޯލްޑިވްސް އަލުން ހުޅުވާލާއިރު، އެ ރިސޯޓުން ދޭ ހުރިހާ ހިދުމަތްތަކުގެ އަގުތައް ވަނީ ހެޔޮ ކޮށްފަ އެވެ. އެ ރިސޯޓުން ތައާރަފު ކޮށްފައިވާ އީ ގިފްޓް ވައުޗާގައި ޓޫރިސްޓުން އާއްމުކޮށް ހޭދަކުރާ މިންވަރަށް ބަލައި އަގުތައް ވަނީ ހެޔޮކޮށްފަ އެވެ.\nއެ ރިސޯޓުން ބުނެފައިވާ ގޮތުގައި މި ޕެކޭޖުތަކުގެ އިތުރުން ޔޯގާ ރިޓްރީޓް ޕެކޭޖުތަކެއް ވެސް ހިމެނޭނެ ކަމަށެވެ. އަދި ޑޮމެސްޓިކް ފްލައިޓް ހިމެނޭ ގޮތަށް ހާއްސަ ޑިސްކައުޓް ލިބޭ ޕެކޭޖެއް ވެސް އިއުލާނު ކޮށްފައިވެ އެވެ.\nރެސިޑެންސް މޯލްޑިވްސް، ފަޅުމާފުށި އަދި ދިގުރަށް ހުޅުވާފައިވަނީ މިދިޔަ އަހަރުގެ ޖޫން މަހު އެވެ. ސިންގަޕޫރުގެ ބޮނަވިސްޓާ ކުންފުނިން ތަރައްގީ ކޮށްފައިވާ ބޮޑު މި ރިސޯޓުގެ އަމަލީ ހުރިހާ މަސައްކަތެއް ކޮށްފައިވަނީ ދިވެހި ކުންފުންޏެއް ކަމަށްވާ ހޮޓެލް އެންޑް ރިސޯޓް ކޮންސްޓްރަކްޝަން (އެޗްއާރްސީ) އިންނެވެ.\nއެޗްއާރުސީއަކީ ބޮނަވިސްޓާ ކުންފުނިން ރާއްޖޭގައި ހިިންގާ ވިޔަފާރީގެ މަސައްކަތްތަކުގެ އެއް ޕާޓްނަރެވެ.\nދިގުރަށް ރިސޯޓުގައި 173 ކޮޓަރި ހުރެ އެވެ. މިއީ ދިވެހި އެއް ކޮންޓްރެކްޓަރަކު މިހާތަނަށް ހިންގި އެންމެ ބޮޑު އެއް މަޝްރޫއު އެވެ.\nގާތްގަނޑަކަށް 1.5 ކިލޯ މީޓަރުގެ ދިގު ބްރިޖަކުން ގުޅާލާގައިވާ ރެސިޑެންސް މޯލްޑިވްސް ދިގުރަށް މެނޭޖުކޮށް ބަލަހައްޓަނީ މަޝްހޫރު ހޮޓެލް ބްރޭންޑް ސެނިޒާރޯ އިންނެވެ. ގއ. އަތޮޅުގައި އޮތް އެންމެ ބޮޑު އެއް ފަޅުރަށް ކަމަށްވާ ދިގުރަށުގައި ހެދި ރެސިޑެންސް ބްރޭންޑުގެ މި ރިސޯޓަކީ ސެނިޒާރޯ ކުންފުނިން ރާއްޖޭގައި ހިންގާ ދެވަނަ ރިސޯޓެވެ.\nދިގުރަށް ރިސޯޓް ކޮވިޑް-19 + ދިވެހި ރާއްޖެ އަލުން ހުޅުވާލުން\nކޮއްދިއްޕަރު ރިސޯޓުން ފުރަތަމަ ޓޫރިސްޓަށް ހޫނު މަރުހަބާއެއް


މޯލްޑިވިއަނުން ކޮންމެ ދުވަހަކު ކުޅުދުއްފުއްޓަށް އުދުހެނީ\nއަންނަ ހުކުރު ދުވަހުން ފެށިގެން މާލެއިން ކުޅުދުއްފުއްޓަށް ކޮންމެ ދުވަހަކު ދަތުރުކުރަން ގައުމީ އެއާލައިން މޯލްޑިވިއަނުން ނިންމައިފި އެވެ.\nSeptember 03, 2019 18\nAugust 09, 2019 22\nކުޅުދުއްފުށީ އެއާޕޯޓަށް ޝެޑިއުލް ދަތުރުތައް މޯލްޑިވިއަން އިން މިއަދު ހެނދުނު ފަށައިފި އެވެ.\nAugust 08, 2019 8\nކުޅުދުއްފުށީގެ ދަތުރުތައް 17 އާ ހަމަ އަށް ފުލްވެފައި\nމާދަމާ ކުޅުދުއްފުށީ އެއާޕޯޓަށް ދަތުރުތައް ފަށާއިރު މި މަހުގެ 17 ވަނަ ދުވަހާ ހަމަ އަށް ޖާގަތައް ފުލްވެފައިވާކަމަށް ގައުމީ އެއާލައިން މޯލްޑިވިއަނުން މިއަދު ބުނެފި އެވެ.\nއީދުގެ ކުރިން ކުޅުދުއްފުށީ އެއާޕޯޓަށް ދަތުރު ފަށަނީ\nހދ. ކުޅުދުއްފުށީގައި އެއާޕޯޓު ހަދާފައިވާ ބިމުގެ މައްސަލަ ބެލުމުގެ އިހްތިސާސް ސިވިލް ކޯޓަށް ލިބިގެން ނުވާ ކަމަށް އެ ކޯޓުން މިއަދު ކަނޑައަޅައިފި އެވެ.\nހދ. ކުޅުދުއްފުށީ އެއާޕޯޓް ހުޅުއްވައިދެއްވުމަށް މިއަދު ހަވީރު ރައީސް އަބްދުﷲ ޔާމީން ވަޑައިގެންނެވި އިރު މޫސުން ގޯހެވެ. އާދީއްތަ ދުވަހު އޮންނަ ރިޔާސީ އިންތިހާބުގައި ދެ ވަނަ...\nއަންނަ މަހުގެ 23 ގައި ބާއްވާ މި އަހަރުގެ ރިޔާސީ އިންތިޚާބުގެ ކުރިން، ހދ. ކުޅުދުއްފުށީ އެއާޕޯޓުގެ މަސައްކަތް ނިންމޭނެ ކަމުގެ އުންމީދު އެބައޮތް ކަމަށް ރައީސް އަބްދުﷲ ޔާމީން މިރޭ ވިދާޅުވެއްޖެ އެވެ.


Ras Online - ކޯވިޑް-19 އާ ގުޅިގެން ފިޔަވަޅުތައް ހަރުކަށި ކޮށްފި\nކޯވިޑް-19 އާ ގުޅިގެން ފިޔަވަޅުތައް ހަރުކަށި ކޮށްފި\nމާލޭ ސަރަޙައްދުގައި ފައިމަގުގައި ބަޔަކު ޙަރަކާތްތެރިވަނީ\nކޯވިޑް-19 އާ ގުޅިގެން މާލޭ ސަރަޙައްދުގައި އަޅާފައިވާ ފިޔަވަޅުތައް ހަރުކަށި ކޮށްފިއެވެ. މި ފިޔަވަޅުތައް އެޅުމަށް ނިންމާފައިވަނީ މިމަހުގެ5ވަނަ ދުވަހުން ފެށިގެން 15 ވަނަ ދުވަހުގެ ނިޔަލަށް 10 ދުވަހުގެ މުއްދަތަށެވެ.\nއެޗްޕީއޭއިން މިރޭ ނިންމަވާފައިވަނީ، ވެކްސިންގެ ދެޑޯޒް ފުރިހަމަކޮށް ދަތުރުކުރުމަށް ދީފައިވާ ލުއި މެދު ކަނޑާލުމަށެވެ. ހަމައެއާއެކު ސްކޫލުތައް ބަންދުކޮށް އޮންލައިންކޮށް ކިޔަވަދިނުމާއި، ސަރުކާރު އޮފީސްތައް ބަންދުކޮށް ގޭގައި ތިބެގެން މަސައްކަތް ކުރާގޮތަށް، އޮންލައިންކޮށް ޚިދުމަތް ފޯރުކޮށްދިނުމަށެވެ. އަދި ޕާކުތަކާއި މައިދާންތަކާއި، ކުޅިވަރު ކުޅޭތަންތަނާއި، ދުވާ ޓްރެކްތަކާއި، ސްވިމިންގ ޓްރެކްތައް ބަންދުކުރުމާއި، ކުޅިވަރު ކުޅުމާއި ކުޅިވަރު މުބާރާތްތައް ހުއްޓާލުމަށް އެޗްޕީއޭ އިން ވަނީ އަންގަވާފައެވެ.\nމީގެ އިތުރުން މިސްކިތްތަކުގައި ނަމާދު ކުރާއިރު، މާސްކު އަޅައިގެން ނަމާދު ކުރުމާއި ގައިދުރުކަން ބެހެއްޓުމާއި، ރޭގަނޑު 12 އިން ފަތިހު4އަށް ވެހިކަލް ދުއްވުން މަނާކުރުމަށްވެސް ނިންމާފައިވެއެވެ. އަދި ޒަރޫރީ ބޭނުންތަކުގައި ނޫނީ އެއްރަށުން އަނެއް ރަށަށް ދަތުރު ކުރުން ހުއްޓާލުމަށާއި، އިންޑިއާއިން ރާއްޖެ އަންނަ ދިވެހިންނާއި ވޯރކް ޕަރމިޓް ހޯލްޑަރުން 14 ދުވަހުގެ ކަރަންޓީނެއް ފުރިހަމަކޮށް ޕީސީއާރު ޓެސްޓް ހެދުމަށް އަންގާފައިވެއެވެ.\nހަމައެއާއެކު ކޮވިޑާއި ގުޅޭ ކަންކަމުގައި މީޑިއާއަށް މައުލޫމާތު ދިނުން ރައީސް އޮފީހުގެ ކޮމިއުނިކޭޝަން އޮފީހުގެ ބެލުމުގެ ދަށުން ކުރިއަށް ގެންދިޔުމަށްވެސް ނިންމައިފައިވެއެވެ.\nރާއްޖޭގައި ކޯވިޑްޖެހޭ މިންވަރު ވަރަށް ބޮޑަށް އިތުރުވެފައިވާއިރު، އެޗްޕީއޭގެ ތަފާސް ހިސާބުތައް ދައްކާގޮތުން މިއަދުވެސް ރާއްޖެއިން ވަނީ 585 މީހުން ޕޮޒިޓިވްވެފައެވެ. އަދި ރާއްޖެއިން ބަލިޖެހުނު މީހުންގެ ޖުމްލަ އަދަދު މިހާރު ވަނީ 31330 އަށް އަރާފައެވެ.\nއެޗްޕީއޭގެ ތަފާސްހިސާބުން ދައްކާގޮތުން މިވަގުތު ހޮސްޕިޓަލްގައި އެޑްމިޓްކޮށްގެން ފަރުވާދެމުން ގެންދަނީ 173 މީހުންނަށެވެ. ވޭތުވެދިޔަ 24 ގަޑިއިރުގެ ތެރޭގައި 146 މީހަކު މިބަލިން ރަނގަޅުވެފައިވާއިރު، ކޮވިޑް ޖެހިގެން މިހާތަނަށް ރާއްޖޭގައި ނިޔާވި މީހުންގެ އަދަދު ވަނީ 74 އަށް އަރާފައެވެ.


Jaadhu Ge Jaadhoo Gai 100 Ah Vure Gina Dhivehin ޖާދުގެ ޖާދޫ ގައި 100 އަށްވުރެ ގިނަ ދިވެހިން – Huvadhoo News Jaadhu Ge Jaadhoo Gai 100 Ah Vure Gina Dhivehin Huvadhoo News\nޖާދުގެ ޖާދޫ ގައި 100 އަށްވުރެ ގިނަ ދިވެހިން\nމި އަހަރުގެ މިނިވަން ދުވަހަށް ޚާއްޞަކޮށްގެން ވަރަށް ޚާއްޞަ ޤައުމީ ލަވައެއް ގެނެސް ދިނުމުގެ މަސައްކަތް ހުވަދު އަތޮޅު ތިނަދޫ އަށް އުފަން ޖާދުﷲ އިސްމާއީލް (ޖާދު) ކުރަން ފަށައިފިއެވެ.\nޖާދު ޑައިރެެކްޓްކޮށް، ޢަލީ ރަޝީދު (ގޮޅާ) ކެމެރާކޮށް ގެނެސްދޭ ލަވައިން 100 އަށް ވުރެން ގިނަ މޫނު ފެނިގެންދާނެ ކަމަށް ޖާދު ބުނެފައިވެއެވެ. މި މަސައްކަތުގެ ކުޑަ ތަފްސީލެއް ދެމުން ޖާދު ބުނީ މިއީ ތަފާތު ލަވައެއް ކަމަށާއި ހީނުކުރާހާ ތަފާތު މޫނުތައް މި ލަވައިގައި ފެނިގެން ދާނެ ކަމަށެވެ.\nއެގޮތުން ލޮކްޑައުންގައި ތިބެގެން ފަންނާނުން އަމިއްލައަށް ކުރިން ޝޫޓްކުރި ގޮތާ ޚިލާފަށް މިފަހަރު ލަވަ ޝޫޓްކޮށްފައިވަނީ ޖާދުއާއި އޭނާގެ ޓީމުން ހޮވާލާފައިވާ ލޮކޭޝަންތަކަކަށް ގެންގޮސްގެންނެވެ. ކުރީގެ ރާގަކަށް ޖޫނީ އާއި އިޝާމް ކިޔައި ދީފައިވާ ލަވައާ ބެހޭ ގޮތުން ޖާދު ބުނީ މިފަހަރުގެ ލަވަ ނެގުމުގައި ވީހާވެސް ބޮޑަށް ބަލަމުން ގެންދަނީ މުއައްސަސާތަކުންނާއި އަމިއްލަ ފަރުދުން ބޭނުންކޮށްގެން ދިވެހި ގިނަ އަދަަދެއްގެ ދަރީންތަކެއް ފެނިގެންދާ ދިވެހި ޤައުމީ ލަވައެއް ތައްޔާރުކުރުމަށް ކަމަށެވެ.\nވަރަށް ކުރީގެ ދިވެހި ވަންތަ ރާގަކަށް ބަދަލުތަކެއް ގެނެވިގެން ހަދާ މި ވީޑިއޯ ލަވައިން ރާއްޖޭގެ ތަފާތު ދާއިރާ ތަކުން މަޝްހޫރު މީހުން ފެނިގެން ދާނެއެވެ. އޭގެތެރޭގައި ސިޔާސީ މީހުން ވެސް ހިމެނޭ ކަމަށެވެ. ޖުލައި 26ގައި ބެލުންތެރިންނާ ހަމައަށް ދޫކޮށްލުމަށް ތައްޔާރުކުރަމުން އަންނަ މި ޚާއްޞަ ލަވަ ފެނިގެންދާނީ ހޯމް މިނިސްޓްރީން ޕީއެސްއެމް މެދުވެރިކޮށް މިނިވަން ދުވަހު ދައްކާ ޚާއްޞަ ޓެލެތޯނުގެ އެވެ.\nމިދިޔަ އަހަރުގެ މިނިވަން ދުވަހަށް ޚާއްޞަކޮށްގެން މަޝްހޫރު ނެށުންތެރިޔާ/ޑިޒައިނަރ އަދި އެކްޓަރ ޖާދުﷲ އިސްމާޢީލް ގެނެސްދިން ”މިނިވަން ވަޔާ ކުޅެލާށެ ތާޒާ…“ ލަވައިން ފެނިގެން ދިޔައީ 67 ފަންނާނުންނެވެ. އެ ލަވައަށް ބޮޑު މަޤްބޫލުކަމެއް ލިބިގެން ދިޔައީ ލަވައިން ފެނުނު ތަރިންގެ ސަބުންނާއި ޖާދުގެ މަސައްކަތުގެ ފުރިހަމަ ކަމުންނެވެ. ކުރިން ފަހަރުތަކާ އެއްގޮތަށް ޖާދޫގެ މިފަހަރުގެ ޖާދޫގައި ގިނަ ބަޔަކު ޖެހިގެން ދާނެ ކަމަށް ގިނަ ބަޔަކު ޤަބޫލު ކުރެއެވެ.\nޢަލީ ރަޝީދު (ގޮޅާ) މިނިވަން ދުވަސް ޖާދުﷲ އިސްމާއީލް


Addu aai fuvammulaku city gai jamaa athugai namaadhu kurun medhu kandaalaifi | dhuvasmv އައްޑޫއާ ފުވައްމުލަކު ސިޓީގައި ޖަމާއަތުގައި ނަމާދު ކުރުން މެދުކަނޑާލައިފި – dhuvasmv\nއައްޑޫއާ ފުވައްމުލަކު ސިޓީގައި ޖަމާއަތުގައި ނަމާދު ކުރުން މެދުކަނޑާލައިފި\nކޮރޯނާ ވައިރަސްގެ ނުރައްކާތެރިކަން ރާއްޖެ ބޮޑުވެ އައްޑޫ ސިޓީ އާއި ފުވައްމުލަކު ސިޓީގައި ޖަމާއަތުގައި ނަމާދު ކުރުން މެދުކަނޑާލައިފި އެވެ.\nއިސްލާމިކް މިނިސްޓްރީން ބުނީ އެ ދެ ސިޓީގައި ޖަމާއަތުގައި ނަމާދު ކުރުން ވަގުތީ ގޮތުން މެދުކަނޑާލަން ނިންމާފައިވަނީ މިއަދު މަޤުރިބް ނަމާދުން ފެށިގެން އަންނަ ބުރާސްފަތި ދުވަހުގެ އަސުރު ނަމާދުގެ ނިޔަލަށެވެ. މި މުއްދަތުގައި އެ ސިޓީތަކުގެ މިސްކިތްތަކުގައި ޖަމާއަތް ހަދައިގެން ނަމާދު ނުކުރުމަށް އެ މިނިސްޓްރީން ވަނި އަންގާފައި އެވެ.\nމީގެ އިތުރުން މާލެ، ހުޅުމާލެ، ވިލިމާލެ އަދި ރިސޯޓުތަކުގައި ޖަމާއަތުގައި ނަމާދު ކުރުމާއި ހުކުރު ކުރުން މެދުކަނޑާލާފައި އޮތް މުއްދަތު ވަނީ މިމަހު30 ގެ ނިޔަލަށް އިތުރުކޮށްފައި އެވެ. އަދި ކޯވިޑް-19 އާއި ގުޅިގެން އެޗްޕީއޭއިން މޮނިޓަރިންގެ ހާލަތަށް ގެންނަ ރަށްރަށުގައި ވެސް އަމަލު ކުރާނީ މި އުސޫލުން ކަމަށް އިސްލާމިކް މިނިސްޓްރީން ބުނެ އެވެ.\nމިއީ ކޯވިޑް-19 އާއި ގުޅިގެން ރައްކާތެރިކަމުގެ ގޮތުން އަޅާ ފިޔަވަޅެކެވެ.\nއިސްލާމިކް މިނިސްޓްރީން ބުނީ މިސްކިތްތަކުގައި ޖަމާއަތުގައި ނަމާދު ނުކުރި ނަމަވެސް ފަރުޟު ފަސް ނަމާދަށް ބަންގި ގޮވާނެ ކަމަށެވެ. އަދި މިސްކިތްތައް ހުންނާނީ ހުޅުވާފައި ކަމަށާއި ގަވައިދުން މިސްކިތްތައް ސާފުކޮށް ބެލެހެއްޓުމުގެ މަސައްކަތް ކުރާނެ ކަމަށެވެ.\nބަންގި ގޮވާ ނިމުމަށް ފަހު ގޭގައި ނަމާދު ކުރުމަށް އަރަބި ބަހުންނާއި ދިވެހި ބަހުން އިމާމުން ގޮވާނެ ކަމަށް އިސްލާމިކް މިނިސްޓްރީ ބުނެ އެވެ.\nމިގޮތަށް ނިންމީ ކޮރޯނާ ވައިރަސް އާއި ގުޅިގެން ގިނަ މީހުން އެއްތަނަކަށް އެއްވެ އުޅުން ރަނގަޅު ނޫންކަމަށް އެޗްޕީއޭއިން ބުނެފައިވާތީ އެވެ. އަދި ޖަމާއަތުގައި ނަމާދު ނުކުރާ މުއްދަތު އިތުރު ކުރަން ނިންމީ ހާލަތައް ރިއާޔަތް ކޮށް ކަމަށް އިސްލާމިކް މިނިސްޓްރީން ބުނެފައިވެ އެވެ.\nމިގޮތަށް ނިންމީ ދީނީ އިލްމުވެރިންނާއި އިސްލާމީ ފަތުވާ ދޭ އެންމެ މަތީ މަޖިލީހުގެ މަޝްވަރާ އާއި އެކު ކަމަށް މިނިސްޓްރީން ބުނެ އެވެ.


Club thah maaleegothun baaruveri kuruvun, Association thakuge zinmaaehbbaa? - One Online\n02 މާޗް 2020، މާލެ، މާޒިޔާ އިން ދިވެހި ޕްރިމިއާ ލީގުގެ އައްޑަނަ އުފުލައިލަނީ -- ފޮޓޯ/ އެފްއޭއެމް\nކްލަބުތައް މާލީގޮތުން ބާރުވެރިކުރުވުން، އެސޯސިއޭޝަންތަކުގެ ޒިންމާއެއްބާ؟\nރާޢްޖޭގެ ކުޅިވަރަށް މިހާރު ދިމާވެގެން އުޅޭ އެންމެ ބޮޑު މައްސަލައަކީ ކްލަބްތައް ހިންގާނެ ފައިސާ ނެތުމެވެ. ނުވަތަ މާލީ ގޮތުން ކްލަބުތައް ބާރުވެރި ނުވުމެވެ. މިމައްސަލައަކީ ވަކި ކުޅިވަރަކަށް ދިމާވެގެން އުޅޭ މައްސަލައެއް ނޫނެވެ. ހުރިހާ ކުޅިވަރަކަށްވެސް މި މައްސަލަ ކުރިމަތިވެފައިވާއިރު، މިކަން ހައްލު ކުރުމަކީ ކޮންބައެއްގެ ޒިންމާ އެއްތޯ ވެސް މިވަނީ ސުވާލު އުފެދިފައެވެ.\nދުނިޔޭގެ އެންމެ މަގުބޫލު ކުޅިވަރު ފުޓުބޯޅައަށް ބަލާއިރު، ބޭރު ގައުމުތަކުގައި ކްލަބުތަކަކީ ފިޔަފާރިވެރިން ސްޕޮންސާކޮށްގެންނާއި ކްލަބުން ހިންގާ ބައެއް ޕްރޮޖެކްޓްތަކުން ލިބޭ ފައިސާއިން ހިންގާ ކްލަބުތަކެވެ. ރާއްޖެއަށް ބަލާއިރު މީގެ ކުރިން ކްލަބުތައް ހިންގީ މި ބީދައިންކަމަށް ބުނެވިދާނެ އެވެ. ރާއްޖޭގެ އެންމެ ގިނަ ކާމިޔާބީތައް ހޯދި ކްލަބްތައް ހިންގާފައިވަނީ ކޮންމެވެސް ފިޔަފާރިވެރިޔަކު މެދުވެރިވެގެންނެވެ. އޭރު ރާއްޖޭގެ ފުޓުބޯޅައިގެ ފޯރިވެސް ގަދައީއެވެ.\nއެހެންނަމަވެސް ފަހަކަށް އައިސް މާލޭގެ ގަލޮޅުދަނޑުގައި ބާއްވާ އެންމެ ބޮޑެތި މެޗްތައް ބަލަންވެސް ސަޕޯޓަރުންނެއް ނުވަދެއެވެ. އެހެންކަމުން ސަޕޯޓަރުން މެޗް ބަލަން ވަދެގެން ލިބުނު ޓިކެޓްފައިސާ ވެސް މިހާރަކު ނުލިބެއެވެ. ޓިކެޓު ވިއްކައިގެން ޓީމުތަކަށް ލިބުނު އެހީ ނުވަތަ ގޭޓް ފައިސާއަކީ ވެސް ޓީމުތައް މެނޭޖު ކުރުމުގައި ބޮޑު އެހީތެރިކަމަކަށް ވިއެވެ. ދަނޑަށް މީހުން ނުވަންނަނީ ފުޓުބޯޅައިގެ ފޯރި ކެނޑިގެންތޯ ނޫނީ ސިޔާސަތު ގޯސް ވެގެންތޯ ނުވަތަ އެހެން ކަމެއް ވެގެންތޯ މިއީ ދިރާސާކޮށް ސީރިއަސްކޮށް ބަލަން ޖެހޭ ކަމެކެވެ.\nފުޓުބޯޅަ ކުރިއެރުވުމަށް ސަރުކާރުންނާއި އެފްއޭއެމް އިން ގިނަ ފައިސާތަކެއް ހަރަދު ކުރެއެވެ. އެގޮތުން ފުރަތަމަ ޑިވިޝަންގެ ކްލަބުތަކަށް ކްލަބު ހިންގަން ބޮޑެތި އަދަދުތަކުން ފައިސާ ދެއެވެ. މިދިޔަ ސަރުކާރުގައި ކްލަބުތައް ހިންގަން ޔޫތު މިނިސްޓްރީން ފުރަތަމަ ޑިވިޝަނުގެ ކޮންމެ ކްލަބަކަށް ސަރުކާރުގެ ކުންފުނިތައް މެދުވެރިކޮށް ތިން މިލިއަން ރުފިޔާގެ އެހީއެއް ދިނެވެ.\nނަމަވެސް މިހާރުގެ ސަރުކާރުން ވަނީ ކްލަބުތަކަށް އެ ގޮތަށް ފައިސާ ނުދޭން ނިންމައިފައެވެ. މިހާރުގެ ސްޕޯޓްސް މިނިސްޓަރު އަހްމަދު މަހުލޫފް އެއިރު ވިދާޅުވެފައިވަނީ ކްލަބުތައް ހިންގުމަކީ ކްލަބުތަކުގެ އަމިއްލަ ޒިންމާއެއް ކަމަށެވެ. ދައުލަތުން އެހާ ބޮޑު ހަރަދެއް ހަމަ އެކަނި ފުޓުބޯޅަ އަށް ދެވެން ނޯންނާނެ ކަމަށް ވެސް މިނިސްޓަރު މަހުލޫފް ވަނީ ވިދާޅުވެފައެވެ. އޭގެ ބަދަލުގައި ކްލަބުތައް މާލީގޮތުން ހަރުދަނާކުރެވޭނެ އިންތިޒާމުތަކެއް މުހިންމުކަން މިނިސްޓަރު ވަނީ ފާހަގަ ކުރައްވައިފައެވެ.\nމީގެ ކުރިން ސަރުކާރުން ދިން ތިން މިލިއަން ރުފިޔާ ނުދޭން ސަރުކާރުން ނިންމުމާއި ގުޅިގެން އެފްއޭއެމްގެ ރައީސް ބައްސާމް އަދީލް ޖަލީލް ވަނީ ކުރިން ދެމުން އައި ތިންމިލިއަން އެފްއޭއެމް އިން ކްލަބުތަކަށް ދޭނެކަން އިއުލާނުކުރައްވައިފަ އެވެ. އެގޮތުން ޕްރިމިއަ ލީގުގައި ކުޅުނު2ކްލަބަކަށް ފިޔަވައި އެހެން ހުރިހާޓީމަކަށް ބައްސާމް ވަނީ އެފައިސާ ދެއްވައިފައެވެ. ނަމަވެސް ސަރުކާރުން އެންމެ ބޮޑު ބަޖެޓެއް މިހާރުވެސް ދެމުން އަންނަ ކުޅިވަރަކީ ފުޓުބޯޅަ އެވެ.\n"ވަން" އަށް ދެއްވި އިންޓަވިއުއެއްގައި ބައްސާމް މީގެ ކުރިން ވިދާޅުވެފައިވަނީ ކްލަބުތައް މާލީގޮތުން ބާރުވެރި ކުރުމަށް ކުރިޔަށް އޮތްތާނގައި ގިނަ ޕްލޭންތަކެއް އެބަހުރި ކަމަށެވެ. އެގޮތުން އެފްއޭއެމްގެ އާ އިމާރާތަކީ އޭގެ ފެށުން ކަމަށް ބައްސާމް ވިދާޅުވިއެވެ. ބައްސާމް ވިދާޅުވީ އެއިމާރާތް ބައްޓަން ވެގެންދާނީ ކޮންމެ ކްލަބަކަށް އާމްދަނީ ހޯދޭނެ ސިސްޓަމަކަށް އެތަން ބޭނުން ކުރެވޭނެ ގޮތަކަށް ކަމަށެވެ. ކޮންމެ ކްލަބަކަށް ވިޔަފާރިއެއް ފެށުމަށް އެއިމާރާތުން ޖާގަ ދެވިގެންދާނެ ކަމަށާއި އެތަން ބޭނުންކޮށްގެން ކްލަބު ހިންގަން ކޮންމެވެސް ވަރެއްގެ ލުއިތަކެއް ލިބިގެންދާނެ ކަމަށެވެ.\nއެކަމުގެ ސަބަބުން އެފްއޭއެމް އިން މިހާރު ކްލަބުތަކަށް ކުރަމުން އަންނަ ހަރަދު ކުޑަވެގެންދާނެ ކަމަށް ބައްސާމް ގަބޫލުކުރައްވައެވެ. އޭގެސަބަބުން ފުޓުބޯޅައިގެ އެހެން ޕްރޮޖެކްޓްތަކަށް އެފައިސާ ހަރަދު ކުރެވޭނެ ކަމަށް ވެސް އޭނާ ވިދާޅުވިއެވެ. ކްލަބުތައް މާލީ ގޮތުން ބާރުވެރި ނުކޮށް ކުޅިވަރު ކުރިއަރާނެ ކަމަށް ބައްސާމް ވެސް ގަބޫލެއް ނުކުރައްވައެވެ.\n"ވަން" އަށް މައުލޫމާތު ދެއްވަމުން ސްޕޯޓްސް ކޯޕަރޭޝަންގެ މެނޭޖިން ޑިރެކްޓަރު އަދި މީގެ ކުރިން އެފްއޭއެމްގެ ޓެކްނިކަލް ޑިރެކްޓަރުކަން ވެސް ކުރެއްވި ކުރީގެ މަޝްހޫރު ގޯލް ކީޕަރު މައުރޫފް އަހްމަދު(މާއްޓެ) ވިދާޅުވީ ކްލަބުތައް ބާރުވެރި ކުރުވުމުގެ ބަދަލުގައި ކޮންމެވެސް އެއްބަޔަކަށް ބަރޯސާވެގެން ކްލަބުތައް ހިންގާ ގޮތް ބަދަލުވާން ޖެހޭކަމަށެވެ. އެގޮތަށް އަބަދުވެސް ސަރުކާރަށް ބަރޯސާ ވުމުގެ ސަބަބުން ކޮންމެ ފަސް އަހަރަކުން ވެރިކަން ބަދަލުވުމުން އެކަމުގެ ގެއްލުން ކްލަބުތަކަށް ކުރާކަން ވޭތުވެދިޔަ ކުރު މާޒީއަށް ވިސްނާލުމުން އެނގޭނެ ކަމަށެވެ. މާއްޓޭ ވިދާޅުވީ ރާއްޖޭގައި މިހާރު ހިންގާ ކްލަބުތަކުގެ ތެރެއިން މާޒިޔާ އަކީ ވަރަށް ނަމޫނާ ކުލަބެއް ކަމަށެވެ.\nސަރުކާރުން ނުވަތަ އެފްއޭއެމް އިން ދޭ ފައިސާއިން ކްލަބު މެނޭޖު ނުކުރެވުމުގެ ސަބަބުން ފުޓްބޯޅައިގެ ޒަމާންވީ އެތައް ކުލަބެއް ވަނީ އެ ކުޅިވަރުން މަހުރޫމް ވެފައެވެ. އޭގެ ތެރޭގައި ރާއްޖޭގެ ފުތުބޯޅައިގެން އެންމެ ބޮޑެތި ނަންތައް ކަމަށްވާ ނިއުރޭޑިއަންޓް އަދި ވިކްޓްރީ ފަދަ ކުލަބުތައް ފާހަގަކުރެވެ އެވެ.\nއޮލިމްޕިކް ކޮމިޓީގެ ޖެނެރަލް ސެކްރެޓަރީ އަހްމަދު މަރުޒޫގު "ވަން" ވިދާޅުވީ ކުޅިވަރަކީ ފޭން ބޭސް ބޮޑު ކޮށްގެން ކްލަބުތަކަށް އަމިއްލަ ފައިތިލަ މައްޗަށް ތެދުވެވިދާނެ ކުޅިވަރެއް ކަމަށެވެ. ނަމަވެސް އެކަމަށްޓަކައި ކުރާން ޖެހޭ ވަރަށް ބައިވަރު މަސައްކަތް އެބަހުރި ކަމަށެވެ. މީގެ ކުރިން ފުޓުބޯޅަ ހިންގި ބޮޑެތި ކްލަބުތަކުން ސަރުކާރު އަދި އެފްއޭއެމް އަށް ވެސް ބަރޯސާވާން ނުޖެހޭ ކަމަށާއި އެހެން ނަމަވެސް އެމީހުންގެ ފޭން ބޭސް ބޮޑު ވުމުން ގިނަ ފައިދާތަކެއް ކްލަބުތަކަށް އޭރު ލިބިގެންދިޔަ ކަން މަރުޒޫގް ފާހަގަ ކުރެއްވިއެވެ. މަރުޒޫގް ވިދާޅުވީ ކްލަބުތަކުން މަސައްކަތް ކޮށްފިނަމަ ކްލަބު ރަނގަޅުގޮތުގައި ހިންގިދާނެ ކަން މާޒިޔާ އިން އަންނަނީ ސާބިތުކޮށްދެމުން ކަމަށެވެ. އެމީހުންގެ ބޮޑު ފޭން ބޭސް އެއް ނެތްނަމަވެސް ކްލަބް މެނޭޖުކުރުމަށް އެޓީމުން އެކި އެކި ގޮތް ގޮތުން މަސައްކަތް ކޮށް ކްލަބު މެނޭޖް ކުރަމުން އަންނަކަން މަރުޒޫގު ފާހަގަ ކުރެއްވި އެވެ.\nފުޓުބޯޅަ ފިޔަވައި އެހެން އެއްވެސް އެސޯސިއޭޝަނަކުން ކްލަބުތަކަށް އެ މިންވަރަށް ވެސް ފައިސާގެ އެހީ އެއް ނުދެއޭ ބުންޏަސް ދޮގަކަށް ނުވާނެ އެވެ. އެހެންވުމުގެ ސަބަބުން ޓީމުތައް ވެސް ގެއްލޭ ފަހަރު ވަރަށްގިނަ އެވެ.\nއާންމުންގެ ތެރެއިން ބައެއްމީހުން ގަބޫލުކުރާ ގޮތުން ކްލަބުތަކަށް އެހާބޮޑު ހަރަދެއް ދައުލަތުން ކުރާކަށް ނުޖެހެއެވެ. އެފްއޭއެމް އިން ވެސް އެފަދަ ހަރަދުތައް ކުރާކަށް ނުޖެހެއެވެ. ނަމަވެސް ކުލަބުތައް ހިންގޭނެ ގޮތެއް ހޯދުމަށް އެފްއޭއެމް އަދި ސަރުކާރަށް އެހީތެރި ވެވިދާނެ ކަމަށް އާންމުންގެ އިތުރުން ކުޅިވަރުގެ ތަޖުރިބާކާރުން ގަބޫލު ކުރެ އެވެ.\nދުނިޔޭގެ ގިނަ ގައުމުތަކުގައި ވެސް ކުޅިވަރު ކުލަބު ތަކަކީ ސަރުކާރުން ފައިސާ ދީގެން ނޫނީ އެސޯސިއޭޝަނުން ދޭ އެހީއިން ހިންގާ ކުލަބުތަކެއް ނޫނެވެ. ކުލަބުތައް ހިންގާން ބޭނުންވާ އާމްދަނީ ހޯދަނީ އެ ކުލަބުތަކަށް އެހީވާ ފަރާތްތަކުންނާއި ކުލަބުން ހިންގާ ވިޔަފާރި އާއި އެނޫންވެސް އާމްދަނީ ލިބޭ ހަރަކާތްތަކުގެ އެހީގައެވެ. ރާއްޖޭގައި މި ގޮތަށް ކަންކަން ބައްޓަން ވެގެން ޕްރޮފެޝަނަލް ލެވެލެއްގައި ކުލަބުތައް ނުހިންގާކަން ފާހަގަ ކުރެވެ އެވެ. އެހެންކަމުން ރާއްޖޭގެ ކުޅިވަރުގެ ފޯރި ވަރުގަދަކޮށް، ކުރިއެރުވޭނީ މިކަންކަމަށް ސީރިއަސްކޮށް ވިސްނައި، އެއްމޭޒެއްގެ ދޮށުގައި އިށީނދެ މުޅި ސިޔާސަތު އެއްކޮށް ބަދަލުކޮށް އާ ވިސްނުންތަކެއް ވެސް ނެރެގެން ކަމަށް ގިނަ ބަޔަކު ގަބޫލު ކުރެ އެވެ.\nގުޅޭ ޓެގު އެފްއޭއެމް ވޮލީ ބޯލް ފުޓްބޯޅަ ވޮލީބޯޅަ އެސޯސިއޭޝަން ބައްސާމް އަދީލް ޖަލީލް މޯލްޑިވްސް ބާސްކެޓްބޯލް އެސޯސިއޭޝަން (އެމްބީއޭ) ބާސްކެޓްބޯޅަ ހޭންޑްބޯލް


Dhiraagu TV ah “Eupe Production” ge mulhin aa production eh\nދިރާގުޓީވީއަށް “ޔޫއްފެ ޕޮރޮޑަކްޝަން” ގެ މުޅިން އާ އުފެއްދުންތަކެއް!\nދިރާގު ޓީވީއިން “ޔޫއްފެ ޕްރޮޑަކްޝަން” އާއި އެކު މުޅިން އާ ދިވެހި ސީރީޒް އެއް އުފެއްދުމަށް ސޮއި ކޮށްފިއެވެ.\n“ޔޫއްފެ ޕްރޮޑަކްޝަން” އަކީ 2004 ވަނަ އަހަރު މަޝްހޫރު ދިވެހި ފިލްމީ ތަރި ޔޫސުފް ޝަފީއު، އާންމު ނަމުންނަމަ، ޔޫއްފެ އުފެއްދި ފިލްމު ކުންފުންޏެކެވެ. މި ސީރީޒު ދިރާގުޓީވީގެ ވީއޯޑީ އޮން ޑިމާންޑް ލައިބުރަރީން މިއަހަރު ތެރޭގައި އާންމުންނަށް ފެނިގެންދާނެ ކަމަށް ދިރާގުން ބުންޏެވެ.\n“ދިރާގު ޓީވީން ކުރިއަށް އޮތް ތާނގައިވެސް ދިވެހި ފިލްމީ އުފެއްދުންތަށް ކުރިއެރުވުމަށް އެއްބާރުލުންދީ ދިވެހި އުފެއްދުންތަކަށް ވީއޯޑީ އޮންޑިމާންޑް ޕްލެޓްފޯމުގައި ޚާއްސަ ފުރުސަތުތަށް މަގު ފަހިކޮށްދެމުންދާނެ. އެގޮތުން ދިރާގުގެ އަމާޒަކީ ދިރާގުން ފޯރުކޮށްދޭ ޑިޖިޓަލް ޚިދުމަތްތަކުގެ ޒަރިއްޔާއިން ދިވެހި ފިލްމީ ދާއިރާ ކުރިއެރުވުމަށް މަގުފަހިކޮށް، އިތުރު ހަރުފަތަކަށް އެ ދާއިރާ ގެންގޮސްދިނުން،” ދިރާގުން ބުންޏެވެ.\nދިރާގުން ބުނިގޮތުގައި އެ ކުންފުނިން މަސައްކަތް ކުރަމުން ދަނީ ދިރާގު ޓީވީ އިން ހަބަރާއި މުނިފުހިފިލުވުމުގެ ޕްރޮގްރާމުތައް އެންމެ ޒަމާނީ ޓެކްނޮލޮޖީ މެދުވެރިކޮށް ކަސްޓަމަރުންނާ ހަމަޔަށް ފަސޭހަ ކަމާއި އަދި އެންމެ ހެޔޮ އަގުގައި ފޯރުކޮށްދިނުމަށެވެ. ދިރާގު ޓީވީ އަކީ ރާއްޖޭގައި އެންމެ ފުޅާދާއިރާއެއްގައި ފޯރުކޮށްދޭ އަދި އެންމެ ފުރަތަމަ އައިޕީޓީވީގެ ހިދުމަތެވެ. ދިރާގު ޓީވީ ތަޢާރަފް ކުރިތާ ވީ ދެ އަހަރު ދުވަސް ތެރޭގައި ބޮޑެތި ކުރިއެރުންތަކެއް ވަނީ ގެނެސްފައިއެވެ. އެގޮތުން މިހާރު ރާއްޖޭގެ އާބާދީގެ %72 ޓީވީ ހިދުމަތް ވަނީ ފޯރުކޮށްދީފައިއެވެ.


Tom Hanks ge "Greyhound" Apple | Mihaaru\nޓޮމް ހޭންކްސްގެ "ގްރޭހައުންޑް" އެޕަލް ޓީވީ އަށް\n23 މެއި 2020 - 09:34\nކުރިން މި މަހުގެ6ގައި ރިލީޒްކުރަން އޮއްވައި ކޮވިޑް-19އާ ގުޅިގެން އަންނަ މަހުގެ 12 އަށް ފަސްކޮށްފައި އޮތް އެކްޓަރު ޓޮމް ހޭންކްސްގެ ފިލްމު "ގްރޭހައުންޑް" ގެ ރައިޓްސް އެޕަލް ޓީވީ + އަށް ވިއްކާލައިފި އެވެ.\nކޮވިޑް-19އާ ދިމާކޮށް ސިނަމާތައް ބަންދުކޮށް، ފިލްމުތައް އެޅުވުން ހުއްޓުމަކަށް އައިސްފައިވާތީ ހޭންކްސްގެ ފިލްމު ދެން ސިނަމާތަކުގައި އެޅުވުމުގެ ފުރުސަތެއް ނޯންނާނެ އެވެ. "ގްރޭހައުންޑް" ގެ ރައިޓްސް ގަތްކަން ނޮވެމްބަރު އެކެއްގައި ލޯންޗްކުރި އެޕަލް ޓީވީ + އިން ކަށަވަރުކޮށް ދިން ނަމަވެސް އޭގެ އަގެއް ހާމައެއްނުކުރެ އެވެ.\nއަދި ފިލްމު ޕްރިމިއާކުރާނެ ތާރީހެއް ވެސް އިއުލާނެއްނުކުރެ އެވެ. "ގްރޭހައުންޑް" ވެގެންދާނީ ސިނަމާތަކުގެ ބަދަލުގައި ޑިޖިޓަލްކޮށް ރިލީޒްކުރާ ހޭންކްސްގެ އަލަތު ފިލްމަށެވެ.\nއާރޮން ޝްނެއިޑާ ޑައިރެކްޓްކޮށްފައިވާ "ގްރޭހައުންޑް" އަކީ ދެވަނަ ބޮޑު ހަނގުރާމައިގެ ވާހަކައެއް ކިޔައިދޭ ވޯ ޑްރާމާއެކެވެ. މި ފިލްމު ހަދާފައި ވަނީ ސީއެސް ފޮރެސްޓާ 1955 ގައި ގެނެސްދިން ވާހަކަ "ދަ ގުޑް ޝެފާޑް" އަށް ބިނާކޮށެވެ.\nޖުމްލަ 50.3 މިލިއަން ޑޮލަރުގެ ބަޖެޓަކުން ހަދާފައިވާ "ގްރޭހައުންޑް" ގެ ކާސްޓުންގެ ތެރޭގައި ސްޓެފެން ގްރަހަމް، ރޮބް މޯގަން، އެލިޒަބަތު ޝުއީ، މައިކަލް ބެންޒް، ޑޭވް ޑޭވިސް، ގްރޭސަން ރަސަލް އަދި ކާލް ގްލަސްމަން ހިމެނެ އެވެ.\nއިތުރު ލިޔުންތައް ހޮލީވުޑް ސްޓްރީމިން ޓީވީ


Shahid ah China in kee maruhabaain gulhun heenarukan engey: Shiyam\nޝާހިދަށް ޗައިނާއިން ކީ މަރުހަބާއިން ގުޅުން ހީނަރުކަން އެނގޭ\nފޮރިން މިނިސްޓަރު އަބްދުﷲ ޝާހިދު: މިހާރު ހުންނެވީ ޗައިނާގައި -- އަވަސް ފޮޓޯ\nފޮރިން މިނިސްޓަރު އަބްދުﷲ ޝާހިދު، ޗައިނާއަށް ކުރެއްވި ފުރަތަމަ ރަސްމީ ދަތުރުފުޅާއެކު ދެ ގައުމުގެ ގުޅުން ހީނަރުވެފައިވާ މިންވަރު އެނގޭ ކަމަށް އިދިކޮޅު ޕީޕީއެމްގެ ޕީޖީ ގުރޫޕްގެ ލީޑަރު އަހުމަދު ޝިޔާމް ވިދާޅުވެއްޖެ އެވެ.\nނައިފަރު ދާއިރާގެ މެންބަރު ޝިޔާމް މިހެން ވިދާޅުވީ ފޮރިން މިނިސްޓަރު އަބްދުﷲ ޝާހިދު ރަސްމީ ދަތުރުފުޅެއްގައި ޗައިނާއަށް މިއަދު ވަޑައިގަތުމުންނެވެ.\nޝިޔާމް ވިދާޅުވީ މިނިސްޓަރު ޝާހިދަށް މަރުހަބާ ދެންނެވުމަށް ޗައިނާގެ އެއްވެސް އިސްވެރިއަކު ވަޑައިގެންފައި ނުވާ ކަމަށާއި އެއިން ދައްކުވައި ދެނީ ދެ ސަރުކާރުގެ ގުޅުން ހީނަރުވެފައިވާ މިންވަރު ކަމަށެވެ.\nއޭގެ އިތުރުން އޭޝިއަން އިންފްރާސްޓްރަކްޗަރ އިންވެސްޓްމަންޓް ބޭންކް (އޭއައިއައިބީ) ގެ ނައިބު ރައީސް އަދި ޗީފް އިންވެސްޓްމަންޓް އޮފިސާ ޑީޖޭ. ޕާންޑިއަން އާއި ބެއިޖިން އާބަން ކޮންސްޓްރަކްޝަން ގްރޫޕްގެ ރައީސް ލީ ޑައޮސޮންގްއާ ވެސް ބައްދަލު ކުރައްވާނެ އެވެ.\nޗައިނާއަކީ ކުރީގެ ރައީސް އަބްދުﷲ ޔާމީންގެ ސަރުކާރުގައި އެންމެ ގުޅުން ބަދަހިކުރި ގައުމެވެ. އެމަނިކުފާނުގެ ސަރުކާރުގައި ޗައިނާގެ ހިލޭ އެހީއާއި ލޯނު އެހީގެ ދަށުން ތަރައްގީގެ މަޝްރޫއުތަކެއް ހިންގެވި އެވެ. ނަމަވެސް އާ ސަރުކާރާއެކު އެ ގުޅުމަށް ކޮންމެވެސް ވަރެއްގެ ހީނަރުކަމެއް ވަނީ އައިސްފައި ވެއެވެ.